**INFORMATĪVAIS ZIŅOJUMS**

**Par spēkā esošo nodokļu atvieglojumu izvērtēšanu**

**Finanšu ministrija**

**2020.gada decembris**

# **Saturs**

[**Saturs** 2](#_Toc41477197)

[**Saīsinājumu saraksts** 3](#_Toc41477198)

[**Ievads** 4](#_Toc41477199)

[**1. Nodokļu atvieglojumu definīcija un būtība** 5](#_Toc41477200)

[**2. Esošās situācijas izvērtējums** 7](#_Toc41477201)

[**3.Plāns spēkā esošo nodokļu atvieglojumu mērķu un sasnieguma rādītāju definēšanai** 11](#_Toc41477202)

[**Nobeiguma secinājumi un priekšlikumi** 68](#_Toc41477203)

# **Saīsinājumu saraksts**

AM – Aizsardzības ministrija

AN – akcīzes nodoklis

ĀM – Ārlietu ministrija

DRN – dabas resursu nodoklis

EM – Ekonomikas ministrija

EN – elektroenerģijas nodoklis

ESAO – Ekonomiskās sadarbības un attīstības organizācija

FKTK – Finanšu un kapitāla tirgus komisija

FM – Finanšu ministrija

IAN – izložu un azartspēļu nodoklis

IAUI – Izložu un azartspēļu uzraudzības inspekcija

IeM – Iekšlietu ministrija

IIN – iedzīvotāju ienākuma nodoklis

IKP – Iekšzemes kopprodukts

IZM – Izglītības un zinātnes ministrija

KM – Kultūras ministrija

KNAB – Korupcijas novēršanas un apkarošanas birojs

LBAS - Latvijas Brīvo arodbiedrību savienība

LM – Labklājības ministrija

NĪN – nekustamā īpašuma nodoklis

PTAC - Patērētāju tiesību aizsardzības centrs

PVN – pievienotās vērtības nodoklis

SM – Satiksmes ministrija

TEN – transportlīdzekļa ekspluatācijas nodoklis

TM – Tieslietu ministrija

UIN – uzņēmumu ienākuma nodoklis

UVTN – uzņēmumu vieglo transportlīdzekļu nodoklis

VARAM – Vides aizsardzības un reģionālās attīstības ministrija

VID – Valsts ieņēmumu dienests

VK – Valsts kanceleja

VM – Veselības ministrija

VSAOI – valsts sociālās apdrošināšanas obligātās iemaksas

ZM – Zemkopības ministrija

TTE – Taxed/taxed/exempt (apliek /apliek/neapliek);

TTT – Taxed/taxed/taxed (apliek/apliek/apliek);

ETE – Exempt/taxed/exempt (neapliek/apliek neapliek);

ETT – Exempt/taxed/taxed (neapliek/apliek/apliek);

EEE – Exempt/exempt/exempt (neapliek/neapliek/neapliek)

# **Ievads**

 2019.gada 31.maijā Valsts kontrole publicēja revīzijas ziņojumu *“Nodokļu atlaides – neredzamie budžeta izdevumi”*, kas veikta pamatojoties uz Valsts kontroles Revīzijas un metodoloģijas departamenta 2017.gada 19.oktobra revīzijas uzdevumu Nr.2.4.1-41/2017.

Revīzijas mērķis bija novērtēt, vai valstī šobrīd noteiktie un spēkā esošie nodokļu atvieglojumi sasniedz tiem noteiktos mērķus, vai tiek uzraudzīta un izvērtēta to ieviešana, pieņemot attiecīgus lēmumus par atvieglojumu atcelšanu, maiņu vai jaunu atvieglojumu ieviešanu.

Revīzijā konstatēts, ka valstī ir sadrumstalota un bieži vien bezmērķīga, t.i., uz konkrēto problēmu risināšanu nevērsta atvieglojumu sistēma, kurā vieniem un tiem pašiem atbalsta saņēmējiem pieejamie atvieglojumi nav savstarpēji salāgoti, kā arī tie nedarbojas sinerģijā ar citiem pieejamajiem valsts stimuliem.

Atbilstoši Valsts kontroles revīzijas ziņojumam pievienotā grafika “*Finanšu ministrijas ziņošanas par ieteikumu ieviešanu laika grafiks”* 1.punktam,FM sadarbībā ar nozaru ministrijām, jāiekļauj nodokļu politikas pamatnostādnēs nākamajam periodam konkrētu darbību plānu un termiņus secīgai un sistēmiskai spēkā esošo nodokļu atvieglojumu pārskatīšanai, definējot to mērķus, kā arī nosakot konkrētus sasnieguma rādītājus, kas ļautu novērtēt mērķu sasniegšanas pakāpi.

Taču, ņemot vērā jaunā koronavīrusa izraisītās slimības vīrusa COVID-19 straujo izplatību Latvijā un pasaulē, kā arī Latvijā noteiktos ierobežojumus, valsts nodokļu politikas pamatnostādņu izstrādes process sāka kavēties, un joprojām nav pieņemts lēmums par vidēja termiņa valsts nodokļu politikas pamatnostādņu izstrādes termiņa pārcelšanu.

Līdz ar to ir sagatavots atsevišķs informatīvais ziņojums “*Par spēkā esošo nodokļu atvieglojumu izvērtēšanu*” (turpmāk – informatīvais ziņojums).

Informatīvā ziņojuma ietvaros, ņemot vērā Valsts kontroles revīzijā konstatēto un ieteikto, sniegts sākotnējās situācijas problēmu izvērtējums un sagatavots plāns **“*Plāns* s*pēkā esošo nodokļu atvieglojumu mērķu un sasnieguma rādītāju definēšanai”,*** *kurā iekļauti gan* nodokļu atvieglojumi, kuriem mērķis un sasniedzamie rādītāji ir definējami, gan nodokļu atvieglojumi, kuriem mērķis un sasniedzamie rādītāji nav definējami (turpmāk – Plāns).

# **1. Nodokļu atvieglojumu definīcija un būtība**

Starptautiskajā praksē izmanto plašāku nodokļu atvieglojumu apzīmējumu „nodokļu izdevumi” *(tax expenditures).* Lai gan nav vispārpieņemtas definīcijas, kas ir nodokļu izdevumi, tos var definēt kā tiesību normas, regulējumus vai praksi, kas samazina vai atliek nodokļu nomaksu salīdzinoši šauram nodokļu maksātāju skaitam[[1]](#footnote-1). Vēl var teikt, ka nodokļu izdevumi ir valsts nesaņemtie ienākuminodokļa atvieglojumu pastāvēšanas dēļ. Tā kā nodokļu izdevumi nav faktiski budžeta izdevumi, tad izdevumu apmērs ir nosacīts, pieņemot novērtējumu par maksājumiem vispārīgā gadījumā.[[2]](#footnote-2)

Par nodokļu atvieglojumu var uzskatīt jebkuras novirzes no attiecīgās valsts likumos noteiktā vispārējā nodokļu režīma, kas kādam nodokļu maksātājam vai maksātāju grupai paredz nodokļa sloga samazinājumu vai izdevīgāku nodokļa nomaksas kārtību, vadoties pēc kritērija, ka nodokļu maksātājs vai to grupa atbilst nodokļu likumā noteiktai pazīmei (ienākumu apmērs, ģimenes stāvoklis, saimnieciskās darbības veids, reģions u.tml.).[[3]](#footnote-3)

Nodokļu izdevumiem var būt dažādas formas:

1. izņēmumi ar nodokli apliekamajā bāzē;
2. ar nodokli neapliekamā bāzes daļa (piemēram, neapliekamais minimums);
3. samazinātās likmes;
4. nodokļu “brīvdienas”;
5. speciālās ekonomiskās zonas;
6. nodokļu kredīti;
7. atlikts nodokļa maksājums;
8. samazinājums nodokļu saistībās.

Nodokļu atvieglojumi bieži vien ir radīti, lai zināmā mērā kompensētu augstās likmes dažādu nodokļu kategorijās, bet pastāv arī citi būtiski faktori – tirgus nepilnību labošana, ienākumu pārdales veicināšana, atsevišķu nozaru un reģionu ekonomiskā stimulēšana, kā arī administratīvā sloga samazināšana. Tāpat nodokļu atvieglojumu ieviešanas mērķis var būt kā atbalsts konkrētām mājsaimniecību grupām vai konkrētai nozarei, cīņā ar ēnu ekonomiku, kā arī to preču patēriņa veicināšanai, kas sniedz labumu ne tikai to patērētājiem, bet sabiedrībai kopumā u.c.

Nodokļu atvieglojumi tiek uzskatīti arī par vienkāršu risinājumu nodokļu politikas problēmām, jo tos ir samērā viegli iekļaut budžeta projektā, kas šķietami nerada papildu izmaksas atšķirībā no infrastruktūras attīstības, cilvēkresursu apmācības vai citām programmām, kas veicina investīcijas.

Bieži vien nodokļu atvieglojumi tiek ieviesti ar mērķi veicināt investīciju pieplūdi, taču jāņem vērā fakts, ka daudz svarīgāki faktori par nodokļu atvieglojumiem, pieņemot lēmumu par kapitāla investēšanu, ir eko­nomiskā stabilitāte, piemērota infrastruktūra, dabas resursi, darba spēka kvalifikācija, tiesu varas reputācija u.tml.

Jāņem vērā, ka nodokļu atvieglojumu piemērošanai mēdz būt arī negatīva ietekme, kā piemēram, tiek radīta sarežģīta nodokļu sistēma, kas veido papildu administratīvo slogu, pastiprina krāpniecības riskus preču un pakalpojumu klasifikācijā, kā arī prasa būtiskus papildu valsts budžeta līdzekļus. Turklāt ne vienmēr nodokļu atvieglojumi vai samazināta nodokļu likme ir labākais veids, kā tieši palīdzēt konkrētai nozarei vai sabiedrības indivīdam, jo, iespējams, konkrētā situācijā atbilstošāks ir cita veida atbalsta mehānisms.

Regulāra nodokļu atvieglojumu efektivitātes izvērtēšana ir nepieciešama, jo jāpārliecinās, vai tie sasniedz izvirzīto mērķi, nerada konkurences kropļojumus, būtiskas papildizmaksas un administratīvo slogu. Kā vienu no aspektiem jāmin budžeta ieņēmumu samazinājumu. Savukārt, lai iegūtu plānoto nodokļu ieņēmumu apjomu, ir jāpalielina nodokļu slogs pārējiem nodokļu maksātājiem.

Tāpēc valdībai ir regulāri jāizvērtē esošo nodokļu atvieglojumu efektivitāte, atceļot tos nepietiekamas efektivitātes gadījumā, vienlaikus neapdraudot ilgtermiņa plānošanu, jo nodokļu atvieglojumu biežas izmaiņas, pat gadījumā, ja tās ir izrādījušās kļūdainas, apdraud valdības politikas uzticamību.

Pamatā nodokļu atvieglojumi tiek vērtēti pēc zaudēto ieņēmumu metodes *(revenues forgone method)*, kas ir līdzekļi, kuri nenonāk budžetā. Taču iespēju robežās ir jāvērtē to ietekme uz visu ekonomiku kopumā, kas ne vienmēr ir pilnībā identificējams rādītājs.[[4]](#footnote-4)

Latvijā nodokļu atvieglojumu ietekme tiek vērtēta pēc zaudēto ieņēmumu metodes*,* kuri nenonāk budžetā šo nodokļu atvieglojumu piemērošanas rezultātā.

Lai novērtētu nodokļu atvieglojumu apmēru un ietekmi uz valsts budžeta ieņēmumiem, FM ik gadu izstrādā un publicē Nodokļu atvieglojumu ziņojumu. 2020.gada janvārī FM mājas lapā publicēts kārtējais *Nodokļu atvieglojumu ziņojums par 2018.gadu*[[5]](#footnote-5).

# **2. Esošās situācijas izvērtējums**

Valsts kontrole ir norādījusi, ka valstij, ieviešot vai atceļot kādu nodokļa atvieglojumu, ir jābūt skaidrībai gan par konkrētu labumu, ko šāds atvieglojums sniedz sabiedrībai, gan arī par tā izmaksām, bet šobrīd nav pieejama pilnīga un vispusīga informācija, kas nepieciešama kvalitatīvu lēmumu pieņemšanā atvieglojumu un cita veida stimulu ieviešanai, atcelšanai vai modificēšanai. Tas galvenokārt, saistīts ar to, ka nav noteikti atbildīgie par procesu vadīšanu, īstenošanu, uzraudzību un izvērtēšanu, kā arī nozaru ministrijas un institūcijas neuzkrāj datus, kas palīdzētu mērīt atvieglojumu mērķu sasniegšanu.

Revīzijā konstatēto nepilnību novēršanai Valsts kontrole ir sniegusi FM divus ieteikumus:

1. Lai nodrošinātu, ka nodokļu atvieglojumu piemērošanas rezultātā iedzīvotāju un komersantu rīcībā palikušie līdzekļi palīdz sasniegt valsts mērķus un prioritātes, turpinot Valsts nodokļu politikas pamatnostādnēs iekļauto uzdevumu par atsevišķu nodokļu atvieglojumu izvērtēšanu, iekļaut nodokļu politikas pamatnostādnēs nākamajam periodam konkrētu darbību plānu un termiņus secīgai un sistēmiskai spēkā esošo nodokļu atvieglojumu pārskatīšanai, kas veicama FM sadarbībā ar nozaru ministrijām, definējot to mērķus, kā arī nosakot konkrētus sasnieguma rādītājus, kas ļautu novērtēt mērķu sasniegšanas pakāpi, **izpildes termiņš - 2020.gada 31.maijs**.

2. Lai nodrošinātu, ka sākotnējā situācijas izvērtējumā identificētās problēmas tiek novērstas un nodokļu atvieglojumi darbojas pilnvērtīgi un saskaņoti ar pārējo nozarēs pieejamo atbalstu (personai, komersantam vai nozarei piešķirtais valsts atbalsts - dotācijas, tiešmaksājumi, granti, stipendijas u.tml.), FM koordinēt spēkā esošo nodokļu atvieglojumu un to efektivitātes izvērtēšanu un konsultēt nozaru ministrijas, **izpildes termiņš - 2024.gada 30.decembris**.

Lai izpildītu Valsts kontroles 1.ieteikumu, FM 2019.gada nogalē uzsāka sadarbību ar nozaru ministrijām un institūcijām, lai noteiktu un saskaņotu atbildīgās institūcijas, kas definēs spēkā esošo nodokļu atvieglojumu mērķus un sasnieguma rādītājus. Šī uzdevuma izpildē FM sadarbojās ar Labklājības ministrijas, Tieslietu ministrijas, Izglītības un zinātnes ministrijas, Veselības ministrijas, Zemkopības ministrijas, Kultūras ministrijas, Ekonomikas ministrijas, Satiksmes ministrijas, Vides aizsardzības un reģionālās attīstības ministrijas, Aizsardzības ministrijas, Ārlietu ministrijas, Iekšlietu ministrijas, Izložu un azartspēļu uzraudzības inspekcijas, Valsts kases, Valsts kancelejas, Valsts ieņēmumu dienesta, Finanšu un kapitāla tirgus komisijas, Korupcijas novēršanas un apkarošanas biroja, Patērētāju tiesību aizsardzības centra un Latvijas Brīvo arodbiedrību savienības atbildīgajām personām.

Sadarbības rezultātā FM izstrādātajā Plānā ir iekļauti spēkā esošie nodokļu atvieglojumi, kuri sagrupēti divās kategorijās:

1. ***Nodokļu atvieglojumi, kuriem mērķis un sasnieguma rādītāji ir definējami;***
2. ***Nodokļu atvieglojumi, kuriem mērķis un sasnieguma rādītāji nav definējami***, jo tie ir obligāti ieviešami saskaņā ar Eiropas Savienības direktīvu prasībām, noteikti starptautiskajos līgumos, pamatojas uz ATHENA mehānisma atbrīvošanu no nodokļiem, kas balstās uz Eiropas Savienības tiesību normām, kā arī, lai nodrošinātu valsts funkciju izpildi, kompensētu dažāda rakstura zaudējumus, vienkāršotu nodokļu sistēmu u.c. gadījumi.

Plānā nav uzskaitīti tie nodokļu atvieglojumi, kas izriet no starptautiskajiem līgumiem, ja attiecīgajos likumos nav konkrēti minēti līgumi, uz kuriem attiecas atbilstošie nodokļu atvieglojumi.

Nodokļu atvieglojumiem, kuriem mērķi un sasnieguma rādītāji ir definējami, Plānā ir noteiktas atbildīgās institūcijas un termiņi spēkā esošo nodokļu atvieglojumu pārskatīšanai, definējot to mērķus, kā arī nosakot konkrētus sasnieguma rādītājus, kas ļautu novērtēt mērķu sasniegšanas pakāpi.

2020.gada 17.februārī notika starpministriju (starpinstitūciju) sanāksme, kurā skatīti nozaru ministriju un institūciju komentāri par Plānā iekļauto nodokļu atvieglojumu iedalījumu kategorijās, kā arī par mērķu definēšanu atbildīgo institūciju un laika grafika noteikšanu. 2020.gada aprīlī FM nosūtīja Plānu iesaistītajām nozaru ministrijām un institūcijām atzinumu sniegšanai. Vairākas nozaru ministrijas un institūcijas iebilst būt atbildīgās atsevišķu nodokļu atvieglojumu mērķu un sasnieguma rādītāju definēšanā, līdz ar to, joprojām pastāv nesaskaņas panākt kompromisu atbildīgo institūciju noteikšanā.

Latvijā šobrīd tiek piemēroti 309 nodokļu atvieglojumi dažādās nozarēs (t.sk. atvieglojumi, kam ir kompensējošs raksturs, kas noteikti konsekvences nodrošināšanai, izriet no nodokļu sistēmas veidošanas principiem vai saistīti ar valsts funkciju nodrošināšanu u.c.). Pēc FM aprēķiniem 2018.gadā kopējais būtiskāko nodokļu atvieglojumu apmērs bija 2 253,8 milj. *euro*, kas ir vairāk kā 1/3 daļa jeb 37,7% no analizēto nodokļu kopējiem ieņēmumiem un 7,63% no iekšzemes kopprodukta (turpmāk – IKP).

FM sadarbībā ar nozaru ministrijām un institūcijām ir noteikusi, ka 116 spēkā esošajiem nodokļu atvieglojumiem atbilstoši laika grafikam no 2021.gada 30.jūnija līdz 2022.gada 30.decembrim tiks definēti mērķi un sasniedzamie rādītāji, bet 191 nodokļu atvieglojumiem ir sniegts pamatojums, kādēļ mērķis un sasniedzamie rādītāji nav definējami. Jāņem vērā, ka izvērtēšanas procesā nodokļu atvieglojumu skaits starp kategorijām vēl var mainīties. Turklāt, ja atbildīgās nozaru ministrijas un institūcijas izvērtēšanas procesā jau sākotnēji secina, ka nodokļu atvieglojums ir atceļams (piemēram, neatbilst Latvijā noteiktajam politikas mērķim, vai pēc būtības jau šobrīd nenodrošina to nosacījumu izpildi, kam nodokļu atvieglojums tika piemērots), mērķis un sasniedzamie rādītāji attiecīgajam nodokļu atvieglojumam nav jādefinē.

Ja nodokļu atvieglojums ir atcelts līdz Valsts kontroles 2.ieteikumā norādītajam nodokļu atvieglojuma efektivitātes izvērtēšanas termiņam, atbildīgā institūcija attiecīgā nodokļa atvieglojuma izvērtēšanu neveic, bet līdz 2024.gada 30.jūnijam informē FM par nodokļa atvieglojuma atcelšanu un tās pamatojumu.

Līdz šim vēsturiski ir izveidojusies prakse, ka nodokļu atvieglojumiem netiek definēti konkrēti sasniedzamie rādītāji, bet, pieņemot jebkuru likumdošanas aktu, tiek izstrādāts sākotnējās ietekmes novērtējuma ziņojums (anotācija). Turklāt pēc FM ierosinājuma, pieņemot jaunas likumdošanas iniciatīvas, tiek plašāk pielietoti terminēti atvieglojumi, kā arī precīzāk definēti sasniedzamie rezultāti un mērķi.

**Kā piemēru nodokļu rezultatīvo rādītāju un mērķa definēšanai**, var minēt ar 2017.gada 3.oktobra Ministru kabineta sēdes protokolu Nr.49 (42.§)[[6]](#footnote-6) apstiprinātos **rezultatīvos rādītājus,** nosakot PVN likumā samazināto PVN likmi 5% apmērā svaigiem augļiem, ogām un dārzeņiem:

1. reģistrēto PVN maksātāju skaits augļkopības un dārzeņkopības nozarē ir pieaudzis par 10%;
2. augļkopības un dārzeņkopības nozares preču un pakalpojumu apgrozījums ir pieaudzis par 6%;
3. augļkopības un dārzeņkopības produkcijas patēriņš palielinājies par 2% (ik gadu);
4. vidējais atalgojums augļu un dārzeņu ražošanas un tirdzniecības nozarē pieaudzis par 6% (ik gadu).

PVN samazinātās likmes 5% apmērā svaigiem augļiem, ogām un dārzeņiem, ieviešanas **mērķis** ir samazināt ēnu ekonomiku augļkopības un dārzeņkopības nozarē, palielināt legālajā tirgū darbojošos augļu, ogu un dārzeņu ražotāju konkurētspēju, mazināt augļu, ogu un dārzeņu cenas, tādā veidā arī palielinot vidējo augļu, ogu un dārzeņu patēriņu.

FM kā vadošā valsts pārvaldes iestāde finanšu nozarē, kas ir atbildīga par nodokļu politikas izstrādi, ir iesaistīta visu Plānā iekļauto nodokļu atvieglojumu izvērtēšanā kā atbildīgā, vai kā līdzatbildīgā institūcija.

Lai nodrošinātu Valsts kontroles ieteikumu izpildi, tiek sagaidīts, ka nozaru ministrijas, veidojot nozaru politiku, izvērtēs visu nozarei pieejamo finansējumu kopumā, t.i. ne tikai pieejamos nodokļu atvieglojumus, bet arī pārējo piešķirto valsts atbalstu (dotācijas, tiešmaksājumus, grantus, stipendijas u.tml.). Savukārt FM apņemas arī koordinēt un konsultēt nozaru ministrijas un institūcijas par nodokļu atvieglojumu efektivitātes izvērtēšanu, kā arī sniegt atbalstu izvērtēšanai nepieciešamās informācijas un datu ieguvē.

FM nozaru ministrijām un institūcijām ir norādījusi, ka praktiski ieteikumi, kā noteikt skaidrus politikas mērķus ar izmērāmiem rezultātiem, plānot nepieciešamos resursus un kā vislabāk veikt politikas ietekmes izvērtēšanu ir izklāstīta Pārresoru koordinācijas centra veidotajā Politikas veidošanas rokasgrāmatā[[7]](#footnote-7).

Minētājā rokasgrāmatā norādīts, ka, definējot politikas mērķi, jāraugās, lai tas atbilstu šādiem kritērijiem:

1. Atbildīgā vai līdzatbildīgā institūcija ar tās rīcībā esošajiem instrumentiem (normatīvajiem aktiem un administratīvajiem resursiem) var reāli ietekmēt mērķa sasniegšanu;
2. Mērķis ir sasniedzams noteiktā laikposmā;
3. Mērķis atbilst sabiedrības interesēm un labas pārvaldības nosacījumiem.

Savukārt rezultātu un rezultatīvo rādītāju sistēma nodrošina iespēju izmērīt mērķu sasniegšanas pakāpi un, ja nepieciešams, koriģēt rīcību, palielinot vai samazinot ieguldījumus. Atbilstoši rezultātiem vērtējams, kādā mērā īstenotā politika uzlabo apstākļus sabiedrībai un cik lietderīgi (produktīvi, efektīvi un ekonomiski) tiek izmantoti budžeta un citi finanšu līdzekļi izvirzīto politikas mērķu sasniegšanai. Rezultāts un rezultatīvais rādītājs atspoguļo labumu, ko sabiedrība iegūs, ja tiks ieguldīti resursi konkrētās politikas ieviešanā.

FM ir izstrādājusi veidlapu spēkā esošo nodokļu atvieglojumu izvērtēšanai, kas pievienota informatīvā ziņojuma pielikumā Nr.1. Atbildīgās institūcijas aizpilda informāciju minētajā veidlapā, sniedzot Finanšu ministrijai definētos spēkā esošo nodokļu atvieglojumu mērķus un noteiktos sasnieguma rādītājus, atbilstoši Plānā noteiktajiem izpildes termiņiem. Lai vienkāršotu veidlapas aizpildīšanu, FM kā paraugu ir aizpildījusi šo veidlapu par vienu no Iedzīvotāju ienākuma nodokļa likuma atvieglojumiem, kas pievienots informatīvā ziņojuma pielikumā Nr.2.

# **3.Plāns spēkā esošo nodokļu atvieglojumu mērķu un sasnieguma rādītāju definēšanai**

**1.kategorija**

**Nodokļu atvieglojumi, kuriem mērķis un sasniedzamie rādītāji ir definējami\***

**\*** ietverti nodokļa atvieglojumi, kas vērsti uz noteiktu ekonomisku vai sociālu mērķu sasniegšanu

**1.Iedzīvotāju ienākuma nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| --- | --- | --- | --- | --- |
| 1.1.1. | Maksātāja gada apliekamajā ienākumā netiek ietverts ienākums gada diferencētā neapliekamā minimuma apmērā *(likuma 12.pants un uz likuma pamata izdotie 14.11.2017. MK noteikumi Nr.676 “Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai”)* | **FM** |  | 2021.gada 30.jūnijs |
| 1.1.2. | Personām, kurām piešķirta pensija vai pārrēķināta pensija neapliekamais minimums ir3960 *euro* gadā (pensionāra neapliekamais minimums) *(likuma 12.panta 5.daļa un pārejas noteikumu 127.punkts)* | **FM** | **LM** | 2021.gada 30.jūnijs |
| 1.1.3. | Atvieglojums par apgādībā esošu personu, tai skaitā *(likuma 13.pants un uz likuma pamata izdotie 14.11.2017. MK noteikumi Nr.676 “Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai”)*:1. nepilngadīgu bērnu;
2. par bērnu, kamēr viņš turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai;
3. par mazbērnu vai audzināšanā paņemtu bērnu, ja no viņa vecākiem nav iespējams piedzīt uzturnaudu (alimentus), arī tikmēr, kamēr viņš turpina vispārējās, profesionālās, augs­tākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai;
4. par nepilngadīgu brāli un māsu, kā arī par brāli un māsu, kamēr brālis un māsa turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai, ja viņiem nav darbaspējīgu vecāku;
5. par maksātāju aizbildnībā vai aizgādnībā esošu personu;
6. par augstāk minēto personu, kā arī nestrādājošu laulāto apgādībā esošu nepilngadīgu bērnu;
7. par laulāto, vecākiem, vecvecākiem un bērniem, kas sasnieguši 18 gadu vecumu, ja minētās personas nav strādājošas un saskaņā ar normatīvajiem aktiem ir atzītas par personām ar invaliditāti;
8. par nestrādājošu laulāto, kura apgādībā ir nepilngadīgs bērns, kas saskaņā ar normatīvajiem aktiem ir atzīts par personu ar invaliditāti;
9. par nestrādājošu laulāto, kura apgādībā ir bērns vecumā līdz trim gadiem,
10. par nestrādājošu laulāto, kura apgādībā ir trīs vai vairāk bērni līdz 18 gadu vecumam vai līdz 24 gadu vecumam, no kuriem vismaz viens ir jaunāks par septiņiem gadiem, kamēr bērns turpina vispārējās, profesionālās, augstākās vai speciālās izglītības iegūšanu;
11. par nestrādājošu laulāto, kura apgādībā ir pieci bērni līdz 18 gadu vecumam vai līdz 24 gadu vecumam, kamēr bērns turpina vispārējās, profesionālās, augstākās vai speciālās izglītības iegūšanu
 | **FM** | **LM** | 2021.gada 30.jūnijs |
| 1.1.4. | Papildus atvieglojums personām ar invaliditāti vai politiski represētām personām un nacionālās pretošanās kustības dalībniekiem *(likuma 13.pants un uz likuma pamata izdotie 08.04.1997. MK noteikumi Nr.138 “Noteikumi par iedzīvotāju ienākuma nodokļa papildu atvieglojumiem personām ar invaliditāti, politiski represētajām personām un nacionālās pretošanās kustības dalībniekiem”)* | **FM**  | **TM, LM** | 2021.gada 30.jūnijs |
| 1.1.5.\*\* | Pirms ienākuma aplikšanas ar nodokli no gada apliekamo ienākumu apjoma tiek atskaitīti izdevumi par maksātāja un viņa ģimenes locekļu kvalifikācijas paaugstināšanu, specialitātes iegūšanu, izglītības iegūšanu, tai skaitā interešu izglītības programmu apgūšanu bērniem, par medicīnas un ārstniecisko pakalpojumu izmantošanu un veselības apdrošināšanas prēmiju maksājumiem apdrošināšanas sabiedrībām *(likuma 10.panta pirmās daļas 2.punkts un uz likuma pamata izdotie 31.07.2001. MK noteikumi Nr.336 “Noteikumi par attaisnotajiem izdevumiem par izglītību un ārstnieciskajiem pakalpojumiem”)* | **FM** | **IZM**, **VM** | 2022.gada 30.decembris |
| 1.1.6.\*\* | Pirms ienākuma aplikšanas ar nodokli no gada apliekamo ienākumu apjoma tiek atskaitīti ziedojumi vai dāvinājumi budžeta iestādēm vai LR reģistrētām biedrībām, nodibinājumiem un reliģiskajām organizācijām vai to iestādēm, kurām piešķirts sabiedriskā labuma organizācijas statuss arī tad, ja ziedojums tiek veikts attiecīgi ES dalībvalsts vai EEZ valsts nevalstiskajai organizācijai, ja tā atbilst likumā noteiktajām pazīmēm *(likuma 10.panta pirmās daļas 3.punkts)*  | **FM** |  | 2021.gada 30.decembris |
| 1.1.7.\* | Pirms ienākuma aplikšanas ar nodokli no gada apliekamo ienākumu apjoma tiek atskaitītas saskaņā ar likumu “Par privātajiem pensiju fondiem” izveidotajos privātajos fondos vai citās ES dalībvalstīs vai EEZ valstīs, vai ESAO dalībvalstīs reģistrētajos privātajos pensiju fondos izdarītās iemaksas *(likuma 10.panta pirmās daļas 5.punkts)* | **FM** | **LM** | 2021.gada 30.jūnijs |
| 1.1.8.\* | Pirms ienākuma aplikšanas ar nodokli no gada apliekamo ienākumu apjoma tiek atskaitīti apdrošināšanas prēmiju maksājumi, kas atbilstoši dzīvības apdrošināšanas līgumam (ar līdzekļu uzkrāšanu) izdarīti apdrošināšanas sabiedrībai, kura nodibināta un darbojas saskaņā ar Apdrošināšanas sabiedrību un to uzraudzības likumu, vai citā ES dalībvalstī vai EEZ valstī, vai ESAO dalībvalstī reģistrētajai apdrošināšanas sabiedrībai *(likuma 10.panta pirmās daļas 6.punkts)* | **FM** | **LM** | 2021.gada 30.jūnijs |
| 1.1.9.\*\* | Pirms ienākuma aplikšanas ar nodokli no gada apliekamo ienākumu apjoma tiek atskaitītas summas, kas ziedojuma vai dāvinājuma veidā atbilstoši Politisko organizāciju (partiju) fi­nansēšanas likumam ziedojuma vai dāvinājuma veidā nodotas LR reģistrētai politiskajai par­ti­jai vai politisko partiju apvienībai *(likuma 10.panta pirmās daļas 8.punkts)* | **FM**  | **KNAB** | 2021.gada 30.decembris |
| 1.1.10. | Gada apliekamajā ienākumā netiek ietverts un ar nodokli netiek aplikts ienākums no maksātāja lauksaimnieciskās ražošanas un lauku tūrisma pakalpojumu sniegšanas, kā arī no sēņošanas, ogošanas vai savvaļas ārstniecības augu un ziedu vākšanas vai nemedījamās sugas indivīda – parka vīngliemezis (Helix pomatia) - ieguves, ja tie nepārsniedz 3 000 euro gadā *(likuma 9.panta pirmās daļas 1.punkts)* | **ZM**  | **FM** | 2021.gada 30.jūnijs |
| 1.1.11. | Gada apliekamajā ienākumā netiek ietvertas un ar nodokli netiek apliktas apdrošināšanas atlīdzības, kuras izmaksājušas LR reģistrētas apdrošināšanas sabiedrības, kā arī citā ES dalībvalstī vai EEZ valstī, vai ESAO dalībvalstī reģistrētas apdrošināšanas sabiedrības, izņemot tās apdrošināšanas atlīdzības, kas izmaksātas atbilstoši *(likuma 9.panta pirmās daļas 4.punkts)*:1. dzīvības, veselības un negadījuma apdrošināšanas līgumam, kuru apdrošinātā interesēs noslēdzis darba devējs (vai cits apdrošinājuma ņēmējs – juridiskā persona) pienākot apdrošināšanas līgumā paredzētajam līguma beigu termiņam vai laužot līgumu pirms termiņa, vai
2. mūža pensijas apdrošināšanas līgumam (ar uzkrāto fondētās pensijas kapitālu atbilstoši Valsts fondēto pensiju likumam)

tajā skaitā: *Apdrošināšanas atlīdzības, ja ar līdzekļu uzkrāšanu, beidzoties apdrošināšanas periodam* | **FM** | **LM** | 2021.gada 30.decembris |
| 1.1.12. | Gada apliekamajā ienākumā netiek ietverts un ar nodokli netiek aplikts papildpensijas kapitāls, kas veidojies no pašas fiziskās personas vai tās laulātā, vai ar to radniecībā esošo personu līdz trešajai pakāpei Civillikuma izpratnē veiktajām iemaksām privātajos pensiju fondos atbilstoši licencētiem pensiju plāniem un izmaksāts pensiju plānu dalībniekiem *(likuma 9.panta pirmās daļas 4.2punkts;)* | **FM** | **LM** | 2021.gada 30.jūnijs |
| 1.1.13. | Gada apliekamajā ienākumā netiek ietverti un ar nodokli netiek aplikti no budžeta izmaksājamie (paredzēti budžeta apropriācijā) pabalsti, arī no citu ES dalībvalstu vai EEZ valstu budžeta izmaksātie pabalsti, pabalsti, kas noteikti 9.panta pirmās daļas 37., 37.1, 37.2, 38., 39. un 40.punktā, atlīdzība par aizbildņa pienākumu pildīšanu un atlīdzība par audžuģimenes pienākumu veikšanu, izņemot pārejošas darba nespējas pabalstus un pabalstus, kuru piešķiršanas pamats ir personas darba vai dienesta attiecības ar budžeta finansētu institūciju vai arī pienākumu pildīšana vēlētā amatā, kurā persona iecelta, pamatojoties uz Saeimas, MK vai pašvaldības domes lēmumu, kā arī citi pabalsti, kas izmaksājami no MK noteiktajām biedrībām un nodibinājumiem *(likuma 9.panta pirmās daļas 7.punkts)* | **FM**  | **LM** | 2021.gada 30.decembris |
| 1.1.14. | Gada apliekamajā ienākumā netiek ietvertas un ar nodokli netiek apliktas stipendijas, kas izmaksātas no budžeta, MK apstiprinātas biedrības vai nodibinājuma līdzekļiem vai no to starptautisko izglītības vai sadarbības programmu līdzekļiem, kurās līdzdalību ir apstiprinājis MK *(likuma 9.panta pirmās daļas 8.punkts uz likuma pamata izdotie 31.07.2001. MK noteikumi Nr.337 “Kārtība, kādā stipendijas atbrīvojamas no aplikšanas ar iedzīvotāju ienākuma nodokli”)* | **IZM**  | **FM** | 2021.gada 30.jūnijs |
| 1.1.15. | Gada apliekamajā ienākumā netiek ietvertas un ar nodokli netiek apliktas stipendijas līdz 280 *euro* mēnesī, ko izglītojamam atbilstoši MK noteiktajai kārtībai, kādā organizē un īsteno darba vidē balstītas mācības, izmaksā komersants, iestāde, biedrība, nodibinājums, fiziskā persona, kura reģistrēta kā saimnieciskās darbības veicēja, kā arī individuālais uzņēmums, tai skaitā zemnieku vai zvejnieku saimniecība, un citi saimnieciskās darbības veicēji *(likuma 9.panta pirmās daļas 8.1punkts uz likuma pamata izdotie 31.07.2001. MK noteikumi Nr.337 “Kārtība, kādā stipendijas atbrīvojamas no aplikšanas ar iedzīvotāju ienākuma nodokli”)* | **IZM**  | **FM** | 2021.gada 30.jūnijs |
| 1.1.16. | Gada apliekamajā ienākumā netiek ietvertas un ar nodokli netiek apliktas stipendijas, kuras izmaksātas studējošajam, kas apgūst medicīniskās izglītības programmu, izglītības programmas apguves veicināšanai, un kuras izmaksā no ārstniecības iestādes līdzekļiem *(likuma 9.panta pirmās daļas 8.2punkts uz likuma pamata izdotie 31.07.2001. MK noteikumi Nr.337 “Kārtība, kādā stipendijas atbrīvojamas no aplikšanas ar iedzīvotāju ienākuma nodokli”)* | **VM**  | **FM** | 2022.gada 30.decembris |
| 1.1.17. | Gada apliekamajā ienākumā netiek ietvertas un ar nodokli netiek apliktas konkursos un sacensībās saņemtās mantiskās un naudas balvas (prēmijas), kuru kopējā vērtība taksācijas gadā nepārsniedz 143 *euro*, un publiskos starptautiskos konkursos un starptautiskās sacensībās gūtās balvas un prēmijas, kuru kopējā vērtība gadā nepārsniedz 1 423 *euro*, kā arī Baltijas Asamblejas balvu laureātiem izmaksātā naudas prēmija un Ministru kabineta balva *(likuma 9.panta pirmās daļas 10.punkts)* | **FM** | **IZM,** **KM** | 2021.gada 30.decembris |
| 1.1.18. | Gada apliekamajā ienākumā netiek ietverta un ar nodokli netiek aplikta atlīdzība par kaitējumu darbaspēju zaudējuma gadījumā, kas saistīts ar sakropļojumu vai citādu veselības bojājumu, kā arī apgādnieka zaudējuma sakarā *(likuma 9.panta pirmās daļas 13.punkts)* | **LM** | **FM** | 2021.gada 30.jūnijs |
| 1.1.19. | Gada apliekamajā ienākumā netiek ietverti un ar nodokli netiek aplikti čeku loterijas laimesti saskaņā ar Čeku loterijas likumu *(likuma 9.panta pirmās daļas 26.1punkts)* | **FM** |  | 2021.gada 30.jūnijs |
| 1.1.20. | Gada apliekamajā ienākumā netiek ietverts un ar nodokli netiek aplikts ienākums no nekustamā īpašuma atsavināšanas, kas maksātāja īpašumā (no dienas, kad attiecīgais nekustamais īpašums reģistrēts zemesgrāmatā) ir ilgāk par 60 mēnešiem un vismaz 12 mēnešus pēc kārtas ir personas deklarētā dzīvesvieta (*likuma 9.panta pirmās daļas 33.punkts*) | **FM** |  | 2021.gada 30.decembris |
| 1.1.21. | Gada apliekamajā ienākumā netiek ietverts un ar nodokli netiek aplikts ienākums no nekustamā īpašuma atsavināšanas, kas maksātāja īpašumā (no dienas, kad attiecīgais nekustamais īpašums reģistrēts zemesgrāmatā) ir ilgāk par 60 mēnešiem un pēdējos 60 mēnešus ir bijis maksātāja vienīgais nekustamais īpašums (*likuma 9.panta pirmās daļas 33.1punkts)* | **FM** |  | 2021.gada 30.decembris |
| 1.1.22. | Gada apliekamajā ienākumā netiek ietverts un ar nodokli netiek aplikts ienākums no nekustamā īpašuma atsavināšanas (attiecīgais nekustamais īpašums reģistrēts zemesgrāmatā kā maksātāja vienīgais nekustamais īpašums), ja šis ienākums no jauna tiek ieguldīts funkcionāli līdzīgā nekustamajā īpašumā 12 mēnešu laikā pēc nekustamā īpašuma atsavināšanas vai arī pirms nekustamā īpašuma atsavināšanas *(likuma 9.panta pirmās daļas 34.2punkts)* | **FM** |  | 2021.gada 30.decembris |
| 1.1.23. | Gada apliekamajā ienākumā netiek ietvertas un ar nodokli netiek apliktas dāvanas no fiziskajām personām *(likuma 9.panta pirmās daļas 35.punkts)*:b) līdz 1425 euro taksācijas gada laikā - ja dāvinātājs ir šā punkta "a" apakšpunktā neminēta fiziskā persona;c) pilnā apmērā — neatkarīgi no tā, vai dāvinātāju ar maksātāju saista laulība vai radniecība līdz trešajai pakāpei; ja dāvinājums paredzēts un maksātājs to izlieto, lai segtu savus izdevumus par augstākās izglītības un visu pakāpju profesionālās izglītības iegūšanu, izdevumiem par specialitātes (profesijas, amata, aroda) iegūšanu;d) pilnā apmērā — neatkarīgi no tā, vai dāvinātāju ar maksātāju saista laulība vai radniecība līdz trešajai pakāpei, ja dāvinājums paredzēts un maksātājs to izlieto, lai segtu savus izdevumus par medicīnas un ārstniecisko pakalpojumu izmantošanu, izņemot kosmētiskās operācijas | **FM** |  | 2021.gada 30.jūnijs |
| 1.1.24. | Gada apliekamajā ienākumā netiek ietverts un ar nodokli netiek aplikts ienākums no akciju pirkuma tiesību īstenošanas, ja akciju pirkuma tiesības piešķirtas atbilstoši akciju pirkuma tiesību īstenošanas plānam un īstenojas šādi nosacījumi *(likuma 9.panta pirmās daļas 43.punkts)*:1. akciju pirkuma tiesību minimālais turēšanas periods ir ne mazāks kā 36 mēneši;
2. akciju pirkuma tiesību turēšanas periodā darbinieks ir darba attiecībās ar kapitālsabiedrību, kura piešķīrusi maksātājam akciju pirkuma tiesības vai ar kuru saistītais uzņēmums maksātājam ir piešķīris akciju pirkuma tiesības;
3. darba devējs ir iesniedzis Valsts ieņēmumu dienestam informāciju par piešķirto akciju pirkuma tiesībām – norādīta likuma 11.11 pantā
 | **EM** | **TM, FM, LM** | 2022.gada 30.decembris |
| 1.1.25. | Ienākums no lauksaimniecībā izmantojamas zemes atsavināšanas *(likuma 11.7panta 3.daļa)*, ja attiecībā uz zemes pārdevēju un pircēju tiek izpildīti šādi nosacījumi:1. īpašumtiesības uz nekustamo īpašumu tā atsavināšanas rezultātā iegūst zemnieku saimniecības īpašnieks, persona, kura Uzņēmumu reģistrā reģistrēta kā komercsabiedrība, individuālais komersants vai zemnieku saimniecība vai Valsts ieņēmumu dienestā – kā saimnieciskās darbības veicēja;
2. vismaz vienā taksācijas periodā no pēdējiem trim pirmstaksācijas periodiem vairāk nekā pu­si no 1.punktā minētās personas saimnieciskās darbības ieņēmumiem, bet ne mazāk kā 3 000 *euro* gadā, veido ieņēmumi no lauksaimnieciskās darbības vai arī šī persona saņem valsts vai ES atbalsta maksājumus lauksaimniecībai un lauku attīstībai kā jaunais lauksaimnieks;
3. lauksaimniecības zemes pārdevējs – maksātājs atbilst vienam no šādiem kritērijiem (no 2014.gada 1.jūlija līdz 2023.gada 1.jūlijam likumā noteiktie kritēriji attiecībā uz lauksaimniecības zemes pārdevēju nav piemērojami):
4. ir persona, kura veic lauksaimniecisko darbību un atbilst noteiktajiem 2.punkta kritērijiem;
5. ir persona, kura pirms lauksaimnieciskās darbības pārtraukšanas, sasniedzot pensionēšanās vecumu, nodarbojusies ar lauksaimniecisko darbību un pirms pensionēšanās atbildusi noteiktajiem 2.punkta kritērijiem;
6. ir persona, kurai kā bijušajam zemes īpašniekam vai viņa mantiniekam atjaunotas īpašuma tiesības uz zemi, kas pēc tās lietošanas mērķa ir lauksaimniecības zeme;
7. ir persona, kura nekustamo īpašumu, kas pēc lietošanas mērķa ir lauksaimniecības ze­me, saņēmusi mantojumā no šā punkta “a”, “b” vai “c” apakšpunktā minētajām personām;
8. ir persona, kura nekustamo īpašumu, kas pēc lietošanas mērķa ir lauksaimniecības zeme, saņēmusi uz dāvinājuma līguma pamata no šā punkta “a”, “b”, “c” vai “d” apakšpunktā minētās fiziskās personas, kuru ar dāvinājuma saņēmēju saista laulība vai radniecība līdz trešajai pakāpei Civillikuma izpratnē
 | **ZM** | **FM** | 2022.gada 1.jūlijs |
| 1.1.26. | Summas, kas izmaksātas kā valsts atbalsts lauksaimniecībai vai ES atbalsts lauksamniecībai un lauku attīstībai ir atbrīvotas no to iekļaušanas apliekamajā ienākumā, par summām, kas izmaksātas sākot no 2013.gada līdz 2023.gadam *(Pārejas**noteikumu 94.punkts****)*** | **ZM** | **FM** | 2022.gada 1.jūlijs |
| 1.1.27. | Ienākumiem, ko fiziskā persona gūst uz tādu darba attiecību pamata, kas paredz šo personu nodarbināt uz starptautiskos pārvadājumos izmantojama kuģa par taksācijas gada mēnesi, par kuriem maksājams algas nodoklis, ir uz darba attiecību pamata gūtā ienākuma daļa šādā apmērā *(likuma 8.panta 4.daļa)*:1) virsniekiem – MK noteikto 2,5 mēneša minimālo darba algu apmērā;2) pārējam personālam – MK noteikto 1,5 mēneša minimālo darba algu apmērā | **SM** | **LM**, **FM** | 2022.gada 30.decembris |
| 1.1.28. | Sezonas laukstrādnieku ienākumi, par kuru tiek maksāts mazāks IIN (likme 15%, bet ne mazāka kā 0,70 *euro* katrā nodarbinātības dienā) *(likuma 15.panta 12.daļa un 11.12 pants.)* | **FM** | **LM, ZM** | 2021.gada 30.jūnijs  |
| 1.1.29. | No maksātāja ienākumiem, par kuriem maksā algas nodokli, izslēdz darba devēja apmaksātos darba koplīgumā noteiktos darbinieka ēdināšanas izdevumus, ja netiek pārsniegti 480 *euro* gadā (vidēji 40 *euro* mēnesī) un darba devējs izpilda šādus nosacījumus *(likuma 8.panta 15.daļa;)*:1. darba devēja apmaksātie darba koplīgumā noteiktie visu darbinieku ēdināšanas izdevumi nepārsniedz 5% no darba devēja gada kopējā bruto algu fonda;
2. darba devējs nodarbina vismaz sešus darbiniekus;
3. darba devējam pirmstaksācijas gada 15.decembrī saskaņā ar VID administrēto nodokļu (nodevu) parādnieku datubāzē pēdējās datu aktualizācijas datumā esošo informāciju nav nodokļu (nodevu) parādu (tai skaitā valsts sociālās apdrošināšanas obligāto iemaksu parādu), kas kopsummā pārsniedz 150 *euro*;
4. darba devējs ar tādu kompetentas institūcijas lēmumu vai tiesas nolēmumu, kas stājies spēkā un kļuvis nepārsūdzams, pēdējo divu taksācijas gadu laikā nav atzīts par vainīgu pārkāpumā, kurš izpaužas kā:
5. viena vai vairāku tādu valstu pilsoņu vai pavalstnieku nodarbināšana, kuri nav ES dalībvalstu pilsoņi vai pavalstnieki, ja tie ES dalībvalstu teritorijā uzturas nelikumīgi;
6. personas nodarbināšana bez rakstveidā noslēgta darba līguma, ja nodokļu normatīvajos aktos noteiktajā termiņā nav iesniegtas ziņas par darba ņēmēja statusa iegūšanu;
7. darbā notikuša nelaimes gadījuma neizmeklēšana atbilstoši normatīvo aktu prasībām vai slēpšana, ja šā nelaimes gadījuma rezultātā nodarbinātajam radušies smagi veselības traucējumi vai iestājusies nāve;
8. darba devējs ir veicis saimniecisko darbību vismaz vienu pilnu kalendāra gadu pirms taksācijas gada, kurā uzsāk atbrīvojuma piemērošanu attiecībā uz darbiniekiem;
9. darba devējam nav pasludināts maksātnespējas process, nav apturēta tā saimnieciskā darbība vai tas netiek likvidēts.
 | **FM** | **LM, EM** | 2021.gada 30.decembris  |
| 1.1.30. | **Iedzīvotāju ienākuma nodokļa un valsts obligātās sociālās apdrošināšanas maksājumu atlaide jaunuzņēmumiem:*** jaunuzņēmumam ir tiesības pieteikties fiksēta maksājuma veikšanai par darba ņēmēju no divu MK noteikto minimālo mēneša darba algu apmēra, piemērojot obligāto iemaksu likmi, kas noteikta saskaņā ar likuma "Par valsts sociālo apdrošināšanu" 18. pantu. *(Jaunuzņēmumu darbības atbalsta likuma (Likuma 6. panta pirmā daļa)*;
* jaunuzņēmumam ir tiesības pieteikties uz atbalsta programmu augsti kvalificētu darba ņēmēju piesaistei *(Likuma 7.panta pirmā daļa)*;
* atbalsta periodā, kad jaunuzņēmums piedalās vienā vai abās šā likuma 6. un 7. pantā noteiktajās atbalsta programmās jaunuzņēmuma darba ņēmējs, par kuru veikts fiksētais maksājums par jaunuzņēmumā gūto ar algas nodokli apliekamo ienākumu, ir tiesīgs nemaksāt iedzīvotāju ienākuma nodokli *(Likuma 8.panta pirmās daļas 1.punkts)*.
 | **EM**  | **LM, FM** | 2021.gada 30.decembris |

***Avots:*** *Likums “Par iedzīvotāju ienākuma nodokli”, Jaunuzņēmumu darbības atbalsta likums*

*\* Kopā 1.1.7. un 1.1.8.punkts nepārsniedz 10% no personas gada apliekamā ienākuma, bet ne vairāk kā 4 000 euro gadā* ***(spēkā no 01.01.2018.)***

*\*\* 1.1.5., 1.1.6. un 1.1.9. punkts kopā nevar pārsniegt 50% no gada apliekamā ienākuma lieluma, bet ne vairāk ka 600 euro, iekļaujot attaisnotos izdevumus par ģimenes locekļiem, ne vairāk kā 600 euro par katru* ***(spēkā no 01.01.2018.)***

**2.Uzņēmumu ienākuma nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| --- | --- | --- | --- | --- |
| 1.2.1. | Nodokļa atvieglojums ziedotājiem *(likuma 12.pants)*Nodokļu maksātājs, kas ziedojis sabiedriskā labuma organizācijai, budžeta iestādei vai valsts kapitālsabiedrībai, kura veic Kultūras ministrijas deleģētās valsts kultūras funkcijas, ir tiesīgs pārskata gadā izvēlēties vienu no šādiem atvieglojumiem:a) neiekļaut taksācijas perioda ar UIN apliekamajā bāzē ziedoto summu, bet ne vairāk kā 5% apmērā no iepriekšējā pārskata gada peļņas pēc aprēķinātajiem nodokļiem; b) neiekļaut taksācijas perioda ar UIN apliekamajā bāzē ziedoto summu, bet ne vairāk kā 2% apmērā no iepriekšējā pārskata gadā kopējās darba ņēmējiem aprēķinātās bruto darba samaksas, no kuras samaksāti valsts sociālās apdrošināšanas maksājumi;c) samazināt taksācijas periodā par pārskata gadā aprēķinātajām dividendēm aprēķināto UIN par 75%, bet nepārsniedzot 20% no aprēķinātās UIN summas par aprēķinātajām dividendēm (lai palielinātu ziedojumu veikšanas intensitāti, no 2020.gada līdz 2022.gadam uzņēmumi, kas ziedo sabiedriskā labuma organizācijām, varēs samazināt taksācijas periodā par pārskata gadā aprēķinātajām dividendēm maksājamo UIN par 85% no ziedotās summas, vienlaicīgi nepārsniedzot 30% no aprēķinātās UIN summas par aprēķinātajām dividendēm) | **FM**  | **KM,****VARAM, IZM, VM, LM** | 2021.gada 30.jūnijs |
| 1.2.2. | Nodokļa atvieglojums akciju atsavināšanai *(likuma 13.pants)*Ar nodokli apliekamajā bāzē iekļauto dividenžu apmēru var samazināt tādā apjomā, kādā nodokļu maksātājs taksācijas periodā ir guvis ienākumu no tādu tiešās līdzdalības akciju atsavināšanas, kuru turēšanas periods atsavināšanas brīdī ir vismaz 36 mēneši | **FM** |  | 2021.gada 30.jūnijs |
| 1.2.3. | Nodokļa atvieglojums lauksaimniecībai par summām, kas izmaksātas subsīdiju veidā attīstībai *(likuma 14.pants)*Ar nodokli apliekamo ienākumu bāzi var sa­ma­zināt apjomā, kas atbilst 50% no sum­mas, kas saņemta kā valsts atbalsts lauk­saim­­niecībai vai ES atbalsts lauk­saim­nie­cībai un lauku attīstībai, bet ne vairāk kā par taksācijas periodā ar nodokli apliekamajā bāzē iekļauto ar nodokli apliekamo objektu kopsummu | **ZM**  | **FM** | 2022.gada 1.jūlijs |
| 1.2.4. | Tonnāžas nodoklis. Atvieglots nodokļu režīms kuģošanas nozarei par kuģu pārvadājumiem iekšzemes uzņēmumiem *(likuma 2.panta sestā daļa un 4.panta divdesmitā un divdesmit pirmā daļa)* | **SM** | **FM** | 2022.gada 30.decembris |
| 1.2.5. | Nodokļa atlaide investīciju veikšanai brīvostās vai speciālajās ekonomiskajās zonās *(Pārejas noteikumu 23.punkts* *un* *Likuma „Par nodokļu piemērošanu brīvostās un speciālajās ekonomiskajās zonās” III daļa)*Kapitālsabiedrības pārskata gadā aprēķināto UIN par pārskata gadā aprēķinātajām dividendēm ir tiesīgas samazināt par UIN atlaides summu, kas aprēķināta saskaņā ar likumu “*Par nodokļu piemērošanu brīvostās un speciālajās ekonomiskajās zonās*”, ja vienlaikus ievēroti šādi nosacījumi:1. ieguldījumi veikti **līdz 2035.gada 31.decembrim**;
2. atļauja piemērot tiešo nodokļu atvieglojumus par minētajiem ieguldījumiem ir piešķirta un līgums par ieguldījumu veikšanu ir noslēgts minētajā likumā noteiktās atbalsta shēmas spēkā esības laikā.

Minētā atlaide nedrīkst pārsniegt 80% no pārskata gadā aprēķinātā UIN apmēra par aprēķinātajām dividendēm un likumā “*Par nodokļu piemērošanu brīvostās un speciālajās ekonomiskajās zonās*” un līgumā par ieguldījumu veikšanu noteikto pieļaujamo valsts atbalsta intensitāti uzkrāto tiešo nodokļu atlaižu attiecībai pret uzkrāto ieguldījumu summu. | **SM** | **VARAM, FM** | 2021.gada 30.jūnijs |
| 1.2.6. | UIN speciāls regulējums kapitālsabiedrībām, kurām piešķirts sociālā uzņēmuma statuss.*Uzņēmumu ienākuma nodokļa likuma 8.pants*:(12) Šā panta otrās daļas 1., 2., 3., 4., 5. un 6. punktā minētie izdevumi netiek uzskatīti par izdevumiem, kas nav saistīti ar saimniecisko darbību, ja tie rodas kapitālsabiedrībai, kam normatīvajos aktos noteiktajā kārtībā ir piešķirts sociālā uzņēmuma statuss un normatīvais akts, kas nosaka sociālās uzņēmējdarbības regulējumu, paredz īpašus nosacījumus attiecībā uz šiem izdevumiem.(13) Ziedojumi sabiedriskā labuma organizācijai netiek uzskatīti par izdevumiem, kas nav saistīti ar saimniecisko darbību, ja tie rodas kapitālsabiedrībai, kam normatīvajos aktos noteiktajā kārtībā ir piešķirts sociālā uzņēmuma statuss un normatīvais akts, kas nosaka sociālās uzņēmējdarbības regulējumu, paredz īpašus nosacījumus attiecībā uz šiem ziedojumiem, un ja ziedojuma saņēmējs līdz pārskata gada beigām ziedotājam ir sniedzis informāciju par ziedojuma izlietojumu labdarības pasākumiem, kuru nodrošināšanai kapitālsabiedrībai ir piešķirts sociālā uzņēmuma statuss. | **LM** | **FM** | 2022.gada 30.decembris |

***Avots:*** *Uzņēmumu ienākuma nodokļa likums; Likums „Par nodokļu piemērošanu brīvostās un speciālajās ekonomiskajās zonās”*

**3.Nekustamā īpašuma nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| --- | --- | --- | --- | --- |
| 1.3.1. | Trūcīgām personām 90 procentu apmērā no aprēķinātās nodokļa summas un maznodrošinātām personām — līdz 90 procentiem no aprēķinātās nodokļa summas (piešķir pašvaldība) *(likuma 5.panta 11.daļa)* | **LM** | **FM, VARAM** | 2021.gada 30.jūnijs |
| 1.3.2. | Personai (pašai vai kopā ar laulāto) vai tās laulātajam, kura apgādībā ir trīs vai vairāk bērni līdz 18 gadu vecumam (arī aizbildnībā esoši vai audžuģimenē ievietoti bērni) vai bērni līdz 24 gadu vecumam, kuri iegūst vispārējo, profesionālo vai augstāko izglītību, – 50% apmērā no aprēķinātās nodokļa summas, bet ne vairāk par 500 *euro* pardzīvošanai paredzētām dzīvojamām mājām un tām piekritīgo zemi, ja personai vai tās laulātajam šajā objektā ir deklarētā dzīvesvieta kopā ar vismaz trim no minētajiem bērniem *(likuma 5.panta 12.daļa)* | **LM** | **FM, VARAM** | 2021.gada 30.jūnijs |
| 1.3.3. | Lauku zemēm, ja to platība pārsniedz 3 ha, un, ja vismaz viens no noteiktajiem lietošanas mērķiem ir "Lauksaimniecības zeme", "Mežsaimniecības zeme un īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu" vai "Ūdens objektu zeme", līdz 2025.gadam NĪN aprēķina no speciālās vērtības, ko nosaka īpaši nodokļa aprēķinam *(likuma 3.panta divpadsmitā daļa)* | **ZM** | **FM** | 2022.gada 30.decembris |
| 1.3.4. | Ar nekustamā īpašuma nodokli neapliek fiziskajām personām piederošas inženierbūves, kuras netiek izmantotas saimnieciskās darbības veikšanai *(likuma 1.panta otrās daļas 3.2punkts)* | **FM** |  | 2021.gada 30.decembris |
| 1.3.5. *\** | Ar nekustamā īpašuma nodokli neapliek valsts, pašvaldību, valsts vai pašvaldību kapitālsabiedrību un kapitālsabiedrību, kuras sniedz regulējamos sabiedriskos pakalpojumus, īpašumā vai tiesiskajā valdījumā esošas sporta inženierbūves *(likuma 1.panta otrās daļas 3.4punkts)* | **IZM** | **VARAM, FM, EM** | 2021.gada 30.jūnijs |
| 1.3.6. | Ar nekustamā īpašuma nodokli neapliek reliģisko organizāciju nekustamo īpašumu, kuru neizmanto saimnieciskajā darbībā *(likuma 1.panta otrās daļas 4.punkts)* | **TM** | **FM** | 2021.gada 30.jūnijs |
| 1.3.7. | Ar nekustamā īpašuma nodokli neapliek saskaņā ar Ministru kabineta apstiprināto sarakstu — zemi īpaši aizsargājamās dabas teritorijās, kurās ar likumu aizliegta saimnieciskā darbība, un šajās teritorijās esošās dabas aizsardzībai izmantojamās ēkas un inženierbūves *(likuma 1.panta otrās daļas 5.punkts)* | **VARAM** | **FM** | 2021.gada 30.decembris |
| 1.3.8. *\** | Ar nekustamā īpašuma nodokli neapliek valsts aizsargājamo nekustamo kultūras pieminekli, kā arī zemi tā uzturēšanai, izņemot dzīvojamās mājas un zemi to uzturēšanai, saimnieciskajā darbībā izmantotu nekustamo īpašumu, kā arī nekustamo īpašumu, kas netiek uzturēts atbilstoši kultūras pieminekļu aizsardzības prasībām *(likuma 1.panta otrās daļas 6.punkts)* | **KM** | **FM** | 2021.gada 30.jūnijs |
| 1.3.9. | Ar nekustamā īpašuma nodokli neapliek Ministru kabineta noteiktajā kārtībā zemi, kuru aizņem atjaunotās vai ieaudzētās mežaudzes (jaunaudzes) *(likuma 1.panta otrās daļas 7.punkts)* | **ZM** | **FM** | 2021.gada 30.jūnijs |
| 1.3.10. *\** | Ar nekustamā īpašuma nodokli neapliek Nacionālās sporta bāzes un zemi to uzturēšanai *(likuma 1.panta otrās daļas 8.punkts)* | **IZM** | **FM** | 2022.gada 30.jūnijs |
| 1.3.11. | Ar nekustamā īpašuma nodokli neapliek dzīvojamo māju palīgēkas, ja palīgēkas platība nepārsniedz 25 m2, izņemot garāžas *(likuma 1.panta otrās daļas 9.punkts)* | **FM** |  | 2021.gada 30.decembris |
| 1.3.12. | Ar nekustamā īpašuma nodokli neapliek dzīvojamo māju palīgēkas, ja palīgēkas platība pārsniedz 25 m2 un pašvaldība to neaplikšanu ar nodokli ir noteikusi ar saviem saistošajiem noteikumiem, izņemot garāžas *(likuma 1.panta otrās daļas 9.1punkts)* | **FM** |  | 2021.gada 30.decembris |
| 1.3.13.*\** | Ar nekustamā īpašuma nodokli neapliek valstij un pašvaldībām piekritīgo nekustamo īpašumu, kas nav nodots lietošanā vai iznomāts *(likuma 1.panta otrās daļas 11.punkts)* | **FM** |  | 2021.gada 30.jūnijs |
| 1.3.14. | Ar nekustamā īpašuma nodokli neapliek ēkas un inženierbūves, kuras izmanto tikai lauksaimnieciskajai ražošanai *(likuma 1.panta otrās daļas 12.punkts)* | **ZM** | **FM** | 2021.gada 30.jūnijs |
| 1.3.15.*\** | Ar nekustamā īpašuma nodokli neapliek ēkas (telpu grupas), kuras pastāvīgi izmanto akreditēti muzeji, akreditētas bibliotēkas, Latvijas Nacionālā opera, valsts sabiedrība ar ierobežotu atbildību "Rīgas cirks" un teātri, kā arī ēkas, kuras pastāvīgi izmanto koncertorganizācijas, kas veic valsts deleģētas funkcijas kultūras jomā, vai Kultūras ministrijā reģistrētas profesionālas radošās organizācijas mākslas galeriju vajadzībām *(likuma 1.panta otrās daļas 20.punkts)* | **KM** | **FM** | 2021.gada 30.jūnijs |
| 1.3.16.*\** | Ar nekustamā īpašuma nodokli neapliek ēkas (telpu grupas), kuras ierakstītas zemesgrāmatā uz Latvijas Brīvo arodbiedrību savienības vārda un tiek pastāvīgi izmantotas normatīvajos aktos noteikto funkciju īstenošanai, izņemot saimnieciskajā darbībā izmantojamās ēkas *(likuma 1.panta otrās daļas 21.punkts)* | **FM** |  | 2021.gada 30.jūnijs |
| 1.3.17.\* | Ar nekustamā īpašuma nodokli neapliek ēkas vai to daļas (telpu grupas), kuras izmanto Zinātniskās darbības likuma 21.2panta sestajā daļā noteiktie valsts zinātniskie institūti — atvasinātas publiskas personas *(likuma 1.panta otrās daļas 22.punkts*) | **IZM** | **FM** | 2021.gada 30.jūnijs |

\* *Atzīmētie nekustamie īpašumi* ***no 2020.gada 1.janvāra tiek aplikti ar NĪN,*** *ja tie ir vidi degradējoši, sagruvuši vai cilvēku drošību apdraudoši.*

***Avots:*** *Likums “Par nekustamā īpašuma nodokli”*

**4.Pievienotās vērtības nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| --- | --- | --- | --- | --- |
| 1.4.1. | Nodokļa samazināto likmi 12% apmērā piemēro medikamentu piegādēm *(likuma**42.panta pirmās daļa)* | **VM** | **FM** | 2022. gada 30.decembris |
| 1.4.2. | Nodokļa samazināto likmi 12% apmērā piemēro medicīnisko ierīču (arī to komplektējošo daļu, rezerves daļu un piederumu) piegādēm *(likuma**42.panta otrā daļa)*  | **VM** | **FM** | 2022.gada 30.decembris |
| 1.4.3. | Nodokļa samazināto likmi 12% apmērā piemēro zīdaiņiem paredzēto specializēto pārtikas produktu piegādēm*(likuma**42.panta trešā daļa)* | **VM** | **FM, ZM** | 2022.gada 30.decembris |
| 1.4.4. | Nodokļa samazināto likmi 12% apmērā piemēro pasažieru un to bagāžas regulāro pārvadājumu pakalpojumiem iekšzemē*(likuma**42.panta ceturtā daļa)* | **SM** | **FM** | 2022.gada 30.decembris |
| 1.4.5. | Nodokļa samazināto likmi 12% apmērā piemēro mācību literatūras un oriģinālliteratūras piegādēm*(likuma**42.panta piektā un sestā daļas)* | **IZM, KM** | **FM** | 2022.gada 30.decembris |
| 1.4.6. | Nodokļa samazināto likmi 12% apmērā piemēro avīžu, žurnālu, biļetenu un citu periodisko izdevumu piegādēm*(likuma**42.panta septītā, astotā un devītā daļas)* | **KM** | **FM** | 2022.gada 30.decembris |
| 1.4.7. | Nodokļa samazināto likmi 12% apmērā piemēro izmitināšanas pakalpojumiem tūristu mītnēs*(likuma**42.panta desmitā daļa)* | **EM** | **FM** | 2022.gada 30.decembris |
| 1.4.8. | Nodokļa samazināto likmi 12% apmērā piemēro koksnes kurināmā piegādēm iedzīvotājiem*(likuma**42.panta vienpadsmitā daļa)* | **EM** | **FM, ZM** | 2022.gada 30.decembris |
| 1.4.9. | Nodokļa samazināto likmi 12% apmērā piemēro siltumenerģijas piegādēm iedzīvotājiem *(likuma**42.panta divpadsmitā, trīspadsmitā un četrpadsmitā daļas)* | **EM** | **FM** | 2022.gada 30.decembris |
| 1.4.10. | Nodokļa samazināto likmi 5% apmērā piemēro svaigu augļu, ogu un dārzeņu piegādei *(likuma**42.panta sešpadsmitā daļa;* ***spēkā no 01.01.2018. līdz 31.12.2023.****)* | **ZM** | **FM** |  Izpildīts |
| 1.4.11. | Ar nodokli neapliek šādus kultūras pakalpojumus *(likuma 52.panta pirmās daļas 17.punkts)*:1. teātra un cirka izrādes;
2. koncerti;
3. bērniem paredzētie sarīkojumi, pašdarbības mākslas kolektīvu sarīkojumi un labdarības mērķiem veltītie sarīkojumi;
4. valsts atzītu muzeju, bibliotēku, izstāžu, zooloģisko dārzu un botānisko dārzu apmeklējumi un šo institūciju rīkotie kultūras un kultūrizglītības pasākumi;
5. bibliotēkas krājumā esošās informācijas publiskas pieejamības un izmantošanas nodrošināšanas pakalpojumi.
 | **KM**  | **FM** | 2022.gada 30.decembris |
| 1.4.12. | Ar nodokli neapliek autora saņemto atlīdzību par darbu un tā izmantošanu, kā arī izpildītāja un fonogrammu producenta saņemto atlīdzību par blakustiesību objektu un tā izmantošanu *(likuma 52.panta pirmās daļas 18.punkts)* | **KM**  | **FM** | 2022.gada 30.decembris |
| 1.4.13. | Ar nodokli neapliek iedzīvotājiem sniegtos dzīvojamo telpu īres pakalpojumus *(likuma 52.panta pirmās daļas 25.punkta “a” apakšpunkts)* | **FM**  | **EM, TM** | 2022.gada 30.decembris |
| 1.4.14. | Iekšzemes nodokļa maksātājam ir tiesības nereģistrēties Valsts ieņēmumu dienesta pievienotās vērtības nodokļa maksātāju reģistrā, ja tā veikto ar nodokli apliekamo preču piegāžu un sniegto pakalpojumu kopējā vērtība iepriekšējo 12 mēnešu laikā nav pārsniegusi 40 000 *euro* *(likuma 59.pants)*. | **FM** | **EM** | 2021.gada 30.decembris |
| 1.4.15. | Nodokļa 0 procentu likmes piemērošana pakalpojumiem, ja pakalpojumi:* tieši saistīti ar tranzīta pārvadājumiem;
* sniegti brīvajā zonā vai muitas noliktavā un ir tieši saistīti ar precēm, kas ievestas Eiropas Savienības teritorijā no trešajām valstīm vai trešajām teritorijām un nav izlaistas brīvam apgrozījumam.

(*likuma 46.panta 3., 4.punkts*) | **SM** | **FM** | 2022.gada 30.decembris |
| 1.4.16. | Nodokļa 0 procentu likmes piemērošana pasažieru pārvadājumiem starptautiskajos maršrutos, arī pasažieru pārvadājumiem uz citām dalībvalstīm, ja pasažieris šķērso Latvijas Republikas valsts robežu, kā arī tās bagāžas pārvadājumam, kuru pasažieris ved sev līdzi, un tā transportlīdzekļa pārvadājumam, ar kuru viņš ceļo. Nodokļa 0 procentu likmi piemēro arī starpniecības pakalpojumiem, ko starpnieks sniedz, pārdodot biļetes minētajiem pasažieru pārvadājumiem starptautiskajos maršrutos (*likuma 46.panta trešā, ceturtā daļa* ) | **SM** | **FM** | 2022.gada 30.decembris |
| 1.4.17. | Nodokļa 0 procentu likmes piemērošana preču piegādēm licencētai kapitālsabiedrībai, zonas kapitālsabiedrībai, zonas pārvaldei vai brīvostas pārvaldei *(likuma Par nodokļu piemērošanu brīvostās un speciālajās ekonomiskajās zonās 3.panta otrā daļa*) | **SM** | **FM** | 2022.gada 30.decembris |
| 1.4.18. | Īpašs nodokļa piemērošanas režīms lauksaimniekam *(likuma 135.pants)* | **ZM** | **FM** | 2022.gada 30.decembris |
| 1.4.19. | Priekšnodokļa korekcija zaudētiem parādiem *(likuma 105.pants)* | **FM** |  | 2022.gada 30.decembris |

***Avots:*** *Pievienotās vērtības nodokļa likums*

**5.Akcīzes nodokļa atbrīvojumi un atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| --- | --- | --- | --- | --- |
| 1.5.1. | Alum, kas saražots mazajās alus darītavās par viena kalendāra gadā saražotajiem pirmajiem 10 000 hektolitriem, nodokļa likme ir 50% no alus likmes, bet ne mazāk kā AN minimālā likme alum *(likuma 12.panta otrā daļa un Pārejas noteikumu 79.punkta “5”apakšpunkts*) | **ZM** | **EM, FM** | 2021.gada 30.decembris |
| 1.5.2. | Pārējiem alkoholiskajiem dzērieniem, kas saražoti mazajās alkoholisko dzērienu darītavās par viena kalendāra gadā saražotajiem 1000 litriem absolūtā spirta, nodokļa likme ir 50 % no pārējo alkoholisko dzērienu likmes *(likuma 12.panta ceturtā un piektā daļa un Pārejas noteikumu 108.punkts)* | **ZM**  | **EM, FM** | 2021.gada 30.decembris |
| 1.5.3. | Rapšu sēklu eļļai, kuru realizē vai izmanto par kurināmo vai degvielu, un biodīzeļdegvielai, kas pilnībā iegūta no rapšu sēklu eļļas, ja šie produkti ražoti akcīzes preču noliktavā LR vai ir ievesti no dalībvalsts, nodokli aprēķina pēc likmes 0 *euro* par 1000 litriem *(likuma 14.panta piektā daļa)*. | **FM** | **EM, ZM** | 2021.gada 30.decembris |
| 1.5.4. | Naftas gāzēm un pārējiem gāzveida ogļūdeņražiem, ja tos piegādā personām, kuras tos izmanto par kurināmo vai gāzes krāsnīs un citās iekārtās, nevis par degvielu, nodokli aprēķina pēc likmes 0 euro par 1000 kilogramiem *(likuma 14.panta sestā daļa)*  | **EM** | **FM, ZM** | 2021.gada 30.decembris |
| 1.5.5. | No nodokļa ir atbrīvoti alkoholiskie dzērieni, kurus izmanto alkoholisko dzērienu kvalitātes noteikšanai *(likuma 16.panta pirmās daļas 2.punkts)* | **FM** |  | 2021.gada 30.decembris |
| 1.5.6. | No nodokļa ir atbrīvots medicīnas un veterinārmedicīnas vajadzībām paredzētais spirts, ko izmanto ārstniecības un veterinārmedicīnas iestādēs un aptiekās *(likuma 16.panta pirmās daļas 3.punkts)* | **ZM** *(Veterinārme-dicīnas vajadzībām)***, VM** *(Medicīnas vajadzībām)* | **FM** | 2022.gada 30.decembris |
| 1.5.7. | No nodokļa ir atbrīvoti uztura bagātinātāji, kuri satur spirtu un kurus reģistrē, izplata, realizē, noformē un piegādā saskaņā ar normatīvajiem aktiem par obligātajām nekaitīguma un marķējuma prasībām uztura bagātinātājiem un uztura bagātinātāju reģistrācijas kārtību, ja to absolūtā spirta saturs nepārsniedz 80 ml iepakojumā *(likuma 16.panta pirmās daļas 4.1punkts)* | **ZM** | **FM, VM** | 2022.gada 30.decembris |
| 1.5.8. | No nodokļa ir atbrīvots spirts (ja minētajos gadījumos nevar izmantot denaturētu spirtu) *(likuma 16.panta pirmās daļas 5.punkts)*: | **FM**  |  | 2021.gada 30.decembris |
| 1. kuru izmanto zinātniskās pētniecības vajadzībām;
 | **FM**  | **IZM** | 2021.gada 30.decembris |
| 1. kuru izmanto citu produktu vai preču (izņemot alkoholiskos dzērienus) kvalitātes noteikšanai;
 | **FM**  |  | 2021.gada 30.decembris |
| 1. kurš kā neatņemama sastāvdaļa ietilpst ierīcēs un mehānismos vai nodrošina ierīču un mehānismu darbību.
 | **FM**  |  | 2021.gada 30.decembris |
| 1.5.9. | Bezsvina benzīnam, kuram ir pievienots no lauksaimniecības izejvielām iegūts dehidrēts etilspirts no 70 līdz 85 tilpumprocentu apmērā, nodokli aprēķina 30% apmērā no bezsvina benzīnam noteiktās likmes (*likuma 14.panta trešā daļa*) | **FM** | **EM, ZM** | 2021.gada 30.decembris |
| 1.5.10. | No nodokļa ir atbrīvoti tabakas izstrādājumi, kurus izmanto tabakas izstrādājumu kvalitātes noteikšanai *(likuma 17.panta pirmās daļas 2.punkts)* | **FM** |  | 2021.gada 30.decembris |
| 1.5.11. | No nodokļa ir atbrīvotas neapstrādātas tabakas lapas, kas nav kaltētas (jēltabaka) un tiek ievestas no ārvalsts (arī no dalībvalsts) to tālākai izmantošanai augsnes uzlabošanas līdzekļu, augu aizsardzības līdzekļu un tamlīdzīgu dārzkopības līdzekļu ražošanā *(likuma 17.panta piektā daļa)* | **FM** | **ZM** | 2021.gada 30.decembris |
| 1.5.12. | No nodokļa ir atbrīvoti naftas produkti, kurus piegādā un izmanto elektroenerģijas ražošanai vai kombinētās iekār­tās, kas ražo elektroenerģiju un siltumenerģiju *(likuma 18.panta pirmās daļas 4.punkts)* | **EM**  | **VARAM, FM** | 2021.gada 30.decembris |
| 1.5.13. | No nodokļa ir atbrīvota kafija un bezalkoholiskie dzērieni, kuru izmanto šo produktu kvalitātes noteikšanai *(likuma 19.panta pirmās daļas 1.punkts)* | **FM** |  | 2021.gada 30.decembris |
| 1.5.14. | No nodokļa ir atbrīvoti bezalkoholiskie dzērieni, kuri ir nefasēti un izgatavoti sabiedriskās ēdināšanas uzņēmumā patērēšanai šajā uzņēmumā *(likuma 19.panta pirmās daļas 3.punkts)* | **FM**  |  | 2021.gada 30.decembris |
| 1.5.15. | No nodokļa ir atbrīvoti bezalkoholiskie dzērieni un kafija, ko izmanto citu pārtikas preču (arī alkoholisko dzērienu) ražošanā *(likuma 19.panta otrā daļa)* | **FM**  | **ZM** | 2021.gada 30.decembris |
| 1.5.16. | No nodokļa ir atbrīvoti bezalkoholiskie dzērieni un kafija, kuru iznīcina pilnvarotas VID amatpersonas klātbūtnē *(likuma 19.panta trešā daļa)* | **FM** |  | 2021.gada 30.decembris |
| 1.5.17. | Dīzeļdegvielai (gāzeļļai) un tādai dīzeļdegvielai (gāzeļļai), kurai ir pievienota no rapšu sēklām iegūta biodīzeļdegviela un attiecīgie naftas produkti tiek iezīmēti (marķēti), un tos izmanto lauksaimniecības produkcijas ražošanai, nodokli par 1000 litriem aprēķina 15 procentu apmērā no dīzeļdegvielai noteiktās likmes (*likuma 14.panta 2.2 daļa*), vienlaicīgi izvērtējot likuma 18.panta piektajā un 5.1daļā minēto nosacījumu pamatojumu un efektivitāti | **ZM** | **FM, EM** | 2022.gada 30.decembris |
| 1.5.18. | Dabasgāzei, kuru izmanto par kurināmo, nodokļa likme 0,55 euro par 1 MWh jeb 1/3 no likmes dabasgāzei, ko izmanto kā kurināmo (*likuma 15.1 panta pirmās daļas 3.punkts*):a) rūpnieciskās ražošanas un citos ar ražošanu saistītos procesos;b) lauksaimniecībā izmantojamās zemes segto platību (siltumnīcu) siltumapgādei;c) rūpniecisko mājputnu novietņu (kūts) un inkubatoru siltumapgādei | **FM** | **EM, ZM** | 2022.gada 30.decembris |

***Avots:*** *Likums “Par akcīzes nodokli” un likums “Par nodokļu piemērošanu brīvostās un speciālajās ekonomiskajās zonās”*

**6.Dabas resursu nodokļa atvieglojumi un atbrīvojumi**

| N.p.k. | Nodokļa atvieglojumi | **Atbildīgā institūcija** | **Līdzatbildīgā institūcija** | Izpildes termiņš |
| --- | --- | --- | --- | --- |
| 1.6.1. | Nodokli nemaksā par ozona slāni noārdošo vielu izmantošanu, ja komersants atbilstoši vides aizsardzības normatīvajos aktos noteiktajām tehnoloģiskajām un vides aizsardzības prasībām ozona slāni noārdošu vielu izmanto citu ķīmisku vielu ražošanai un ķīmiskajā pārveides procesā ozona slāni noārdoša viela pilnībā maina savu ķīmisko sastāvu *(likuma 11.pants)* | **VARAM** | **FM** | 2021.gada 30.jūnijs |
| 1.6.2. | Nodokli nemaksā par transportlīdzekļiem, kurus pirmo reizi pastāvīgi reģistrē LR *(likuma 7.pants)* | **VARAM** | **FM, EM** | 2021.gada 30.jūnijs |
| 1.6.3. | Nodokli nemaksā par iepakojumu un vienreiz lietojamiem galda traukiem un piederumiem *(likuma 8.pants)* | **VARAM** | **FM** | 2021.gada 30.jūnijs |
| 1.6.4. | Nodokli nemaksā par videi kaitīgām precēm *(likuma 9.pants)* | **VARAM** | **FM** | 2021.gada 30.jūnijs |

***Avots****: Dabas resursu nodokļa likums*

**7.Transportlīdzekļa ekspluatācijas nodokļa atvieglojumi un atbrīvojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| --- | --- | --- | --- | --- |
| 1.7.1. | Par transportlīdzekli (izņemot operatīvo transportlīdzekli), kura īpašnieks, turētājs vai valdītājs ir Iekšlietu ministrijas padotībā esoša iestāde, transportlīdzekļa ekspluatācijas nodokli maksā 50 procentu apmērā *(likuma 7.panta pirmā daļa)* | **FM** | **IeM** | 2021.gada 30.decembris |
| 1.7.2. | Par transportlīdzekli (izņemot operatīvo transportlīdzekli), kura īpašnieks, turētājs vai valdītājs ir Aizsardzības ministrijas padotībā esoša institūcija vai Nacionālie bruņotie spēki, transportlīdzekļa ekspluatācijas nodokli maksā 50 procentu apmērā *(likuma 7.panta otrā daļa)* | **FM** | **AM** | 2021.gada 30.decembris |
| 1.7.3. | Par transportlīdzekli (izņemot operatīvo transportlīdzekli), kura īpašnieks, turētājs vai valdītājs ir pašvaldības policijas iestāde, transportlīdzekļa ekspluatācijas nodokli maksā 50 procentu apmērā *(likuma 7.panta trešā daļa)* | **FM** |  | 2021.gada 30.decembris |
| 1.7.4. | Lauksaimniecības produktu ražotājs, lauksaimniecības pakalpojumu kooperatīvā sabiedrība un atzīta akvakultūras (dīķsaimniecības tipa) saimniecība transportlīdzekļa ekspluatācijas nodokli par kravas automobili, kas pēc savas konstrukcijas paredzēts dažādu kravu pārvadāšanai, un piekabi vai puspiekabi, kas pēc savas konstrukcijas paredzēta dažādu kravu pārvadāšanai, maksā 25 procentu apmērā, ievērojot specifiskus nosacījumus *(likuma 7.panta ceturtā daļa)* | **ZM** | **FM** | 2021.gada 30.decembris |
| 1.7.5. | Par transportlīdzekļiem, ar kuriem fiziskā vai juridiskā persona, kas ieļauta Lauku atbalsta dienesta maksājumu saņēmēju datubāzē, veic kravas pašpārvadājumus, transportlīdzekļa ekspluatācijas nodokli maksā 25 procentu apmērā, ievērojot specifiskus nosacījumus *(likuma 7.panta 4.1 daļa)* | **ZM** | **FM** | 2021.gada 30.decembris |
| 1.7.6. | Daudzbērnu ģimene par vienu no tās locekļa īpašumā, turējumā vai valdījumā reģistrētu transportlīdzekli maksā transportlīdzekļa ekspluatācijas nodokli par attiecīgo kalendāra gadu 50 procentu apmērā, ievērojot transportlīdzekļa veida nosacījumus *(likuma 7.panta piektā daļa)* | **LM** | **FM** | 2021.gada 30.decembris |
| 1.7.7. | Transportlīdzekļa ekspluatācijas nodokli nemaksā par vienu vieglo automobili, motociklu, triciklu vai kvadriciklu, kurš ir vai tiek reģistrēts personai ar invaliditāti īpašumā, turējumā vai valdījumā *(likuma 6.panta pirmās daļas 1.punkts)* | **LM** | **FM** | 2021.gada 30.decembris |
| 1.7.8. | Transportlīdzekļa ekspluatācijas nodokli nemaksā par transportlīdzekli, kuru noraksta vai arī noraksta vienlaikus ar citu reģistrācijas darbību *(likuma 6.panta pirmās daļas 4.punkts)* | **SM** | **FM, VARAM** | 2021.gada 30.decembris |
| 1.7.9. | Transportlīdzekļa ekspluatācijas nodokli nemaksā par transportlīdzekli, kuram ir vai tiek reģistrēts vēsturiskā spēkrata statuss *(likuma 6.panta pirmās daļas 12.punkts)* | **SM** | **FM** | 2021.gada 30.decembris |
| 1.7.10. | Transportlīdzekļa ekspluatācijas nodokli nemaksā par transportlīdzekli, kurš ir vai tiek reģistrēts par sporta transportlīdzekli *(likuma 6.panta pirmās daļas 13.punkts)* | **IZM** | **FM, SM** | 2021.gada 30.decembris |
| 1.7.11. | Transportlīdzekļa ekspluatācijas nodokli nemaksā par tādu transportlīdzekli, kas pēc savas konstrukcijas kā vienīgo mehānisko dzinējspēku izmanto enerģiju no transportlīdzeklī glabātās elektroenerģijas vai dzinējspēka glabāšanas iekārtas (piemēram, akumulators, kondensators, spararats vai ģenerators) *(likuma 6.panta pirmās daļas 15.punkts)* | **SM,VARAM** | **FM, EM** | 2021.gada 30.decembris |
| 1.7.12. | Transportlīdzekļa ekspluatācijas nodokli nemaksā par vieglo transportlīdzekli, kura īpašniekam, turētājam vai valdītājam vai šādas personas laulātajam apgādībā ir bērns ar invaliditāti. Atbrīvojumu piemēro attiecībā uz vienu šādai personai vai tās laulātajam īpašumā, turējumā vai valdījumā reģistrētu vieglo transportlīdzekli *(likuma 6.panta pirmās daļas 16.punkts)* | **LM** | **FM** | 2021.gada 30.decembris |
| 1.7.13. | Transportlīdzekļa ekspluatācijas nodokli nemaksā par transportlīdzekli, kas reģistrēts fiziskajai personai īpašumā, par laiku no šīs fiziskās personas nāves brīža līdz īpašnieka maiņas vai valdītāja reģistrācijas brīdim *(likuma 6.panta pirmās daļas 10.punkts)* | **SM** | **FM, TM** | 2021.gada 30.decembris |
| 1.7.14. | Ārvalstī reģistrēta transportlīdzekļa ekspluatācijas nodokli nemaksā par transportlīdzekli, kurš ir vai tiek reģistrēts diplomātiskās, konsulārās vai starptautiskās organizācijas pārstāvniecības vai tādas personas īpašumā, turējumā vai valdījumā, kurai ir diplomātiskās vai konsulārās privilēģijas, un Aizsardzības ministrijas un Nacionālo bruņoto spēku amatpersonas (darbinieka) vai karavīra īpašumā, valdījumā vai turējumā esošo ārvalstī reģistrētu automobili, ja tas reģistrēts valstī, kurā šī persona pilda dienesta vai darba pienākumus (*likuma 9.1 panta 7.daļa)* | **FM** | **ĀM, AM** | 2021.gada 30.decembris |

***Avots:*** *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likums*

**8.Uzņēmumu vieglo transportlīdzekļu nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| --- | --- | --- | --- | --- |
| 1.8.1. | Nodokli nemaksā par transportlīdzekļu ražotāja pilnvarotas personas īpašumā vai turējumā esošiem transportlīdzekļiem, kuri tiek izmantoti kā demonstrācijas transportlīdzekļi un kurus komersants vai ārvalsts komersanta filiāle deklarējusi reģistrā *(likuma 14.panta pirmās daļas 3.punkts)* | **FM** | **EM, SM** | 2021.gada 30.decembris |
| 1.8.2. | Nodokli nemaksā, ja komersantam vai ārvalsts komersanta filiālei vieglo transportlīdzekļu un kravas automobiļu ar pilnu masu līdz 3000 kg iznomāšanas pakalpojumi vai šādu transportlīdzekļu iznomāšanas pakalpojumi kopā ar vieglo transportlīdzekļu un kravas automobiļu ar pilnu masu līdz 3000 kg tirdzniecību veido ne mazāk kā 90 procentus no kopējā apgrozījuma, par viņa īpašumā vai turējumā esošiem īstermiņa (līdz vienam gadam) iznomāšanai paredzētiem transportlīdzekļiem, kurus komersants vai ārvalsts komersanta filiāle deklarējusi reģistrā *(likuma 14.panta pirmās daļas 4.punkts)* | **FM** | **EM, SM** | 2021.gada 30.decembris |
| 1.8.3. | Nodokli nemaksā nodokļa maksātājs, ja tas apstrādā īpašumā, pastāvīgā lietošanā vai nomā esošu lauksaimniecībā izmantojamo zemi un kārtējā gada 1.janvārī ir apstiprināta vienotā platību maksājuma saņemšanai Lauku atbalsta dienestā, ievērojot šādus nosacījumus *(likuma 14.panta pirmās daļas 6.punkts):*1. ja šā nodokļa maksātāja īpašumā vai turējumā ir reģistrēts viens vieglais transportlīdzeklis vai kravas automobilis (ar pilnu masu līdz 3000 kg.), nodokli par šo vienu transportlīdzekli nemaksā, ja nodokļa maksātāja ieņēmumi no lauksaimnieciskās ražošanas pēdējā iesniegtajā uzņēmuma gada pārskatā vai pēdējā iesniegtajā gada ienākumu deklarācijā ir vismaz 5000 *euro* (neieskaitot saņemto valsts un Eiropas Savienības atbalstu lauksaimniecībai un lauku attīstībai);
2. ja šā nodokļa maksātāja īpašumā vai turējumā ir reģistrēti vairāki vieglie transportlīdzekļi vai kravas automobiļi (ar pilnu masu līdz 3000 kg.), nodokli par vienu no šiem transportlīdzekļiem nemaksā, ja nodokļa maksātāja ieņēmumi no lauksaimnieciskās ražošanas pēdējā iesniegtajā uzņēmuma gada pārskatā vai pēdējā iesniegtajā gada ienākumu deklarācijā ir vismaz 5000 *euro* (neieskaitot saņemto valsts un Eiropas Savienības atbalstu lauksaimniecībai un lauku attīstībai), un nodokli par katru nākamo no šiem transportlīdzekļiem nemaksā uz katriem 70 000 *euro* ieņēmumu no lauksaimnieciskās ražošanas pēdējā iesniegtajā uzņēmuma gada pārskatā vai pēdējā iesniegtajā gada ienākumu deklarācijā (neieskaitot saņemto valsts un Eiropas Savienības atbalstu lauksaimniecībai un lauku attīstībai).
 | **ZM** | **FM** | 2021.gada 30.decembris |
| 1.8.4. | Nodokli nemaksā par transportlīdzekli, kuram ir vai tiek reģistrēts vēsturiskā spēkrata statuss *(likuma 14.panta pirmās daļas 10.punkts)* | **SM** | **FM** | 2021.gada 30.decembris |
| 1.8.5. | Nodokli nemaksā par transportlīdzekli, kurš ir sporta transportlīdzeklis vai tiek reģistrēts par sporta transportlīdzekli *(likuma 14.panta pirmās daļas 11.punkts)* | **IZM** | **FM, SM** | 2021.gada 30.decembris |

***Avots:*** *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likums*

**9.Elektroenerģijas nodokļa atbrīvojumi**

|  |  |  |  |  |
| --- | --- | --- | --- | --- |
| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| 1.9.1. | No nodokļa ir atbrīvota elektroenerģija, ko izmanto preču pārvadājumiem un sabiedriskajiem pasažieru pārvadājumiem, tajā skaitā dzelzceļa transportā un pilsētu sabiedriskajos pasažieru pārvadājumos *(likuma 6.panta otrās daļas 3.punkts)* | **SM** | **FM** | 2021.gada 30.decembris |
| 1.9.2. | No nodokļa ir atbrīvota elektroenerģija, ko izmanto mājsaimniecību lietotāji *(likuma 6.panta otrās daļas 4.punkts)* | **EM** | **FM** | 2021.gada 30.decembris |

***Avots:*** *Elektroenerģijas nodokļa likums*

**10.Izložu un azartspēļu nodokļa atbrīvojumi**

|  |  |  |  |  |
| --- | --- | --- | --- | --- |
| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Izpildes termiņš** |
| 1.10.1. | No valsts nodevas par speciālās atļaujas (licences) izsniegšanu ir atbrīvotas un ar izložu nodokli netiek apliktas sabiedriskās organizācijas un to apvienības un reliģiskās organizācijas, ja tās organizē likumā noteiktās vietēja mēroga vienreizēja rakstura izlozes *(likuma 8.pants)* | **FM** |  | 2021.gada 30.jūnijs |
| 1.10.2. | Ar azartspēļu nodokli netiek apliktas azartspēles, kas tiek organizētas transportlīdzekļos, kuri veic starptautiskus reisus, ja spēļu zāli var izmantot tikai reģistrēti pasažieri *(likuma 9.pants)* | **FM** | **SM** | 2021.gada 30.jūnijs |

***Avots:*** *Likums “Par izložu un azartspēļu nodevu un nodokli”*

**2.kategorija**

**Nodokļu atvieglojumi, kuriem mērķis un sasniedzamie rādītāji nav definējami\***

|  |  |  |
| --- | --- | --- |
| \* 2.kategorijā ietvertās nodokļa atvieglojuma grupas | 1. | Izriet no ienākuma nodokļu sistēmas (pēc ekonomiskās būtības nav atvieglojums). |
| 2. | Atbrīvota kompensācija, kurai nav ienākuma gūšanas raksturs. |
| 3. | Vienkāršota nodokļa administrēšana (pēc ekonomiskās būtības nav atvieglojums, jo būtiski nemainās nodokļa slogs salīdzinājumā ar to, kāds tas būtu vispārējā kārtībā maksājot nodokli). |
| 4. | Atbrīvojums valsts budžeta izmaksātajiem transfertiem, pabalstiem (parasti pēc ekonomiskās būtības noteiktu sociālu grupu atbalstam). |
| 5. | Ģimenes locekļu, laulāto, radinieku, bērnu un vecāku savstarpējās materiālās attiecības, kurās nodokļu likums parasti neiejaucas. Uzturnauda apgādībā esošām personām, par kurām gādāt pienākumu uzliek likums. Fizisko personu (starp kuriem nepastāv iepriekš minētās saites) savstarpējās materiālās attiecības, ja savstarpējie darījumi nepārsniedz noteiktu apmēru. |
| 6. | Atvieglojums, kas izriet no valsts funkciju nodrošināšanas. |
| 7. | Obligāti ieviešami nodokļu atvieglojumi (Eiropas Savienības direktīvu un regulu obligātās normas; starptautiskajos līgumos noteiktais; ATHENA mehānisma atbrīvošana no nodokļiem, kas balstās uz Eiropas Savienības tiesību normām) |

1. **Iedzīvotāju ienākuma nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums** |
| --- | --- | --- | --- | --- |
| 2.1.1. | Pirms ienākuma aplikšanas ar nodokli no gada apliekamo ienākumu apjoma tiek atskaitīta nomaksātā sociālā nodokļa summa un valsts sociālās apdrošināšanas maksājumi vai pēc būtības līdzīgi citu ES dalībvalstu vai EEZ valstu noteiktie maksājumi *(likuma 10.panta pirmās daļas 1.punkts)* | **LM**  | **FM** | **Nav atvieglojums.** Izriet no nodokļu sistēmas veidošanas principiem. Mērķis – novērst viena objekta dubultu aplikšanu ar IIN un VSAOI.***Var vērtēt arī saistībā ar daļu, kas nav bijusi aplikta ar IIN kā attaisnotie izdevumi un pensiju aplikšana ar nodokli*** *(sistēmas izvēle: TTE, TTT, ETE vai ETT, EEE)* |
| 2.1.2. | Pirms ienākuma aplikšanas ar nodokli no gada apliekamo ienākumu apjoma tiek atskaitīts solidaritātes nodoklis *(likuma 10.panta pirmās daļas 1.1punkts;)* | **FM**  | **LM** | **Nav atvieglojums.** Izriet no nodokļu sistēmas veidošanas principiem. Mērķis – novērst viena objekta dubultu aplikšanu ar IIN un solidaritātes nodokli. |
| 2.1.3. | Pirms ienākuma aplikšanas ar nodokli no gada apliekamo ienākumu apjoma tiek atskaitīti zinātnes, literatūras un mākslas darbu, atklājumu, izgudrojumu un rūpniecisko paraugu autoru un izpildītāju izdevumi, kuri saistīti ar šo darbu radīšanu, izdošanu, izpildīšanu vai citādu izmantošanu un par kuriem autori saņem autoratlīdzību (honorāru) *(likuma 10.panta pirmās daļas 4.punkts un uz likuma pamata izdoto 21.09.2010. MK noteikumu Nr.899 “Likuma "*[*Par iedzīvotāju ienākuma nodokli*](https://likumi.lv/ta/id/56880-par-iedzivotaju-ienakuma-nodokli)*" normu piemērošanas kārtība” 57.-61.punkts)* | **KM** | **FM** | **Nav atvieglojums.** Izriet no vienkāršotas IIN administrēšanas sistēmas. Mērķis – personai, kas gūst autoratlīdzību, ņemot vērā šīs darbības specifiku, ļaut piemērot vienkāršotu izdevumus norakstīšanas kārtību. |
| 2.1.4. | Gada apliekamajā ienākumā netiek ietvertas un ar nodokli netiek apliktas dividendes, dividendēm pielīdzināms ienākums vai nosacītās dividendes, ja par aprēķinātajām divi­dendēm, dividendēm pielīdzināmu ienākumu vai nosacītajām dividendēm uzņēmuma līmenī no peļņas daļas, no kuras tiek maksātas dividendes, ir izpildīts viens no šādiem nosacījumiem *(likuma 9.panta pirmās daļas 2.1punkts;)*:1. LR ir samaksāts uzņēmumu ienākuma nodoklis saskaņā ar Uzņēmumu ienākuma nodokļa likumu (*šo atbrīvojumu nepiemēro, ja uzņēmumu ienākuma nodoklis ir samaksāts saskaņā ar likumu “Par uzņēmumu ienākuma nodokli”)*;
2. ārvalstī ir samaksāts uzņēmumu ienākuma nodoklis vai tam pielīdzināms nodoklis vai ārvalstī no dividendēm, dividendēm pielīdzināma ienākuma vai nosacītajām dividendēm ir ieturēts iedzīvotāju ienākuma nodoklis vai tam pielīdzināms nodoklis
 | **FM** |  | **Nav atvieglojums.** Izriet no nodokļu sistēmas veidošanas principiem. Mērķis – novērst viena objekta dubultu aplikšanu ar IIN un UIN. |
| 2.1.5. | Gada apliekamajā ienākumā netiek ietverta un ar nodokli netiek aplikta likvidācijas kvota, ja ir izpildīts viens no šādiem nosacījumiem *(likuma 9.panta pirmās daļas 2.2punkts)*:1. LR ir samaksāts uzņēmumu ienākuma nodoklis saskaņā ar Uzņēmumu ienākuma nodokļa likumu;
2. ārvalstī ir samaksāts uzņēmumu ienākuma nodoklis vai tam pielīdzināms nodoklis vai ārvalstī no likvidācijas kvotas ir ieturēts iedzīvotāju ienākuma nodoklis vai tam pielīdzināms nodoklis
 | **FM** |  | **Nav atvieglojums.** Izriet no nodokļu sistēmas veidošanas principiem. Mērķis – novērst viena objekta dubultu aplikšanu ar IIN un UIN. |
| 2.1.6. | Gada apliekamajā ienākumā netiek ietvertas un ar nodokli netiek apliktas apdrošināšanas atlīdzības, kas izmaksātas, iestājoties apdrošināšanas gadījumam attiecībā uz apdrošinātās personas dzīvību un veselību nelaimes gadījuma vai slimības dēļ, saskaņā ar dzīvības apdrošināšanas līgumu (tai skaitā ar līdzekļu uzkrāšanu) neatkarīgi no tā, kas ir noslēdzis apdrošināšanas līgumu *(likuma 9.panta pirmās daļas 4.1punkts)* | **FM**  | **LM, VM** | **Nav atvieglojums, iestājoties apdrošināšanas gadījumam.** Tā ir kompensācija, kurai nav ienākumu gūšanas rakstura. |
| 2.1.7. | Gada apliekamajā ienākumā netiek ietverti un ar nodokli netiek aplikti izložu un azartspēļu laimesti, ja laimesta (tā vērtības) apmērs (to kopsumma) taksācijas gada laikā nepārsniedz 3000 *euro* *(likuma 9.panta pirmās daļas 5.punkts)* | **FM** |  | **Vienkāršota nodokļa administrēšana.**Pēc būtības nosacīta izdevumu norma, lai nesadārdzinātu un nepadarītu sarežģītu nodokļa administrēšanu.Izložu un azartspēļu uzraudzības inspekcija atbalsta FM viedokli. |
| 2.1.8. | Gada apliekamajā ienākumā netiek ietverti un ar nodokli netiek aplikti ienākumi no Latvijas vai citas ES dalībvalsts vai EEZ valsts un pašvaldību vērtspapīriem *(likuma 9.panta pirmās daļas 6.punkts)* | **FM** |  | **Konsekvences nodrošināšana.**Atvieglojuma piemērošana ir pamatota, jo nodoklis tiktu iecenots valsts vērtspapīru procentu likmēs, rezultātā uz valsts palielināto nodokļu ieņēmumu rēķina palielinātos arī valsts parāda apkalpošanas izdevumi. Nodokļa piemērošana potenciāli samazinātu Latvijas valsts parāda vērtspapīru konkurētspēju, salīdzinot ar alternatīviem citu valstu vērtspapīriem, kas netiek aplikti ar nodokļiem. 2014.gada IIN grozījumu pamatā bija konsekvences nodrošināšana nodokļu atvieglojumu piemērošanā.  |
| 2.1.9. | Gada apliekamajā ienākumā netiek ietverts un ar nodokli netiek aplikts mantojuma rezultātā gūtais ienākums, izņemot autoratlīdzību (honorāru), kuru izmaksā autortiesību mantiniekiem *(likuma 9.panta pirmās daļas 9.punkts)* | **FM** |  | **Nav atvieglojums.** Izriet no nodokļu sistēmas veidošanas principiem. Mērķis otrreiz neaplikt to, kas uzkrāts mantojuma atstājēja dzīves laikā un jau aplikts ar IIN. |
| 2.1.10. | Gada apliekamajā ienākumā netiek ietverta un ar nodokli netiek aplikta uzturnauda (alimenti) *(likuma 9.panta pirmās daļas 11.punkts)* | **FM**  | **TM, LM** | **Nav atvieglojums**.Uzturnaudas (alimentu) neaplikšana ar nodokli **nav uzskatāma par nodokļu atvieglojumu**. Līdz ar to nav nepieciešams definēt atsevišķu nodokļu atvieglojuma mērķi un sasniedzamos rādītājus.Saskaņā ar Civillikuma 179. pantu vecāku pienākums ir samērā ar viņu spējām un mantas stāvokli uzturēt bērnu, cita starpā, veicot uzturnaudas (alimentu) maksājumus bērnam no saviem neto ienākumiem. Tādējādi uzturnaudas (alimentu) neaplikšana ar nodokli nav nodokļu atvieglojums, bet gan loģisks izņēmums, kas paredz dubultā neaplikt uzturnaudu (alimentus) ar nodokļiem (uzturnaudas maksātāja ienākums jau ir aplikts ar IIN), kā arī nodrošina, ka pēc iespējas lielāks naudas līdzekļu apmērs sasniedz bērnu. |
| 2.1.11. | Gada apliekamajā ienākumā netiek ietvertas un ar nodokli netiek apliktas summas, kas uz tiesas sprieduma pamata vai saskaņā ar notariālā akta veidā noslēgtu vienošanos par laulāto kopīgās mantas sadali saņemtas laulības šķiršanas sakarā *(likuma 9.panta pirmās daļas 12.punkts)* | **FM**  | **TM** | **Nav atvieglojums.** Tā ir kompensācija, kurai nav ienākumu gūšanas rakstura.Summas, kas uz tiesas sprieduma pamata vai saskaņā ar notariālā akta veidā noslēgtu vienošanos par laulāto kopīgās mantas sadali saņemtas laulības šķiršanas sakarā, **neaplikšana ar nodokli nav uzskatāma par nodokļu atvieglojumu**. Līdz ar to nav nepieciešams definēt atsevišķu nodokļu atvieglojuma mērķi un sasniedzamos rādītājus. Saskaņā ar Civillikumu laulātajiem var būt daudz un dažādi savstarpēji prasījumi, kurus pie laulības šķiršanas bijušie laulātie saņem. Konkrētajā gadījumā saņemtie līdzekļi ir uzskatāmi par laulāto kopdzīves laikā gūtās mantas pārdali starp laulātajiem, kam nav ienākumu gūšanas rakstura. |
| 2.1.12. | Gada apliekamajā ienākumā netiek ietverts un ar nodokli netiek aplikts darbinieka vai viņa radinieku (tuvinieku) nāves gadījumā darba devēja piešķirtais bēru pabalsts, kura vērtība nepārsniedz 250 *euro*  *(likuma 9.panta pirmās daļas 14.punkts)* | **FM** | **LM** | **Kompensācijas raksturs.** Jāvērtē vērtības apmērs līdz 2021.gada jūnijam. |
| 2.1.13. | Gada apliekamajā ienākumā netiek ietverta un ar nodokli netiek aplikta palīdzība stihiskas nelaimes gadījumā vai citos ārkārtējos gadījumos ja tā sniegta uz valsts vai pašvaldību pārvaldes institūciju lēmuma pamata *(likuma 9.panta pirmās daļas 15.punkts)* | **VARAM** | **ZM, FM** | **Kompensācijas raksturs.** |
| 2.1.14. | Gada apliekamajā ienākumā netiek ietvertas un ar nodokli netiek apliktas kompensācijas izmaksas normu ietvaros, izņemot kompensāciju par neizmantoto atvaļinājumu *(likuma 9.panta pirmās daļas 16.punkts)* | **FM** | **IeM** | **Kompensācijas raksturs.** |
| 2.1.15. | Gada apliekamajā ienākumā netiek ietvertas un ar nodokli netiek apliktas komandējuma un darba brauciena kompensācijas normas MK noteiktajā apmērā vai apmērā, kas noteikts valstī, kurā tiek veikti darba vai dienesta pienākumi (darba vieta atrodas citā valstī) *(likuma 9.panta pirmās daļas 16.1punkts)* | **LM** | **FM, VK** | **Kompensācijas raksturs.** |
| 2.1.16. | Gada apliekamajā ienākumā netiek ietverta un ar nodokli netiek aplikta ar MK lēmumu noteiktā apgāde natūrā, kā arī summas, kas izmaksātas šīs apgādes vietā *(likuma 9.panta pirmās daļas 17.punkts)* | **FM** |  | **Kompensācijas raksturs.** |
| 2.1.17. | Gada apliekamajā ienākumā netiek ietverta un ar nodokli netiek aplikta atlīdzība par asins nodošanu un cita veida donorpalīdzību *(likuma 9.panta pirmās daļas 18.punkts)* | **VM**  | **FM** | **Kompensācijas raksturs.**Pēc būtības nav vērtējams.  |
| 2.1.18. | Gada apliekamajā ienākumā netiek ietverts un ar nodokli netiek aplikts ienākums no personīgā īpašuma atsavināšanas (fiziskajai personai piederošas personiskai lietošanai paredzētas tādas kustamas lietas kā mēbeles, apģērbs un citas kustamas lietas), izņemot ienākumu no *(likuma 9.panta pirmās daļas 19.2punkts)*:1. pārdošanai izgatavotas vai iegādātas lietas (ķermeniskas vai bezķermeniskas) pārdošanas;
2. kapitāla pieauguma un pārējā ienākuma no kapitāla;
3. metāllūžņu pārdošanas
 | **FM** |  | **Izriet no nodokļa sistēmas veidošanas principiem**. Nav ienākuma gūšanas raksturs. |
| 2.1.19. | Gada apliekamajā ienākumā netiek ietverta un ar nodokli netiek aplikta palīdzība naudā vai citās lietās, vai pakalpojuma veidā, kas, pamatojoties uz reliģiskās organizācijas vai tās iestādes institūcijas (amatpersonas) lēmumu, sniegta no reliģiskās organizācijas vai tās iestādes naudas līdzekļiem – 1 000 *euro* gadā *(likuma 9.panta pirmās daļas 25.punkts)* | **TM** | **FM** | **Kompensācijas raksturs.** Jāvērtē vērtības apmērs līdz 2021.gada jūnijam. |
| 2.1.20. | Gada apliekamajā ienākumā netiek ietverti un ar nodokli netiek aplikti preču un pakalpojumu loteriju laimesti *(likuma 9.panta pirmās daļas 26.punkts)* | **FM** |  | **Nav atvieglojums.** Izriet no nodokļu sistēmas veidošanas principiem. Mērķis – novērst viena objekta dubultu aplikšanu ar IIN un valsts nodevu saskaņā ar Preču un pakalpojumu loteriju likumu. |
| 2.1.21. | Gada apliekamajā ienākumā netiek ietverta un ar nodokli netiek aplikta palīdzība naudā vai citās lietās, vai pakalpojuma veidā, kas sniegta no sabiedriskā labuma organizācijas (izņemot reliģisko organizāciju) līdzekļiem, vai palīdzība, ko budžeta finansētas institūcijas, labdarības vai filantropiskas organizācijas sniegušas lietās, kurām piemērots atbrīvojums no muitas nodokļa 1 000 euro gadā. Palīdzība naudā, kas saņemta no sabiedriskā labuma organizācijas ārstniecības izdevumu segšanai (tai skaitā lai nodrošinātu slimnieka un to pavadošās personas pārvietošanos līdz ārstniecības iestādei), gada apliekamajā ienākumā netiek ietverta un ar nodokli netiek aplikta, ja attiecīgās summas izlietojums ārstniecības mērķiem ir apliecināts ar attaisnojuma dokumentiem, ko uzglabā sabiedriskā labuma organizācija *(likuma 9.panta pirmās daļas 27.punkts)* | **FM** | **TM** | **Kompensācijas raksturs.** Jāvērtē vērtības apmērs līdz 2021.gada jūnijam. |
| 2.1.22. | Gada apliekamajā ienākumā netiek ietvertas un ar nodokli netiek apliktas kompensācija par īres līguma izbeigšanu un dzīvojamo telpu atbrīvošanu denacionalizēta vai li­kumī­gajam īpašniekam atdota nama īrniekam, kurš attiecīgajā namā dzīvojis līdz īpašuma tiesī­bu atjaunošanai likumīgajam īpašniekam (viņa mantiniekam) *(likuma 9.panta pirmās daļas 28.punkts)* | **FM** |  | **Kompensācijas raksturs.** |
| 2.1.23. | Gada apliekamajā ienākumā netiek ietverts un ar nodokli netiek aplikts ienākums, kas gūts, sniedzot palīdzību vai slepeni sadarbojoties ar operatīvās darbības *subjektiem (likuma 9.panta pirmās daļas 29.punkts)* | **IeM** | **FM** | **Atvieglojums saistīts ar valsts funkciju nodrošināšanu. Pēc būtības nav vērtējams.** |
| 2.1.24. | Gada apliekamajā ienākumā netiek ietverti un ar nodokli netiek aplikti uzturēšanas līdzekļi, kas saņemti no speciālās aizsardzības iestādes *(likuma 9.panta pirmās daļas 31.punkts)* | **IeM** | **FM** | **Atvieglojums saistīts ar valsts funkciju nodrošināšanu. Pēc būtības nav vērtējams.** |
| 2.1.25. | Gada apliekamajā ienākumā netiek ietverts un ar nodokli netiek aplikts darba devēja darbiniekam piešķirts apbalvojums (arī atzinības raksts, goda raksts, pateicības raksts, diploms, medaļa, piemiņas kauss), kam nav atlīdzības nozīmes rakstura, bet ir morāla novērtējuma raksturs *(likuma 9.panta pirmās daļas 32.punkts)* | **FM** |  | **Izriet no vienkāršotas IIN administrēšanas sistēmas.** |
| 2.1.26. | Gada apliekamajā ienākumā netiek ietverta un ar nodokli netiek aplikta darba devēja dāvana, kas taksācijas gada laikā nepārsniedz 15 *euro (likuma 9.panta pirmās daļas 32.1punkts)* | **FM** |  | **Izriet no vienkāršotas IIN administrēšanas sistēmas.** |
| 2.1.27. | Gada apliekamajā ienākumā netiek ietverts un ar nodokli netiek aplikts ienākums no nekustamā īpašuma atsavināšanas, kas radies saistībā ar mantas sadali laulības šķiršanas gadījumā, ja vismaz 12 mēnešus līdz atsavināšanas līguma noslēgšanas dienai tas ir bijis abu laulāto deklarētā dzīvesvieta *(likuma 9.panta pirmās daļas 34.punkts)* | **FM** |  | **Kompensācijas raksturs.** |
| 2.1.28. | Gada apliekamajā ienākumā netiek ietverts un ar nodokli netiek aplikts ienākums no Sabiedrības vajadzībām nepieciešamā nekustamā īpašuma atsavināšanas, ja minētais īpašums ir maksātāja īpašumā ilgāk par 60 mēnešiem vai ja šis ienākums no jauna tiek ieguldīts funkcionāli līdzīgā nekustamajā īpašumā 12 mēnešu laikā pēc sabiedrības vajadzībām nepieciešamā nekustamā īpašuma atsavināšanas *(likuma 9.panta pirmās daļas 34.1punkts)* | **FM** |  | **Kompensācijas raksturs.** |
| 2.1.29. | Gada apliekamajā ienākumā netiek ietvertas un ar nodokli netiek apliktas dāvanas no fiziskajām personām *(likuma 9.panta pirmās daļas 35.punkts)*:1. pilnā apmērā - ja dāvinātāju ar maksātāju saista laulība vai radniecība līdz trešajai pakāpei.
 | **FM** |  | **Izriet no nodokļa sistēmas, nav ienākuma gūšanas rakstura.** |
| 2.1.30. | Gada apliekamajā ienākumā netiek ietverts un ar nodokli netiek aplikts ienākums, kas gūts laika posmā no 01.01.2011. līdz 31.12.2020. aizdevuma (kredīta) saistību samazināšanas vai dzēšanas rezultātā, ja izpildās visi turpmāk šai punktā minētie nosacījumi *(likuma 9.panta pirmās daļas 35.1punkts)*:1. saistību atmaksa ir (vai saistību rašanās brīdī bija) nodrošināta ar nekustamā īpašuma hipotēku;
2. ienākuma guvējs saistības ir uzņēmies nolūkā nodrošināt sevi (vai savu ģimeni) ar dzīvošanai paredzētu nekustamo īpašumu un izmantojis šo aizdevumu nekustamā īpašuma iegādei, būvniecībai, rekonstrukcijai vai uzlabošanai;
3. ienākuma guvējs (attiecībā uz aizdevēju) nav un nav bijis ar uzņēmumu saistīta persona likuma “Par uzņēmumu ienākuma nodokli” izpratnē;
4. aizdevēju un ienākuma guvēju nesaista laulība vai radniecība līdz trešajai pakāpei Civillikuma izpratnē
 | **FM** |  | **Netiks vērtēts, jo atvieglojums ir terminēts līdz 31.12.2020.** |
| 2.1.31. | Gada apliekamajā ienākumā netiek ietverts un ar nodokli netiek aplikts ienākums, kas gūts Maksātnespējas likumā noteikto saistību dzēšanas procedūras ietvaros, tiesai pieņemot lēmumu par parādnieka atbrīvošanu no atlikušajām parādu saistībām, kā arī ar pamatparādu saistītās dzēstās soda naudas, līgumsods vai nokavējuma procenti *(likuma 9.panta pirmās daļas 35.2punkts)* | **TM** | **FM** | **Izriet no nodokļu sistēmas, nav ienākuma gūšanas rakstura.**Atbilstoši likuma "Par iedzīvotāju ienākumu nodokli" 1. pantam iedzīvotāju ienākumu nodoklis ir nodoklis, ar ko apliek fiziskās personas gūtos ienākumus.  Lai gan vispārējā gadījumā, parādnieku atbrīvojot no parādsaistībām vai dzēšot tās, var uzskatīt, ka persona ir guvusi ienākumu, fiziskās personas maksātnespējas procesā pēc iespējas pilnīgāk tiek apmierināti kreditoru prasījumi, dodot iespēju parādniekam, kura manta un ienākumi nav pietiekami visu saistību segšanai, tikt atbrīvotam no neizpildītajām saistībām un atjaunot maksātspēju.  Līdz ar to likuma "Par iedzīvotāju ienākumu nodokli” 9. panta pirmās daļas 35.2 punktā noteiktajam nav ienākumu gūšanas rakstura, un tas izriet no nodokļu sistēmas. |
| 2.1.32. | Gada apliekamajā ienākumā netiek ietverts un ar nodokli netiek aplikts ienākums, kas gūts, iestājoties noilgumam saistībai starp kreditoru un parādnieku, jo kreditors nav iesniedzis kreditora prasījumu Maksātnespējas likumā noteiktajā kārtībā *(likuma 9.panta pirmās daļas 35.3punkts;)* | **TM** | **FM** | **Izriet no nodokļa sistēmas, nav ienākuma gūšanas rakstura.**Atbilstoši likuma "Par iedzīvotāju ienākumu nodokli" 1. pantam iedzīvotāju ienākumu nodoklis ir nodoklis, ar ko apliek fiziskās personas gūtos ienākumus.  Lai gan vispārīgā gadījumā, kad kreditors ir atteicies no savām prasījuma tiesībām pret parādnieku, tas uzskatāms par parādnieka ienākumu jāvērš uzmanība uz Maksātnespējas likumā noteikto regulējumu. Proti, fiziskās personas maksātnespējas procesā kreditoriem savas prasījuma tiesības pret parādnieku jārealizē vienīgi maksātnespējas procesa ietvaros.Līdz ar to likuma "Par iedzīvotāju ienākumu nodokli” 9. panta pirmās daļas 35.3 punktā noteiktajam nav ienākumu gūšanas rakstura, un tas izriet no nodokļu sistēmas. |
| 2.1.33. | Gada apliekamajā ienākumā netiek ietverts un ar nodokli netiek aplikts ienākums, kas gūts aizdevuma (kredīta) dzēšanas rezultātā, ja atbilstoši Patērētāju tiesību aizsardzības likumam aizdevuma (kredīta) līgums paredz, ka nekustamais īpašums, kura iegādei tiek ņemts aizdevums (kredīts), kalpo par pietiekamu nodrošinājumu tam, lai saistības pret aizdevēju varētu tikt dzēstas pilnā apjomā, un vienošanās par aizdevuma (kredīta) dzēšanu noslēgta rakstveidā *(likuma 9.panta pirmās daļas 35.4punkts)* | **FM,****PTAC** | **TM, EM** | **Izriet no nodokļa sistēmas, nav ienākuma gūšanas rakstura.**Lai gan vispārējā gadījumā, parādnieku atbrīvojot no parādsaistībām vai dzēšot tās, var uzskatīt, ka persona ir guvusi ienākumu (aizņemtie līdzekļi ir izmantoti personas vajadzībām un tai nav jāatmaksā parāds (tādējādi pēc parāda dzēšanas aizņemtos naudas līdzekļus var uzskatīt par personas gūto ienākumu)), tomēr konkrētajā gadījumā citos normatīvajos aktos noteiktas procedūras ceļā konstatēta personas nespēja atmaksāt parādus. Tādējādi nav pamata uzskatīt, ka persona spēs maksāt IIN no dzēstajiem parādiem (vai to daļas). |
| 2.1.34. | Gada apliekamajā ienākumā netiek ietvertas un ar nodokli netiek apliktas uz tiesas sprieduma pamata no valsts budžeta izmaksājamās kompensācijas, kas nav saistītas ar darba attiecībām vai to pārtraukšanu vai kas nav kompensācijas par intelektuālo īpašumu un tiesībām uz to, vai kompensācijas par tiesībām izmantot tiesības uz intelektuālo īpašumu *(likuma 9.panta pirmās daļas 36.punkts)* | **TM** | **FM** | **Kompensācijas raksturs.** |
| 2.1.35. | Gada apliekamajā ienākumā netiek ietverts un ar nodokli netiek aplikts valsts pārvaldes iestāžu nodarīto zaudējumu atlīdzinājums, kurš nav saistīts ar darba (dienesta) attiecībām vai to pārtraukšanu un kuram nav ienākuma gūšanas rakstura *(likuma 9.panta pirmās daļas 36.1punkts)* | **TM** | **FM** | **Kompensācijas raksturs.** |
| 2.1.36. | Gada apliekamajā ienākumā netiek ietverta un ar nodokli netiek aplikta kompensācija, kas samaksāta cietušajam par radīto kaitējumu, pamatojoties uz tiesas nolēmumu vai brīvprātīgi kriminālprocesā*(likuma 9.panta pirmās daļas 36.2punkts)* | **TM** | **FM** | **Kompensācijas raksturs.** |
| 2.1.37. | Gada apliekamajā ienākumā netiek ietverts un ar nodokli netiek aplikts saskaņā ar Kriminālprocesā un administratīvo pārkāpumu lietvedībā nodarītā kaitējuma atlīdzināšanas likumu izmaksātais zaudējumu atlīdzinājums, kurš nav saistīts ar darba (dienesta) attiecībām vai to pārtraukšanu vai kuram nav ienākuma gūšanas rakstura  *(likuma 9.panta pirmās daļas 36.3punkts)* | **TM** | **FM** | **Kompensācijas raksturs.** |
| 2.1.38. | Gada apliekamajā ienākumā netiek ietverta un ar nodokli netiek aplikta atlīdzība par morālo kaitējumu, pamatojoties uz tiesas nolēmumu civillietā  *(likuma 9.panta pirmās daļas 36.4punkts)* | **TM** | **FM** | **Atlīdzībai par morālo kaitējumu ir kompensējošs raksturs personai, kurai nodarīts zaudējums, līdz ar to tas ir izlīdzināšanas mehānisms par nodarītajiem zaudējumiem.** |
| 2.1.39. | Gada apliekamajā ienākumā netiek ietverts un ar nodokli netiek aplikts pabalsts amatpersonas (darbinieka), karavīra ievainojuma, sakropļojuma vai citāda veselībai nodarīta kaitējuma gadījumā, kā arī karavīram veselības traucējuma gadījumā, ja tas gūts, pildot amata (dienesta, darba) pienākumus *(likuma 9.panta pirmās daļas 37.punkts)* | **AM, IeM, TM** | **FM** | **Kompensācijas raksturs.** |
| 2.1.40. | Gada apliekamajā ienākumā netiek ietverts un ar nodokli netiek aplikts pabalsts Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi ievainojuma, sakropļojuma vai citāda veselībai nodarīta kaitējuma gadījumā (izņemot arodslimību), ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus *(likuma 9.panta pirmās daļas 37.1punkts)* | **IeM, TM** | **FM** | **Kompensācijas raksturs.** |
| 2.1.41. | Gada apliekamajā ienākumā netiek ietverts un ar nodokli netiek aplikts pabalsts Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi nāves gadījumā *(likuma 9.panta pirmās daļas 37.2punkts)* | **IeM, TM** | **FM** | **Kompensācijas raksturs.** |
| 2.1.42. | Gada apliekamajā ienākumā netiek ietverts un ar nodokli netiek aplikts pabalsts amatpersonas (darbinieka) nāves gadījumā, ja tā gājusi bojā, pildot amata (dienesta, darba) pienākumus, kuru izpilde ir saistīta ar risku, vai mirusi gada laikā pēc nelaimes gadījuma no tajā gūtajiem veselības traucējumiem *(likuma 9.panta pirmās daļas 38.punkts)* | **VK** | **FM, IeM** | **Kompensācijas raksturs.** |
| 2.1.43. | Gada apliekamajā ienākumā netiek ietverts un ar nodokli netiek aplikts pabalsts karavīra nāves gadījumā, ja viņš gājis bojā, pildot dienesta pienākumus, vai miris gada laikā pēc nelaimes gadījuma no tajā gūtajiem veselības traucējumiem *(likuma 9.panta pirmās daļas 39.punkts)* | **AM** | **FM** | **Kompensācijas raksturs.** |
| 2.1.44. | Gada apliekamajā ienākumā netiek ietverti un ar nodokli netiek aplikti Pabalsti par dienestu ārvalstīs *(likuma 9.panta pirmās daļas 40.punkts)* | **ĀM, AM** | **FM** | **Kompensācijas raksturs.** |
| 2.1.45. | Gada apliekamajā ienākumā netiek ietverts un ar nodokli netiek aplikts labums no darba devējam piederoša vai darba devēja rīcībā esoša vieglā pasažieru automobiļa izmantošanas, ja par šo automobili labuma gūšanas mēnesī ir samaksāts uzņēmumu vieglo transportlīdzekļu nodoklis *(likuma 9.panta pirmās daļas 41.punkts)* | **FM** |  | **Nav atvieglojums.** Izriet no nodokļu sistēmas veidošanas principiem. Mērķis – novērt viena objekta dubultu aplikšanu ar IIN un uzņēmumu vieglo transportlīdzekļu nodokli. |
| 2.1.46. | Gada apliekamajā ienākumā netiek ietverts un ar nodokli netiek aplikts atbalsts izmaksu segšanai Klimata pārmaiņu finanšu instrumenta projekta īstenošanai *(likuma 9.panta pirmās daļas 42.punkts)* | **VARAM** | **FM** | **Kompensācijas raksturs.** |
| 2.1.47. | Gada apliekamajā ienākumā netiek ietvertas un ar nodokli netiek apliktas ar brīvprātīgā darba veikšanu saistīto personificēto izdevumu kompensācijas, kuras brīvprātīgā darba veicējam atbilstoši brīvprātīgā darba līguma noteikumiem sedz brīvprātīgā darba organizētāji *(likuma 9.panta pirmās daļas 44.punkts)*:1. par ēdināšanu, viesnīcu (naktsmītni), ceļa (transporta) izdevumiem, degvielu, apģērbu un apmācību — MK noteiktā sastāva un normu ietvaros un kuru kopējais apmērs taksācijas gada laikā (neatkarīgi no izmaksātāja) nepārsniedz 1000 *euro*;
2. par veselības un dzīvības apdrošināšanu pret nelaimes gadījumiem brīvprātīgā darba veikšanas laikā, ja normatīvie akti paredz brīvprātīgā darba organizētājam obligātu pienākumu nodrošināt šādu nelaimes gadījumu apdrošināšanu;
3. par civiltiesiskās atbildības apdrošināšanu attiecībā uz trešajām personām (izņemot sauszemes transportlīdzekļu īpašnieku civiltiesiskās atbildības obligāto apdrošināšanu), ja normatīvie akti paredz brīvprātīgā darba organizētājam obligātu pienākumu nodrošināt šādas civiltiesiskās atbildības apdrošināšanu;
4. par veselības pārbaudēm, ja normatīvie akti paredz brīvprātīgā darba organizētājam obligātu pienākumu nodrošināt šādas veselības pārbaudes
 | **FM** |  | **Kompensācijas raksturs.** |
| 2.1.48. | Ieturot nodokli no augoša meža pārdošanas ienākuma, pirms nodokļa aprēķināšanas no izmaksājamās summas atskaita ar meža atjaunošanu saistītos izdevumus, piemērojot izdevumu normu 25% apmērā no izmaksājamās summas, bet no kokmateriālu pārdošanas ienākuma – ar kokmateriālu sagatavošanu un pārdošanu saistītos izdevumus, piemērojot izdevumu normu 50% apmērā no izmaksājamās summas *(likuma 17.panta 10.2 daļa)* | **ZM** | **FM** | **Nav atvieglojums.** Izriet no nodokļu sistēmas veidošanas principiem. Mērķis – personai, kas gūst ienākumu no augoša meža vai kokmateriālu pārdošanas, ņemot vērā šīs darbības specifiku, ļaut piemērot vienkāršotu izdevumus norakstīšanas kārtību. |
| 2.1.49. | No aplikšanas ar iedzīvotāju ienākuma nodokli atbrīvo atbilstoši [Bezdarbnieku un darba meklētāju atbalsta likumam](https://likumi.lv/ta/id/62539-bezdarbnieku-un-darba-mekletaju-atbalsta-likums) bezdarbnieka statusu ieguvušas fiziskās personas 2010., 2011., 2012., 2013., 2014., 2015., 2016., 2017., 2018., 2019. un 2020. gadā gūtos ienākumus no Eiropas Sociālā fonda darbības programmas "Cilvēkresursi un nodarbinātība" vai "Izaugsme un nodarbinātība" vai valsts budžeta līdzekļiem par aktīvajiem nodarbinātības pasākumiem, kurus Nodarbinātības valsts aģentūra kvalificējusi par stipendijām vai atlīdzībām*(likuma 52.pants)* | **LM** | **FM** | **Kompensācijas raksturs.** Nodarbinātības valsts aģentūras izmaksājamās stipendijas un atlīdzības ir finanšu atbalsts, ko bezdarbnieki saņem aktīvo nodarbinātības pasākumu dalības laikā, lai kompensētu dalības laikā radušos izdevumus. |
| 2.1.50. | Gada apliekamajā ienākumā netiek ietverta un ar nodokli netiek aplikta palīdzība, kas sniegta, pamatojoties uz arodbiedrības institūcijas lēmumu, no arodbiedrības naudas līdzekļiem, kuri veidojas no arodbiedrības biedru naudas maksājumiem un ārvalstu arodbiedrību ziedojumiem (dāvinājumiem) – 1 000 *euro* gadā *(likuma 9.panta pirmās daļas 20.punkts)* | **FM** | **LBAS** | **Nav atvieglojums.** Izriet no nodokļu sistēmas veidošanas principiem. Mērķis – novērst viena objekta dubultu aplikšanu ar IIN. |

***Avots:*** *Likums “Par iedzīvotāju ienākuma nodokli”, Jaunuzņēmumu darbības atbalsta likums*

**2.Uzņēmumu ienākuma nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums** |
| --- | --- | --- | --- | --- |
| 2.2.1. | Nodokļa atlaide iespējai segt taksācijas un iepriekšējo periodu zaudējumus *(Pārejas noteikumu 13. un 14.punkts)*Nodokļa maksātājs, kura UIN deklarācijā 2017.gada 31.decembrī ir uzrādīti zaudējumi, var samazināt pārskata gadā (kas sākas 2018. gadā) par dividendēm aprēķināto UIN par summu, kas aprēķināta 15% apmērā no kopējās nesegto zaudējumu summas. Ja šī summa pārskata gadā (kas sākas 2018. gadā) netiek izmantota vai tiek izmantota tikai daļēji, atlikušo summu (nodokļa summu par nesegtajiem zaudējumiem) var attiecināt uz UIN, kas **nākamajos četros pārskata gados** aprēķināts par dividendēm, katru gadu attiecīgi samazinot atlikušo summu (nodokļa summu par nesegtajiem zaudējumiem) par iepriekš izmantoto atlaides apmēru. 34Minētā nodokļa samazinājuma summa pārskata gadā nevar pārsniegt 50% no UIN summas, kas attiecīgajā pārskata gadā aprēķināta par dividendēm. | **FM** |  | **Nav vērtējams,** jo atvieglojums attiecas uz pārejas periodu. |
| 2.2.2. | Nodokļa atlaide par zaudējumiem, kas radušies valsts kapitālsabiedrībai, kuras daļas vai akcijas nedrīkst atsavināt, un kura pilda ar saimniecisko darbību nesaistītas valsts deleģētas funkcijas *(Pārejas noteikumu 15.punkts)*Valsts kapitālsabiedrība, kuras daļas vai akcijas nedrīkst atsavināt, kura pilda ar saimniecisko darbību nesaistītas valsts deleģētas funkcijas un kuras UIN deklarācijā 2017.gada 31.decembrī ir uzrādīti zaudējumi, kas radušies, piemērojot likuma "*Par uzņēmumu ienākuma nodokli*" 9.panta otrās daļas 1.punktu, un kas nav dzēsti, atgūstot līdzekļus no kreditora, ir tiesīga samazināt uzņēmumu ienākuma nodokli par 15% no kopējās nesegto zaudējumu summas, kas radusies, piemērojot minēto likuma "*Par uzņēmumu ienākuma nodokli*" normu | **FM** |  | **Nav vērtējams,** jo atvieglojums attiecas uz pārejas periodu. |
| 2.2.3. | Nodokļa atlaide, realizējot atbalstāmo investīciju projektus (Pārejas noteikumu 20.punkts)Uzņēmums ir tiesīgs turpināt piemērot neizmantoto UIN atlaidi, par atbalstāmo investīciju projektiem, kurus līdz 2017.gada 31. decembrim ir apstiprinājis MK, pamatojoties uz likuma "Par uzņēmumu ienākuma nodokli" 17.2pantu, taksācijas periodā samazinot UIN par šajā periodā aprēķinātajām dividendēm. | **FM** |  | **Nav vērtējams,** jo atvieglojums attiecas uz pārejas periodu. |

***Avots:*** *Uzņēmumu ienākuma nodokļa likums; Likums „Par nodokļu piemērošanu brīvostās un speciālajās ekonomiskajās zonās”*

**3.Nekustamā īpašuma nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums**  |
| --- | --- | --- | --- | --- |
| 2.3.1. | Politiski represētām personām NĪN summa ir samazināma par 50 procentiem, ja nekustamais īpašums netiek izmantots saimnieciskajai darbībai *(likuma 5.panta otrā daļa)* | **TM** | **FM** | **Kompensācijas raksturs.** Vismaz daļēji kom­pen­sē represētajām personām nodarīto fi­zis­ko un morālo kaitējumu. Atvieglojuma ap­mēram ir tendence katru gadu samazināties. |
| 2.3.2. | Pēc nodokļa maksātāja sociālā stāvokļa un maksātspējas izvērtēšanas pašvaldībai (pieņemot savus saistošos noteikumus) ir tiesības pieņemt lēmumu par nodokļa maksājumu atlikšanu attiecībā uz likuma 3.panta pirmās daļas 2.punktā minēto objektu, kurā persona ir deklarējusi savu dzīvesvietu, un tam piekritīgo zemi līdz nekustamā īpašuma tiesību pārejai citai personai *(likuma 8.panta piektā daļa)*. | **FM** |  | **Nav atvieglojums, bet nodokļa maksājuma atlikšana.** |
| 2.3.3. | Ar nekustamā īpašuma nodokli neapliek pašvaldības nekustamo īpašumu, kuru lieto pašvaldības dome, kā arī tās izveidotās iestādes, kuras tiek finansētas no pašvaldības budžeta līdzekļiem un atrodas šīs pašvaldības administratīvajā teritorijā, kā arī citām personām iznomāto vai valdījumā nodoto pašvaldības nekustamo īpašumu, kurš tiek izmantots medicīnas vai sociālās aprūpes pakalpojumu sniegšanai, un nekustamo īpašumu, kas radīts, īstenojot privātās un publiskās partnerības projektu, un tiek lietots pašvaldības funkciju izpildes nodrošināšanai, kā arī sociālās dzīvojamās mājas un sociālos dzīvokļus *(likuma 1.panta otrās daļas 1.punkts)* | **FM** |  | **Izriet no NĪN sistēmas**. Pašvaldība, kā NĪN ieņēmumu saņēmēja/tērētāja funkciju īstenošanai. |
| 2.3.4. | Ar nekustamā īpašuma nodokli neapliek valsts īpašumā esošās ēkas vai to daļas (telpu grupas) un inženierbūves, kuras izmanto Nacionālo bruņoto spēku, soda izciešanas iestā­žu, policijas, robežsardzes, ugunsdrošības un glābšanas dienestu, kā arī valsts drošī­bas iestāžu funkciju izpildes nodrošināšanai *(likuma 1.panta otrās daļas 14.punkts)* | **IeM, TM** | **AM, FM** | **Valsts funkciju nodrošināšana.** |
| 2.3.5. | Ar nekustamā īpašuma nodokli neapliek Latvijas Republikas valsts robežas joslā esošu zemi atbilstoši Valsts zemes dienesta sniegtajai informācijai par robežas joslas pla­tību konkrētā zemes vienībā kārtējā gada 1. janvārī *(likuma 1.panta otrās daļas 14.1punkts*) | **IeM** | **FM** | **Valsts funkciju nodrošināšana.** |
| 2.3.6. | Ar nekustamā īpašuma nodokli neapliek ēkas vai to daļas (telpu grupas), kuras izmanto no valsts budžeta finansētās iestādes *(likuma 1.panta otrās daļas 15.punkts)\** | **FM** |  | **Valsts funkciju nodrošināšana.** |
| 2.3.7. | Ar nekustamā īpašuma nodokli neapliek ēkas vai to daļas (telpu grupas), kuras iz­man­to izglītības, veselības, sociālās aprūpes vajadzībām *(likuma 1.panta otrās daļas 16.punkts)\** | **LM, IZM, VM**  | **FM** | **Valsts funkciju nodrošināšanai.** Pašvaldība, kā NĪN ieņēmumu saņēmēja/ tērētājas funkciju īstenošanai. |
| 2.3.8. | Ar nekustamā īpašuma nodokli neapliek ēkas vai to daļas (telpu grupas) un inženierbūves, kuras izmanto vides aizsardzības vajadzībām *(likuma 1.panta otrās daļas 17.punkts)* | **VARAM** | **FM** | **Valsts funkciju nodrošināšana** |
| 2.3.9. | Ar nekustamā īpašuma nodokli neapliek Eiropas Savienības militāru vai aizsardzības operāciju kopējo izmaksu finansēšanas pārvaldīšanai izveidotā mehānisma *ATHENA* nekustamo īpašumu Latvijas Republikā *(likuma 1.panta otrās daļas 19.punkts)* | **AM** | **FM** | **Valsts funkciju nodrošināšana.** Kritērijs- mehānisma ATHENA pastāvēšana. Ieviešams atbilstoši Eiropas Savienības Padomes Lēmuma 2004/582/EK „Padomē 2004. gada 28. aprīlī sanākušo dalībvalstu valdību pārstāvju lēmums par privilēģijām un imunitāti, ko piešķir saistībā ar ATHENA”” 3. pantam. |
| 2.3.10. | Ar nekustamā īpašuma nodokli neapliek ārvalstij piederošo nekustamo īpašumu, kurš tiek izmantots tās diplomātisko vai konsulāro pārstāvniecību vajadzībām *(likuma 1.panta otrās daļas 2.punkts)* | **ĀM** | **FM**  | **Atvieglojums balstīts uz starptautiskajām saistībām. Pēc būtības nav vērtējams.** Saskaņā ar “Vīnes konvencijas par diplomātiskajiem sakariem” 23.panta 1.punktu ārvalstu vēstniecības ir atbrīvotas no visām valsts, rajona vai pašvaldības nodevām un nodokļiem attiecībā uz pārstāvniecības telpām neatkarīgi no tā, vai tās ir nomātas, vai ir īpašumā.  |
| 2.3.11. | Ar nekustamā īpašuma nodokli neapliek publiskos ūdeņus un zemi zem koplietošanas šosejām, ceļiem, pazemes ceļiem, tuneļiem, ielām, dzelzceļa sliežu ceļiem, pilsētas sliežu ceļiem, tiltiem, estakādēm *(likuma 1.panta otrās daļas 3.punkts)* | **FM, VARAM** | **SM, TM**  | **Sabiedrisko pakalpojumu un funkciju nodrošināšana.**Objekti ir paredzēti sabiedriskai lietošanai un sabiedrisko funkciju realizēšanai. |
| 2.3.12. | Ar nekustamā īpašuma nodokli neapliek kapsētu teritoriju zemi, sēru ceremoniju ēkas, krematorijas un zemi to uzturēšanai (likuma 1.panta otrās daļas 10.punkts) | **VARAM** | **FM** | **Sabiedrisko pakalpojumu un funkciju nodrošināšana.**Objekti ir paredzēti sabiedriskai koplietošanai un sabiedrisko funkciju realizēšanai. |
| 2.3.13.*\** | Ar nekustamā īpašuma nodokli neapliek biedrībām un nodibinājumiem piederošas ēkas un inženierbūves saskaņā ar MK noteiktajiem kritērijiem un apstiprināto sarakstu *(likuma 1.panta otrās daļas 18.punkts)* | **FM** | **LM, TM** | **Sabiedrisko pakalpojumu un funkciju nodrošināšana.** Ēkas ir piederošas sabiedriskā labuma organizācijām vai invalīdu biedrībām, tādējādi sabiedrisko labumu organizāciju darbība jau pēc būtības ir vērtēta kā uz sabiedrisko labumu vērsta (nav peļņas gūšanas raksturs), savukārt invalīdu biedrībās apvienojas cilvēki, kuriem ar nodokļu sistēmas palīdzību zināmā mērā tiek radīts kompensācijas mehānisms. |
| 2.3.14. | Ar nekustamā īpašuma nodokli neapliek valsts, pašvaldību, valsts vai pašvaldību kapitālsabiedrību un kapitālsabiedrību, kuras sniedz regulējamos sabiedriskos pakalpojumus, īpašumā vai tiesiskajā valdījumā esošas inženierbūves *(likuma 1.panta otrās daļas 3.1punkts)*:a) dzelzceļus, pilsētas sliežu ceļus, lidlauku skrejceļus;b) tiltus, estakādes, tuneļus un pazemes ceļus;c) ostas un kuģojamos kanālus, piestātnes un piestātnes krastmalas, ostu akvatoriju būves *(****no 01.01.2016.*** *minētajai inženierbūvei nodokļa atbrīvojumu nepiemēro, ja šī inženierbūve ir iznomāta saimnieciskās darbības veicējam);*d) dambjus, akveduktus, apūdeņošanas un kultivācijas hidrobūves;e) maģistrālos ūdensapgādes cauruļvadus;f) maģistrālās sakaru līnijas;g) maģistrālās elektropārvades līnijas;h) gāzes sadales sistēmas;i) spēkstaciju būves;k) dūmeņus;l) apgaismes būves un žogus | **FM** | **SM, ZM, VARAM, EM** | **Sabiedrisko pakalpojumu un funkciju nodrošināšana.** Objekti ir paredzēti sabiedriskai koplietošanai. |
| 2.3.15. | Ar nekustamā īpašuma nodokli neapliek autoceļus, ielas un ceļus, ja pašvaldība savos saistošajos noteikumos nav noteikusi, ka šie objekti ir ar nodokli apliekami, vietējas nozīmes ūdenspiegādes cauruļvadus, vietējas nozīmes notekūdeņu cauruļvadus, vietējas nozīmes elektropārvades un sakaru kabeļus *(likuma 1.panta otrās daļas 3.3punkts)* | **FM** | **SM, VARAM, EM** | **Sabiedrisko pakalpojumu un funkciju nodrošināšana.** Objekti ir paredzēti sabiedriskai koplietošanai. |

\* *Atzīmētie nekustamie īpašumi* ***no 2020.gada 1.janvāra tiek aplikti ar NĪN,*** *ja tie ir vidi degradējoši, sagruvuši vai cilvēku drošību apdraudoši.*

***Avots:*** *Likums “Par nekustamā īpašuma nodokli*”

**4.Pievienotās vērtības nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums** |
| --- | --- | --- | --- | --- |
| 2.4.1. | Ar nodokli neapliek pasta pakalpojumus, ko sniedz universālā pasta pakalpojuma sniedzējs *(likuma 52.panta pirmās daļas 1.punkts)*:1. tādu vēstuļu korespondences sūtījumu savākšana, šķirošana, pārvadāšana un piegāde, kuru svars nepārsniedz divus kilogramus,
2. tādu pasta paku savākšana, šķirošana, pārvadāšana un piegāde, kuru svars nepārsniedz 10 kilogramus
 | **SM** | **FM** | Padomes 2006.gada 28.novembra direktīvas 2006/112/EK (turpmāk - PVN direktīva) 132.panta obligāta norma. |
| 2.4.2. | Ar nodokli neapliek pasta apmaksas zīmes, ko laiž apgrozībā un piegādā saskaņā ar Pasta likumu *(likuma 52.panta pirmās daļas 2.punkts)* | **SM** | **FM** | PVN direktīvas 135.panta obligāta norma. |
| 2.4.3. | Ar nodokli neapliek šādus medicīnas pakalpojumus *(likuma 52.panta pirmās daļas 3.punkts)*:1. medicīnas pakalpojumus, ko nosaka MK un ko ārstniecības iestāde sniedz, izmantojot normatīvajos aktos noteiktajā kārtībā apstiprinātās medicīniskās tehnoloģijas (izņemot tiesmedicīnisko ekspertīzi krimināllietās vai civillietās, invaliditātes ekspertīzi, ko veic Veselības un darbspēju ekspertīzes ārstu valsts komisija un tās struktūrvienības, atzinumu sniegšanu par medicīniskās aprūpes kvalitāti un darbspējas ekspertīzi ārstniecības iestādēs, militārpersonu veselības stāvokļa novērtēšanu izdienas pensijas piešķiršanai, kā arī kosmētiskās operācijas un kosmetologu pakalpojumus bez medicīniskām indikācijām un solāriju pakalpojumus);
2. obligātās veselības pārbaudes, kas nepieciešamas, stājoties darbā, un veselības pārbaudes, kas nepieciešamas veselībai kaitīgo darba vides faktoru un īpašo darba apstākļu dēļ, kā arī veselības pārbaudes, kas nepieciešamas personai kādu citā normatīvajā aktā piešķirto tiesību vai noteikto pienākumu īstenošanai
 | **VM** | **FM** | PVN direktīvas 132.panta obligāta norma. |
| 2.4.4. | Ar nodokli neapliek šādus ar medicīnu saistītos pakalpojumus, kas nepieciešami, lai nodrošinātu 3.punktā minēto medicīnas pakalpojumu sniegšanu *(likuma 52.panta pirmās daļas 4.punkts)*:1. pacienta transportēšanu ar transportlīdzekli, kas speciāli aprīkots ar medicīniskām ierīcēm, kuru paraugi reģistrēti normatīvajos aktos noteiktajā kārtībā;
2. ēdināšanu, ko ārstniecības iestāde nodrošina pacientam ārstniecības procesā;
3. izmitināšanu, ko ārstniecības iestāde nodrošina pacientam un personai, kas uzturas kopā ar pacientu;
4. ārstniecības iestāžu atbilstības novērtēšanas obligātajām prasībām un ārstniecības iestāžu sertifikācijas pakalpojumus;
5. klīniski diagnostiskie laboratorijas pakalpojumus, ko nodrošina citās ārstniecības iestādēs.
 | **VM** | **FM** | PVN direktīvas 132.panta obligāta norma. |
| 2.4.5. | Ar nodokli neapliek cilvēka orgānu, mātes piena un cilvēka asiņu (tai skaitā asins plazmas un asins šūnu) piegādes *(likuma 52.panta pirmās daļas 5.punkts)* | **VM** | **FM** | PVN direktīvas 132.panta obligāta norma. |
| 2.4.6. | Ar nodokli neapliek zobārstniecības pakalpojumus *(likuma 52.panta pirmās daļas 6.punkts)* | **VM** | **FM** | PVN direktīvas 132.panta obligāta norma. |
| 2.4.7. | Ar nodokli neapliek zobu tehniķu un zobu higiēnistu sniegtos pakalpojumus, kā arī zobārstu un zobu tehniķu piegādātās zobu protēzes *(likuma 52.panta pirmās daļas 7.punkts)* | **VM** | **FM** | PVN direktīvas 132.panta obligāta norma. |
| 2.4.8. | Ar nodokli neapliek sociālās aprūpes, profesionālās un sociālās rehabilitācijas, sociālās palīdzības un sociālā darba pakalpojumus, kā arī ēdināšanas pakalpojumus, kurus sociālo pakalpojumu sniedzējs sniedz saskaņā ar savām programmām *(likuma 52.panta pirmās daļas 9.punkts)* | **LM** | **FM** | PVN direktīvas 132.panta obligāta norma. |
| 2.4.9. | Ar nodokli neapliek preču piegādes un pakalpojumu sniegšanas bērnu un jauniešu tiesību aizsardzības mērķiem, ko veic sabiedriskā labuma organizācijas *(likuma 52.panta pirmās daļas 10.punkts)* | **LM** | **FM** | PVN direktīvas 132.panta obligāta norma. |
| 2.4.10. | Ar nodokli neapliek pirmsskolas izglītības iestāžu sniegtos bērnu uzturēšanās un pirmsskolas izglītības pakalpojumus *(likuma 52.panta pirmās daļas 11.punkts)* | **IZM** | **FM** | PVN direktīvas 132.panta obligāta norma. |
| 2.4.11. | Ar nodokli neapliek valsts atzītu izglītības iestāžu pakalpojumus vispārējās izglītības, profesionālās izglītības, augstākās izglītības un interešu izglītības jomā, kā arī ar šiem izglītības pakalpojumiem cieši saistītu pakalpojumu sniegšanu un preču piegādi, ko veic minētās izglītības iestādes *(likuma 52.panta pirmās daļas 12.punkts)* | **IZM** | **FM** | PVN direktīvas 132.panta obligāta norma. |
| 2.4.12. | Ar nodokli neapliek izglītības pakalpojumus, kuru sniegšanu nodrošina citu valstu izglītības iestādes *(likuma 52.panta pirmās daļas 13.punkts)* | **IZM** | **FM** | Regulējums saistīts ar PVN direktīvas 132.panta obligāto normu. |
| 2.4.13. | Ar nodokli neapliek izglītības pakalpojumus, ko sniedz pedagogi, pasniedzot privātstundas vispārējās izglītības, profesionālās izglītības un augstākās izglītības mācību programmu ietvaros *(likuma 52.panta pirmās daļas 14.punkts)* | **IZM** | **FM** | PVN direktīvas 132.panta obligāta norma. |
| 2.4.14. | Ar nodokli neapliek skolēnu pārvadājumu pakalpojumu daļu, ko finansē no pašvaldību budžetiem un ko veic licencēti pārvadātāji *(likuma 52.panta pirmās daļas 15.punkts)* | **SM** | **FM** | Regulējums saistīts ar PVN direktīvas 132.panta obligāto normu. |
| 2.4.15. | Ar nodokli neapliek bezdarbnieku profesionālās apmācības vai pārkvalificēšanas pakalpojumus *(likuma 52.panta pirmās daļas 16.punkts)* | **LM,****IZM** | **FM** | PVN direktīvas 132.panta obligāta norma. |
| 2.4.16. | Ar nodokli neapliek zelta, monētu un banknošu piegādes Latvijas Bankai *(likuma 52.panta pirmās daļas 19.punkts)* | **Latvijas Banka** | **FM** | PVN direktīvas 152., 135.panta obligāta norma. |
| 2.4.17. | Ar nodokli neapliek apdrošināšanas un pārapdrošināšanas pakalpojumus, kā arī apdrošināšanas un pārapdrošināšanas starpniecības pakalpojumus *(likuma 52.panta pirmās daļas 20.punkts)* | **FM**  | **FKTK,** | PVN direktīvas 135.panta obligāta norma. |
| 2.4.18. | Ar nodokli neapliek šādus finanšu darījumus *(likuma 52.panta pirmās daļas 21.punkts):*1. kreditēšanas un naudas aizdevumu piešķiršanu (ieskaitot starpniecību), kā arī kredīta pārvaldi, ko veic kredīta piešķīrējs;
2. darījumus ar kredīta garantijām vai citu naudas nodrošinājumu (ieskaitot starpniecību), kā arī kredīta garantiju pārvaldi, ko veic kredīta piešķīrējs;
3. pakalpojumus (ieskaitot starpniecību), kas attiecas uz noguldījumu un norēķinu kontiem un citu atmaksājamo līdzekļu piesaistīšanu, skaidras un bezskaidras naudas maksājumu veikšanu, un uzticības (trasta) operācijām;
4. pakalpojumus (ieskaitot starpniecību), kas attiecas uz maksāšanas līdzekļu izlaišanu un apkalpošanu, kā arī tirdzniecību (ieskaitot starpniecību) ar maksāšanas līdzekļiem un citiem naudas tirgus instrumentiem, izņemot maksāšanas līdzekļus, kurus piegādā kolekcionēšanai vai kuri satur dārgmetālu;
5. pakalpojumus (ieskaitot starpniecību), kas attiecas uz ieguldījumiem kapitālā, atvasinātajiem finanšu instrumentiem un vērtspapīriem (tai skaitā to izlaišanu, glabāšanu, atsavināšanu, turētājbankas veikto uzraudzību, bet izņemot citu uzraudzību), izņemot ieguldījumus kapitālā, atvasināto finanšu instrumentu un vērtspapīru pārvaldi.
 | **FM**  | **FKTK** | PVN direktīvas 135.panta obligāta norma. |
| 2.4.19. | Ar nodokli neapliek ieguldījumu fondu, valsts fondēto pensiju shēmas ieguldījumu, slēgto un atklāto pensiju fondu, riska kapitāla fondu, kā arī apdrošināšanas sabiedrību un citu ieguldījumu portfeļu, kuri ir kolektīvi ieguldījumi vai arī izveidoti uz šādu fondu noteikto prasību pamata (ieskaitot tehniskās rezerves un garantiju fondus) pārvaldi *(likuma 52.panta pirmās daļas 22.punkts)* | **FM**  | **FKTK** | PVN direktīvas 135.panta obligāta norma. |
| 2.4.20. | Ar nodokli neapliek azartspēles, izlozes un loterijas, tai skaitā azartspēles un izlozes, kuru organizēšana notiek ar elektronisko sakaru pakalpojumu starpniecību *(likuma 52.panta pirmās daļas 23.punkts)* | **FM**  | **IAUI** | PVN direktīvas 135.panta obligāta norma. |
| 2.4.21. | Ar nodokli neapliek nekustamā īpašuma pārdošanu, izņemot nelietota nekustamā īpašuma pārdošanu un apbūves zemes pārdošanu *(likuma 52.panta pirmās daļas 24.punkts)* | **FM** | **EM** | PVN direktīvas 135.panta obligāta norma. |
| 2.4.22. | Ar nodokli neapliek preču importu *(likuma**53.panta pirmā daļa)* | **FM** | **EM** | PVN direktīvas 143.panta obligāta norma. |
| 2.4.23. | Ar nodokli neapliek gāzes importu, kas transportēta, izmantojot dabasgāzes sistēmu vai tīklus, kuri pieslēgti šai sistēmai, vai gāzes transportkuģus, un ko iesūknē kādā dabasgāzes sistēmā vai maģistrālo cauruļvadu tīklā, elektroenerģijas, siltumenerģijas vai dzesēšanas enerģijas importam pa siltumapgādes vai dzesēšanas tīkliem *(likuma**53.panta otrā daļa)* | **EM** | **FM** | PVN direktīvas 143.panta obligāta norma. |
| 2.4.24. | Ar nodokli neapliek preču importu, kas netiek aplikts ar muitas nodokli *(likuma**53.panta trešā daļa)* | **FM** | **EM** | PVN direktīvas obligāta norma sakarā ar noteiktu preču galīgo importu, saistīta ar regulējumu muitas jomā. |
| 2.4.25. | Ar nodokli neapliek preču sūtījumus, kas nepārsniedz 22 *euro (likuma**53.panta ceturtā daļa)* | **FM** |  | PVN direktīvas obligāta norma attiecībā uz niecīgas vērtības importētām precēm, dalībvalstīm ir izvēles iespēja attiecībā uz preču kopējo vērtību, proti, no 10 *euro* līdz 22 *euro*. Latvijā no 2011.gada 1.janvāa šo preču sūtījumiem bija noteikts atbrīvojums no PVN 10 *euro*, bet no 2013.gada 1.janvāra, lai būtiski uzlabotu apstākļus šo sūtījumu atmuitošanā, ar PVN neapliekamā preču sūtījuma vērtība no 10 *euro* mainīta uz Direktīvā 2009/132/EK maksimāli atļauto vērtību 22 *euro*. No 2021.gada PVN direktīvas atbrīvojums no PVN attiecībā uz niecīgas vērtības importētām precēm NEBŪS SPĒKĀ. |
| 2.4.26. | Ar nodokli neapliek preču importu komerciālā nolūkā, ja to kopējā vērtība nepārsniedz 22 *euro (likuma**53.panta piektā daļa)* | **FM** |  | PVN direktīvas obligāta norma attiecībā uz niecīgas vērtības importētām precēm, dalībvalstīm ir izvēles iespēja attiecībā uz preču kopējo vērtību, proti, no 10 *euro* līdz 22 *euro*. Latvijā no 2011.gada 1.janvara šo preču sūtījumiem bija noteikts atbrīvojums no PVN 10 *euro*, bet no 2013.gada 1.janvara, lai būtiski uzlabotu apstākļus šo sūtījumu atmuitošanā, ar PVN neapliekamā preču sūtījuma vērtība no 10 euro mainīta uz Direktīvā 2009/132/EK maksimāli atļauto vērtību 22 *euro*. No 2021.gada PVN direktīvas atbrīvojums no PVN attiecībā uz niecīgas vērtības importētām precēm NEBŪS SPĒKĀ. |
| 2.4.27. | Ar nodokli neapliek preču importu, ko veic:1) Eiropas Savienības institūcijas vai to pārstāvniecības Eiropas Savienības teritorijā, Eiropas Atomenerģijas kopiena, Eiropas Centrālā banka, Eiropas Investīciju banka vai ar Eiropas Savienības tiesību aktiem izveidotās struktūras, kurām piemēro 1965.gada 8.aprīļa Protokolu par privilēģijām un imunitāti Eiropas Savienībā, — saskaņā ar ierobežojumiem un nosacījumiem, kas paredzēti minētajā protokolā un tā īstenošanas līgumos vai mītnes līgumos;2) Ziemeļatlantijas līguma organizācijas (NATO) struktūrvienības starptautiskā līguma izpildes vajadzībām vai NATO dalībvalstu bruņoto spēku vienības (izņemot Latvijas Republikas Nacionālos bruņotos spēkus), kas uzturas Latvijas Republikas teritorijā, savām vajadzībām vai to sastāvā esošo personu vajadzībām;3) starptautiskās struktūras, organizācijas, kuras nav minētas šīs daļas 1.punktā un kuras par tādām atzinušas attiecīgās dalībvalsts kompetentās iestādes, un šādu struktūru dalībnieki, — saskaņā ar ierobežojumiem un nosacījumiem, kas paredzēti starptautiskajās konvencijās, ar kurām šīs struktūras izveidotas, vai mītnes līgumos;4) starptautiskās organizācijas vai to pārstāvniecības Eiropas Savienības teritorijā, — saskaņā ar ierobežojumiem un nosacījumiem, kas paredzēti starptautiskajās konvencijās, ar kurām šīs organizācijas izveidotas, vai mītnes līgumos;5) Latvijas Republikā reģistrētās dalībvalstu un trešo valstu diplomātiskās un konsulārās pārstāvniecības, kurām piemēro 1965.gada 8.aprīļa Protokolu par privilēģijām un imunitāti Eiropas Savienībā, ja preces ir atbrīvotas no muitas nodokļa saskaņā ar šā panta trešo daļu. *(likuma**53.panta septītā daļa)* | **ĀM** | **FM** | PVN direktīvas 143.panta obligāta norma. |
| 2.4.28. | Ar nodokli neapliek zivsaimniecības nozarē darbojošās personas nozvejotā loma ievešanu ostās pirms tā piegādes, ja tas nav apstrādāts vai nav konservēts pārdošanai *(likuma**53.panta astotā daļa)* | **ZM** | **FM** | PVN direktīvas 143.panta obligāta norma. |
| 2.4.29. | Ar nodokli neapliek preču atpakaļievešanu iekšzemē pēc izvešanas uz laiku, ja to veic persona, kura preces eksportējusi, un ja preces atbilst prasībām, kas tiek izvirzītas atbrīvošanai no muitas nodokļiem *(likuma**53.panta devītā daļa)* | **FM** | **EM** | PVN direktīvas 143.panta obligāta norma. |
| 2.4.30. | Ar nodokli neapliek preču importu, ko iekšzemē ieved personīgajā bagāžā fiziskā persona, kas ierodas no trešās valsts vai trešās teritorijas, ja šādu preču importu neveic komerciālā nolūkā, ievērojot specifiskus nosacījumus *(likuma**53.panta desmitā līdz piecpadsmitā daļa)* | **FM** |  | PVN direktīvas 143.panta obligāta norma. |
| 2.4.31. | Ar nodokli neapliek preču iegādes ES teritorijā, kuru piegādei iekšzemē būtu piemērojams atbrīvojums *(likuma**54.panta pirmā daļa)* | **FM** | **EM** | PVN direktīvas 140.panta obligāta norma. |
| 2.4.32. | Ar nodokli neapliek preču iegādes ES teritorijā, kuru imports būtu atbrīvots no nodokļa *(likuma**54.panta otrā daļa)* | **FM** | **EM** | PVN direktīvas 140.panta obligāta norma. |
| 2.4.33. | Ar nodokli neapliek iekšzemē veiktās preču iegādes ES teritorijā, ievērojot specifiskus nosacījumus *(likuma**54.panta trešā daļa)* | **FM** | **EM** | PVN direktīvas 141.panta obligāta norma. |
| 2.4.34. | Ar nodokli neapliekamie pakalpojumi, kurus sniedz neatkarīgā personu grupa (*likuma 52.1pants*) | **FM** |  | PVN direktīvas 132.panta obligāta norma. |
| 2.4.35. | Nodokļa 0 procentu likmes piemērošana preču eksportam (*likuma 43.panta pirmā, otrā daļa*) . | **FM** | **EM** | PVN direktīvas 146.panta obligāta norma. |
| 2.4.36. | Nodokļa 0 procentu likmes piemērošana preču piegādei muitas noliktavās un brīvajās zonās, ievērojot nosacījumus (*likuma 43.panta trešā daļa)* | **FM** |  | PVN direktīvas 71.panta obligāta norma kopsakarā ar 156.pantu, 146.panta obligāta norma. |
| 2.4.37. | Nodokļa 0 procentu likmes piemērošana preču piegādei Eiropas Savienības teritorijā, ja tiek izpildīti nosacījumi *(likuma 43.panta ceturtā daļa*)  | **FM** | **EM** | PVN direktīvas 138.panta obligāta norma. |
| 2.4.38. | Nodokļa 0 procentu likmes piemērošana jauna transportlīdzekļa piegādei citas dalībvalsts jebkurai personai (*likuma 43.panta sestā daļa*)  | **FM** | **EM** | PVN direktīvas 138.panta obligāta norma. |
| 2.4.39. | Nodokļa 0 procentu likmes piemērošana beznodokļu tirdzniecības veikalos veiktajām preču piegādēm fiziskajām personām, kuras izbrauc no iekšzemes uz trešajām valstīm vai trešajām teritorijām (*likuma 43.panta septītā daļa*) | **FM** | **EM** | PVN direktīvas 146.panta obligāta norma. |
| 2.4.40. | Nodokļa 0 procentu likmes piemērošana fiskālā pārstāvja veiktai preču iegādei Eiropas Savienības teritorijā (*likuma 44.pants)* | **FM** | **EM** | PVN direktīvas 140.panta obligāta norma.  |
| 2.4.41. | Nodokļa 0 procentu likmes piemērošana preču importam (*likuma 45.pants*) | **FM** | **EM** | PVN direktīvas 143.panta obligāta norma. |
| 2.4.42. | Nodokļa 0 procentu likmes piemērošana, ja pakalpojumi tieši saistīti ar preču eksportu vai tieši saistīti ar preču importu (*likuma 46.panta 1. un 2.punkts*) | **FM** | **EM** | PVN direktīvas 144., 146.panta obligāta norma. |
| 2.4.43. | Nodokļa 0 procentu likmes piemērošana kuģu piegādēm, preču piegādēm kuģiem un ar šīm piegādēm saistītiem pakalpojumiem (*likuma 47.pants*) | **FM** | **SM, EM** | PVN direktīvas 148.panta obligāta norma. |
| 2.4.44. | Nodokļa 0 procentu likmes piemērošana gaisakuģu piegādēm, preču piegādēm gaisakuģiem un ar šīm piegādēm saistītiem pakalpojumiem (*likuma 48.pants*) | **FM** | **SM, EM** | PVN direktīvas 148.panta obligāta norma. |
| 2.4.45. | Nodokļa 0 procentu likmes piemērošana preču piegādēm, ja trešās valsts vai trešās teritorijas fiziskā persona, kas nav nodokļa maksātājs Eiropas Savienības teritorijā, izved iekšzemē iegādātās preces no Eiropas Savienības teritorijas, ievērojot nosacījumus ( *likuma 49.pants*) | **FM** | **EM** | PVN direktīvas 146. un 147.panta obligāta norma. |
| 2.4.46. | Nodokļa 0 procentu likmes piemērošana preču piegādēm un pakalpojumiem, kas iekšzemē sniegti:1) trešo valstu diplomātiskajām un konsulārajām pārstāvniecībām, to diplomātiskajiem un konsulārajiem aģentiem, administratīvi tehniskajam personālam, kā arī minēto personu ģimenes locekļiem, — ievērojot paritātes principu;2) citu dalībvalstu diplomātiskajām un konsulārajām pārstāvniecībām, to diplomātiskajiem un konsulārajiem aģentiem, administratīvi tehniskajam personālam, kā arī minēto personu ģimenes locekļiem;3) Eiropas Savienības institūcijām vai to pārstāvniecībām un ar tām saistītajām personām vai ar Eiropas Savienības tiesību aktiem izveidotajām struktūrām, kurām piemēro 1965.gada 8.aprīļa Protokolu par privilēģijām un imunitāti Eiropas Savienībā, — saskaņā ar ierobežojumiem un nosacījumiem, kas paredzēti minētajā protokolā un tā īstenošanas līgumos vai mītnes līgumos;4) starptautiskajām struktūrām, kuras nav minētas šā panta pirmās daļas 3.punktā un kuras par tādām atzinušas Latvijas Republikas kompetentās iestādes, un šādu struktūru dalībniekiem, — saskaņā ar ierobežojumiem un nosacījumiem, kas paredzēti starptautiskajās konvencijās, ar kurām šīs struktūras izveidotas, vai mītnes līgumos;5) starptautiskajām organizācijām vai to pārstāvniecībām un šādu organizāciju vai to pārstāvniecību darbiniekiem, kuriem Latvijas Republikas teritorijā ir diplomātiskais statuss, — saskaņā ar ierobežojumiem un nosacījumiem, kas paredzēti starptautiskajās konvencijās, ar kurām šīs organizācijas izveidotas, vai mītnes līgumos;6) Ziemeļatlantijas līguma organizācijas (NATO) dalībvalstu bruņoto spēku vienībām, kuras uzturas Latvijas Republikas teritorijā (izņemot Latvijas Republikas Nacionālos bruņotos spēkus), tai skaitā pavadošā civilā personāla vajadzībām un šo bruņoto spēku vienību virtuves vai ēdnīcas apgādei;7) Ziemeļatlantijas līguma organizācijas (NATO) struktūrvienībām saskaņā ar noslēgto starptautisko līgumu, ja par piegādātajām precēm un sniegtajiem pakalpojumiem samaksāts no Ziemeļatlantijas līguma organizācijas (NATO) līdzekļiem;8) Ziemeļatlantijas līguma organizācijas (NATO) dalībvalstu bruņoto spēku vienībām, kas ierodas uz kopējo NATO dalībvalstu aizsardzības pasākumu Latvijas Republikas teritorijā, tai skaitā pavadošā civilā personāla vajadzībām un šo bruņoto spēku vienību virtuves un ēdnīcas apgādei;9) Latvijas Republikā atzīta Sabiedroto spēku štāba locekļiem un viņu apgādājamiem, izņemot Latvijas Republikas pilsoņus vai pastāvīgos iedzīvotājus, Sabiedroto spēku štāba veikalā; 10) preču piegādēm un pakalpojumiem, kas iekšzemē sniegti Latvijas Republikā atzīta Sabiedroto spēku štāba locekļiem un viņu apgādājamiem, izņemot Latvijas Republikas pilsoņus vai pastāvīgos iedzīvotājus, Sabiedroto spēku štāba veikalā saskaņā ar Latvijas Republikas, Ziemeļatlantijas līguma organizācijas Sabiedroto spēku Augstākās virspavēlniecības Eiropā un Sabiedroto spēku Augstākās virspavēlniecības Transformācijas komandiera štāba nolīguma, ar kuru papildina Parīzes protokolu, nosacījumiem un ierobežojumiem;11) degvielas piegādēm iekšzemē Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem un administratīvi tehniskajam personālam. *(likuma 50.pants*) | **FM** | **AM, ĀM** | PVN direktīvas 151.panta obligāta norma. |
| 2.4.47. | Iekšzemes nodokļa maksātāja reģistrācija Valsts ieņēmumu dienesta pievienotās vērtības nodokļa maksātāju reģistrā preču iegādei Eiropas Savienības teritorijā (*likuma 57.pants*) | **FM** | **EM** | PVN direktīvas 3.panta obligāta norma. |
| 2.4.48. | Īpašs nodokļa piemērošanas režīms darījumos ar ieguldījumu zeltu (*likuma 139.pants*) | **FM** |  | PVN direktīvas 346., 347.panta obligāta norma. |

***Avots:*** *Pievienotās vērtības nodokļa likums*

**5.Akcīzes nodokļa atbrīvojumi un atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums**  |
| --- | --- | --- | --- | --- |
| 2.5.1. | Iezīmētai (marķēti) petrolejai, dīzeļdegvielai (gāzeļļai), degvieleļļai (kuras kolorimetriskais indekss ir mazāks par 2,0 un kinemātiskā viskozitāte 50°C ir mazāka par 25 mm2/s), tās aizstājējproduktiem un komponentiem, ja attiecīgie naftas produkti:* tiek izmantoti par kurināmo siltuma ieguvei apkurē, sadedzināšanas iekārtās vai siltuma enerģijas ieguvei produkcijas ražošanas (pārstrādes) tehnoloģiskajā procesā, nodokļa likme ir 56,91 *euro* par 1000 litriem. (21,34 *euro* par 1000 litriem, ja ir vismaz 5% no kopējā produktu daudzuma veido rapšu sēklu eļļa vai no rapšu sēklu eļļas iegūta biodīzeļdegviela *(likuma 14.panta otrā daļa)*
* kurus licencēta kapitālsabiedrība, zonas kapitālsabiedrība, zonas pārvalde vai brīvostas pārvalde brīvās zonas teritorijā izmanto:
1. stacionārās iekārtās;
2. celtņos un citos tamlīdzīgos objektos;
3. iekārtās, kuras tiek izmantotas celtniecības darbos tikai brīvās zonas teritorijā;
4. tehnikā, kas pēc savas konstrukcijas nav paredzēta satiksmei pa koplietošanas ceļiem (*likuma “Par nodokļu piemērošanu brīvostās un speciālajās ekonomiskajās zonās” 3.panta devītā daļa)*
 | **FM**  | **SM** | Obligāti ieviešams Direktīvas 2003/96/EK 9.panta un 1.pielikuma c) tabulā noteiktais nodokļa minimālais līmenis.Saeimā 22.10.2020. 2.lasījumā ir atbalstīts likumprojekts “Grozījumi likumā “Par akcīzes nodokli” (Nr.383/Lp13), kas paredz precizēt minēto normu, tajā skaitā noteikt vienu nodokļa likmi kurināmajai degvielai neatkarīgi no pievienotā biodegvielas daudzuma. |
| 2.5.2. | No nodokļa ir atbrīvots denaturēts spirts *(likuma 16.panta pirmās daļas 1.punkts)* | **FM** |  | Obligāti ieviešams Direktīvas 92/83/EEC 27.panta 1.punkta “a” apakšpunktā noteiktais. |
| 2.5.3. | No nodokļa ir atbrīvots spirts zāļu un veterināro zāļu ražošanai saskaņā ar normatīvo aktu prasībām par zāļu un veterināro zāļu apriti *(likuma 16.panta pirmās daļas 4.punkts)* | **FM** | **VM, ZM** | Obligāti ieviešams Direktīvas 92/83/EEC 27.panta 1.punkta “d” apakšpunktā noteiktais. |
| 2.5.4. | No nodokļa ir atbrīvots spirts (ja minētajos gadījumos nevar izmantot denaturētu spirtu) *(likuma 16.panta pirmās daļas 5.punkts)*:1. kuru izmanto kosmētikas līdzekļu ražošanā;
2. kuru izmanto pārtikas rūpniecībā (izņemot izmantošanu par izejvielu alkoholisko dzērienu ražošanā un tādu spirtu saturošu produktu ražošanā, kuri ietilpst Kombinētās nomenklatūras 2106. un 3302.preču pozīcijā);
3. kuru izmanto tādu vielu ražošanā, ko lieto zāļu un veterināro zāļu ražošanā
 | **FM** |  | Obligāti ieviešams Direktīvas 92/83/EEC 27.panta 1.punkta “b” apakšpunktā noteiktais. |
| 2.5.5. | No nodokļa ir atbrīvoti alkoholiskie dzērieni, kurus satur šokolādes produkti vai citi pārtikas produkti *(likuma 16.panta pirmās daļas 7.punkts)* | **FM** | **VM, ZM** | Obligāti ieviešams Direktīvas 92/83/EEC 27.panta 1.punkta “f” apakšpunktā noteiktais. |
| 2.5.6. | No nodokļa ir atbrīvots spirts, kuru satur etiķis vai citi produkti, kas ietilpst Kombinētās nomenklatūras 2209.preču pozīcijā *(likuma 16.panta pirmās daļas 8.punkts)* | **FM** |  | Obligāti ieviešams Direktīvas 92/83/EEC 27.panta 1.punkta “c” apakšpunktā noteiktais. |
| 2.5.7. | No nodokļa ir atbrīvots spirts, kuru satur produkti, kas ietilpst Kombinētās nomenklatūras 2106. un 3302.preču pozīcijā vai kas paredzēti tādu pārtikas produktu vai bezalkoholisko dzērienu izgatavošanai, kuros faktiskais spirta daudzums nepārsniedz 1,2 tilpumprocentus *(likuma 16.panta pirmās daļas 9.punkts)* | **FM** |  | Obligāti ieviešams Direktīvas 92/83/EEC 27.panta 1.punkta “e” apakšpunktā un ES vadlīnijā noteiktais. |
| 2.5.8. | No nodokļa ir atbrīvoti produkti, kuri atbilst alkoholisko dzērienu definīcijai un kurus iznīcina vai kā citādi nodrošina, lai tie nebūtu lietojami uzturā vai izmantojami alkoholisko dzērienu vai citu uzturā lietojamu produktu ražošanā *(likuma 16.panta pirmās daļas 10.punkts)* | **FM** |  | Obligāti ieviešams Direktīvas 2008/118/EK 7.panta 4.punktā noteiktais. |
| 2.5.9. | Nav aizliegta likuma "[Par akcīzes nodokli](https://likumi.lv/ta/id/81066-par-akcizes-nodokli)" [3.panta](https://likumi.lv/ta/id/81066-par-akcizes-nodokli#p3) ceturtās daļas 1.punktā minēto raudzēto dzērienu izgatavošana personiskajam patēriņam. (*Alkoholisko dzērienu aprites likuma 9.panta otrā daļa)* | **FM** |  | Obligāti ieviešams pēc vienota principa, kā pašpatēriņš Direktīvas 2008/118/EK 32.pants. |
| 2.5.10. | No nodokļa ir atbrīvoti denaturēti tabakas izstrādājumi un tabakas izstrādājumi, kurus iznīcina (likuma 17.panta pirmās daļas 1.punkts) | **FM** |  | Obligāti ieviešams Direktīvas 2008/118/EK 7.panta 4.punktā noteiktais. |
| 2.5.11. | No nodokļa ir atbrīvotas tabakas lapas, kuras fiziskā persona audzē personiskām vajadzībām ar nosacījumu, ka tās netiek realizētas *(likuma 17.panta trešā daļa)* | **FM** |  | Obligāti ieviešams Direktīvas 2008/118/EK 32.pants pēc vienota principa kā pašpatēriņš. |
| 2.5.12. | No nodokļa ir atbrīvoti naftas produkti citiem mērķiem, nevis par degvielu vai kurināmo *(likuma 18.panta pirmās daļas 1.punkts)* | **FM** |  | Obligāti ieviešams Direktīvas 2003/96/EK 2.panta 4.punkta “b” apakšpunktā noteiktais. |
| 2.5.13. | No nodokļa ir atbrīvoti naftas produkti, kurus piegādā un izmanto gaisakuģiem, kuri netiek izmantoti privātai atpūtai un izklaidei *(likuma 18.panta pirmās daļas 2.punkts)* | **FM**  | **SM** | Obligāti ieviešams Direktīvas 2003/96/EK 14.panta 1.punkta “b” apakšpunktā noteiktais. |
| 2.5.14. | No nodokļa ir atbrīvoti naftas produkti, kurus piegādā un izmanto kuģiem, kuri netiek izmantoti privātai atpūtai un izklaidei *(likuma 18.panta pirmās daļas 3.punkts)* | **FM**  | **SM** | Obligāti ieviešams Direktīvas 2003/96/EK 14.panta 1.punkta “c” apakšpunktā noteiktais. |
| 2.5.15. | No nodokļa ir atbrīvoti naftas produkti, kurus piegādā un izmanto ķīmiskās apstrādes procesā, pievienojot koksam, ko izmanto par kurināmo *(likuma 18.panta pirmās daļas 5.punkts)* | **FM** |  | Obligāti ieviešams Direktīvas 2003/96/EK 2.panta 4.punkta “b” apakšpunktā noteiktais. |
| 2.5.16. | No nodokļa ir atbrīvoti naftas produkti, kurus piegādā un izmanto divējādi (naftas produktu izmantošanu ķīmiskai reducēšanai, elektrolītiskos un metalurģijas procesos uzskata par divējādu izmantošanu) *(likuma 18.panta pirmās daļas 6.punkts)* | **FM** |  | Obligāti ieviešams Direktīvas 2003/96/EK 2.panta 4.punkta “b” apakšpunktā noteiktais. |
| 2.5.17. | No nodokļa ir atbrīvoti naftas produkti (degviela), kas nodrošina LR no citas dalībvalsts iebraucoša trans­port­līdzekļa un tajā uzstādīto iekārtu darbību un uzturēšanu *(likuma 18.panta ceturtā daļa)* | **FM** |  | Obligāti ieviešams Direktīvas 2003/96/EK 24.pantā noteiktais. |
| 2.5.18. | No nodokļa ir atbrīvoti naftas produkti (degviela), kas nodrošina tāda konkrēta komerciāla mehāniskā transportlīdzekļa darbību, kurš iebrauc LR teritorijā no ārvalsts, kas nav dalībvalsts *(likuma 18.panta devītā daļa)* | **FM**  | **SM** | Obligāti ieviešams Regulas Nr.1186/2009 107.pantā noteiktais. |
| 2.5.19. | No nodokļa ir atbrīvoti bezalkoholiskie dzērieni, kurus izgatavojusi fiziskā persona savam patēriņam ar nosacījumu, ka tie netiek realizēti *(likuma 19.panta pirmās daļas 2.punkts)* | **FM**  | **ZM** | **Nav vērtējams.** Izriet no taisnīgas nodokļu sistēmas veidošanas principiem. Pēc analoģijas Direktīvas 92/83/EEC 10.pants. Dzērieni tiek saražoti privātpersonas un viņas ģimenes locekļu vajadzībām un netiek nodoti realizācijai.  |
| 2.5.20. | No nodokļa ir atbrīvoti naftas produkti, kurus licencēta kapitālsabiedrība, zonas kapitālsabiedrība, zonas pārvalde vai brīvostas pārvalde izmanto kuģos un citos peldlīdzekļos, kuri netiek izmantoti atpūtas un izklaides vajadzībām un citiem noteiktiem mērķiem, un elektroenerģijas ražošanai vai kombinētās iekārtās, kas ražo elektroenerģiju un siltumenerģiju *(likuma “Par nodokļu piemērošanu brīvostās un speciālajās ekonomiskajās zonās” 3.panta astotā daļa)* | **FM**  | **SM** | Obligāti ieviešams Direktīvas 2003/96/EK 14.panta “c” apakšpunktā noteiktais.Attiecībā uz naftas produktiem, kurus izmanto elektroenerģijas ražošanai vai kombinētās iekārtās, kas ražo elektroenerģiju un siltumenerģiju, atbrīvojums ir izvēles. |
| 2.5.21. | No nodokļa ir atbrīvota dabasgāze, kuru izmanto citiem mērķiem, nevis par degvielu vai kurināmo (attiecas uz dabasgāzi, kuru vienotais dabasgāzes pārvades un uzglabāšanas sistēmas operators un dabasgāzes sadales sistēmas operators izlieto dabasgāzes pārvades, uzglabāšanas vai sadales sistēmas tehnoloģiskajām vajadzībām) *(likuma 6.1panta otrās daļas 1.punkts)* | **FM** | **EM** | Obligāti ieviešams Direktīvas 2003/96/EK 2.panta 4.punktā “b” apakšpunktā noteiktais. |
| 2.5.22. | No nodokļa ir atbrīvota dabasgāze, kuru izmanto divējādi, gan par kurināmo, gan citiem mērķiem, kas nav izmantošana par degvielu vai kurināmo. Produktu izmantošanu ķīmiskai reducēšanai, elektrolītiskos vai metalurģijas procesos uzskata par divējādu izmantošanu *(likuma 6.1panta otrās daļas 2.punkts)* | **FM** |  | Obligāti ieviešams Direktīvas 2003/96/EK 2.panta 4.punktā “b” apakšpunktā noteiktais. |
| 2.5.23. | No nodokļa ir atbrīvota dabasgāze, kuru izmanto mineraloģiskiem procesiem, kas atbilst Eiropas Parlamenta un Padomes 2006.gada 20.decembra regulas (EK) Nr.1893/2006 minētajām saimnieciskajām darbībām *(likuma 6.1panta otrās daļas 3.punkts)* | **FM** |  | Obligāti ieviešams Direktīvas 2003/96/EK 2.panta 4.punkta “b” apakšpunktā noteiktais. |
| 2.5.24. | No nodokļa ir atbrīvotas akcīzes preces, kas tiek piegādātas diplomātiskajām un konsulārajām pārstāvniecībām *(likuma 20.panta pirmās daļas 1.punkts)* | **FM** | **ĀM** | Obligāti ieviešams Direktīvas 2008/118/EK 12.panta 1.punkta “a” un “b” apakšpunktā un Vīnes konvencijā noteiktais. |
| 2.5.25. | No nodokļa ir atbrīvotas akcīzes preces, kas tiek piegādātas diplomātisko un konsulāro pārstāvniecību diplomātiskajiem un konsulārajiem aģentiem, administratīvi tehniskajam personālam un šajā punktā minēto personu ģimenes locekļiem, ja šīs personas nav Latvijas pilsoņi vai pastāvīgie iedzīvotāji *(likuma 20.panta pirmās daļas 2.punkts)* | **FM** | **ĀM** | Obligāti ieviešams Direktīvas 2008/118/EK 12.panta 1.punkta “a” apakšpunktā noteiktais. |
| 2.5.26. | No nodokļa ir atbrīvotas akcīzes preces, kas tiek piegādātas starptautiskajām organizācijām vai to pārstāvniecībām, ko par tādām atzinusi Latvijas Republika, ievērojot ierobežojumus un nosacījumus, kādi noteikti attiecīgo organizāciju starptautiskajās dibināšanas konvencijās vai mītnes nolīgumos *(likuma 20.panta pirmās daļas 3.punkts)* | **FM** | **ĀM** | Obligāti ieviešams Direktīvas 2008/118/EK 12.panta 1.punkta “b” apakšpunktā noteiktais. |
| 2.5.27. | No nodokļa ir atbrīvotas akcīzes preces, kas tiek piegādātas starptautisko organizāciju pārstāvniecību darbiniekiem, kuriem LR teritorijā ir diplomātiskais statuss, ja šīs personas nav Latvijas pilsoņi vai pastāvīgie iedzīvotāji *(likuma 20.panta pirmās daļas 4.punkts)* | **FM** | **ĀM** | Obligāti ieviešams Direktīvas 2008/118/EK 12.panta 1.punkta “b” apakšpunktā noteiktais. |
| 2.5.28. | No nodokļa ir atbrīvotas akcīzes preces, kas tiek piegādātas ES institūcijām saskaņā ar 1965.gada 8.aprīļa Protokolu par EK privilēģijām un imunitātēm (Kopienas dibināšanas līguma E protokols) *(likuma 20.panta pirmās daļas 5.punkts)* | **FM** | **ĀM** | Obligāti ieviešams 1965.gada 8.aprīļa Protokols par Eiropas Kopienas privilēģijām un imunitātēm. |
| 2.5.29. | No nodokļa ir atbrīvotas akcīzes preces kas tiek piegādātas tās valsts bruņotajiem spēkiem, kas ir Ziemeļatlantijas līguma puse, izņemot dalībvalsti, kurā iekasē nodokli, — šo bruņoto spēku patēriņam, kā arī civilpersonālam, kas šos bruņotos spēkus pavada, vai šo bruņoto spēku virtuves vai ēdnīcu vajadzībām *(likuma 20.panta pirmās daļas 6.punkts)* | **FM** | **AM, ĀM** | Obligāti ieviešams Direktīvas 2008/118/EK 12.panta 1.punkta “c” apakšpunktā noteiktais. |
| 2.5.30. | No nodokļa ir atbrīvotas akcīzes preces, kas tiek piegādātas patēriņam saskaņā ar līgumiem, kas noslēgti ar ārvalstīm, kuras nav dalībvalstis, vai starptautiskām organizācijām, ja vien attiecībā uz atbrī­vo­jumu no PVN šāds līgums ir atļauts vai apstiprināts *(likuma 20.panta pirmās daļas 7.punkts)* | **FM** | **ĀM** | Obligāti ieviešams Direktīvas 2008/118/EK 12.panta 1.punkta “e” apakšpunktā noteiktais. |
| 2.5.31. | No nodokļa ir atbrīvotas akcīzes preces, kas tiek piegādātas Apvienotās Karalistes bruņotajiem spēkiem, kas izvietoti Kiprā saskaņā ar Kipras Republikas izveides 1960.gada 16.augusta līgumu, — šo bruņoto spēku patēriņam, kā arī civilpersonālam, kas šos bruņotos spēkus pavada, vai šo bruņoto spēku virtuves vai ēdnīcu vajadzībām *(likuma 20.panta pirmās daļas 8.punkts)* | **FM** | **AM** | Obligāti ieviešams Direktīvas 2008/118/EK 12.panta 1.punkta “d” apakšpunktā noteiktais. |
| 2.5.32. | No nodokļa ir atbrīvotas akcīzes preces, kas tiek piegādātas saskaņā ar Latvijas Republikas, Ziemeļatlantijas līguma organizācijas Sabiedroto spēku Augstākās virspavēlniecības Eiropā un Sabiedroto spēku Augstākās virspavēlniecības Transformācijas komandiera štāba nolīgumu, ar kuru papildina Parīzes protokolu Latvijas Republikā atzītam Sabiedroto spēku štābam, Sabiedroto spēku štāba locekļiem un viņu apgādājamiem, ja šīs personas nav Latvijas pilsoņi vai pastāvīgie iedzīvotāji *(likuma 20.panta pirmās daļas 9.punkts)* | **FM** | **AM, ĀM** | Saskaņā ar Latvijas Republikas, Ziemeļatlantijas līguma organizācijas Sabiedroto spēku Augstākās virspavēlniecības Eiropā un Sabiedroto spēku Augstākās virspavēlniecības Transformācijas komandiera štāba nolīgumu, ar kuru papildina Parīzes protokolu (Parīzes protokola papildu nolīgums).Obligāti ieviešams Direktīvas 2008/118/EK 12.panta 1.punkta “b” apakšpunktā noteiktais. |
| 2.5.33. | No nodokļa ir atbrīvotas tās akcīzes preces, kuras tiek piegādātas Sabiedroto spēku štāba locekļiem un viņu apgādājamiem Sabiedroto spēku štāba veikalā, un degviela, kas tiek piegādāta Amerikas Savienoto Valstu vēstniecībai Latvijas Republikā un tās diplomātiskajiem un konsulārajiem aģentiem un administratīvi tehniskajam personālam *(likuma 20.panta vienpadsmitā daļa)* | **FM** | **ĀM, AM** | Saskaņā ar Latvijas Republikas, Ziemeļatlantijas līguma organizācijas Sabiedroto spēku Augstākās virspavēlniecības Eiropā un Sabiedroto spēku Augstākās virspavēlniecības Transformācijas komandiera štāba nolīgumu, ar kuru papildina Parīzes protokolu (Parīzes protokola papildu nolīgums) un saskaņā ar Draudzības, tirdzniecības un konsulāro tiesību līguma starp Latviju un Amerikas Savienotajām Valstīm XIX pantu.Obligāti ieviešams Direktīvas 2008/118/EK 12.panta 1.punkta “b” apakšpunktā noteiktais. |
| 2.5.34. | No nodokļa ir atbrīvotas akcīzes preces, kas zudušas nepārvaramas varas dēļ, ja ir pierādījumi, kas apstiprināti ar atbil­­stošiem attiecīgo valsts uzraudzības un kontroles iestāžu izsniegtajiem dokumentiem par to, ka konkrētais iztrūkums nav radies nodokļa maksātāja vainas dēļ *(likuma 21.panta pirmās daļa)* | **FM** |  | Obligāti ieviešams Direktīvas 2008/118/EK 7.panta 4.punktā noteiktais. |
| 2.5.35. | No nodokļa ir atbrīvotas akcīzes preces, kas zudušas ražošanas, apstrādes, pārstrādes, uzglabāšanas, fasēšanas, pārvietošanas vai naftas produktu sajaukšanas laikā, kad piemērota atliktā nodokļa maksāšana *(likuma 21.panta otrā daļa)* | **FM** |  | Obligāti ieviešams Direktīvas 2008/118/EK 7.panta 4.punktā noteiktais. |
| 2.5.36. | No nodokļa ir atbrīvotas akcīzes preces, kas ir zudušas citās dalībvalstīs *(likuma 21.panta 2.1daļa)* | **FM** |  | Obligāti ieviešams Direktīvas 2008/118/EK 7.panta 4.punktā noteiktais. |
| 2.5.37. | No nodokļa ir atbrīvotas akcīzes preces, kuras MK noteiktajā kārtībā fiziskā persona ieved savam patēriņam LR no citām dalībvalstīm *(likuma 21.panta trešā daļa)* | **FM** |  | Obligāti ieviešams Direktīvas 2008/118/EK 32.panta 1. un 3.punktā noteiktais. |
| 2.5.38. | No nodokļa ir atbrīvotas akcīzes preces, kuras ir fiziskās personas personīgajā bagāžā, kas par tādu uzskatāma Pievienotās vērtības nodokļa likuma izpratnē, un kuras šī persona ieved no ārvalsts, kas nav dalībvalsts, no atsevišķām teritorijām, nepārsniedzot noteiktus daudzumus, ar nosacījumu, ka šāda preču ievešana nav komerciāla *(likuma 21.panta ceturtā daļa)* | **FM** |  | Obligāti ieviešams Direktīvas 2007/74/EK 8.panta 1. un 9.punktā un 11.pantā noteiktais. |
| 2.5.39. | No nodokļa ir atbrīvotas akcīzes preces, kuras fiziskā persona no ārvalsts, kas nav dalībvalsts, nosūta pa pastu fizis­kajai personai LR un kuras ir atbrīvotas no muitas nodokļa saskaņā ar Regulu Nr.1186/2009. *(likuma 21.panta piektā daļa)* | **FM** |  | Obligāti ieviešams Regulas Nr.1186/2009 25.-27.pantā noteiktais. |
| 2.5.40. | No nodokļa ir atbrīvotas akcīzes preces (izņemot naftas produktus), kuras piegādā kuģiem un gaisakuģiem, kas veic starp­tautiskus pārvadājumus (arī starp dalībvalstīm) ar nosacījumu, ka šīs preces tiek realizētas uz attiecīgā kuģa vai gaisakuģa mazumtirdzniecībā patērēšanai uz vietas vai tiek izmantotas kuģa apkalpes apgādei *(likuma 21.panta sestā daļa)* | **FM** |  | Nav vērtējams. Direktīvas 2008/118/EK 14.panta 1. un 2.punkts. Izriet no taisnīgas nodokļu sistēmas veidošanas principiem. Akcīzes preces tiek patērētas uz kuģa vai gaisa kuģa (ierobežotos apstākļos), laika periodā, kad kuģi vai gaisa kuģi veic starptautiskus pārvadājumus ārpus LV teritorijas. |
| 2.5.41. | No nodokļa ir atbrīvotas akcīzes preces, kuras ir lietiskais pierādījums vai arestētā manta kriminālprocesā, izņemtā man­ta administratīvo pārkāpumu lietā vai valstij piekritīgā manta, ja minētās akcīzes preces iznīcina *(likuma 21.panta septītā daļa)* | **FM** |  | Obligāti ieviešams Direktīvas 2008/118/EK 7.panta 4.punktā un 37.panta 1.punktā noteiktais. |
| 2.5.42. | No nodokļa ir atbrīvots vīns, raudzētie dzērieni vai alus, kurus izgatavojusi fiziskā persona savam patēriņam ar nosacījumu, ka tie netiek realizēti *(likuma 16.panta pirmās daļas 6.punkts)* | **FM** |  | Nav vērtējams. Direktīvas 92/83/EEC 10.pants. Izriet no taisnīgas nodokļu sistēmas veidošanas principiem. Dzērieni tiek saražoti privātpersonas un viņas ģimenes locekļu vajadzībām un netiek nodoti realizācijai. |

***Avots:*** *Likums “Par Akcīzes nodokli” un likums “Par nodokļu piemērošanu brīvostās un speciālajās ekonomiskajās zonās”*

**6.Dabas resursu nodokļa atvieglojumi un atbrīvojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums** |
| --- | --- | --- | --- | --- |
| 2.6.1. | Nodokli nemaksā par fona piesārņojumu, ja nodokļa maksātājs attiecīgo piesārņojuma līmeni ir pierādījis ar monitoringa datiem, kurš veikts atbilstoši normatīvajos aktos noteiktajām prasībām *(likuma 5.panta 1.punkts)* | **VARAM** | **FM** | Nav vērtējams. Darbības, kuras veicot dabas resursu nodoklis nav jāmaksā, jo vide praktiski netiek piesārņota, kā arī par kādu vielu izmantošanu nav jāmaksā nodoklis. |
| 2.6.2. | Nodokli nemaksā par ūdeņu lietošanu (caurplūdi) zivsaimniecības objektos, zivju audzētavās un dīķsaimniecībās *(likuma 5.panta 2.punkts;* *no 01.01.2017. izslēgta daļa attiecībā uz ūdeņu lietošanu hidrotehniskajās ūdenskrātuvēs, arī hidroelektrostacijās, kuru hidromezgla kopējā uzstādītā jauda ir lielāka par diviem megavatiem)* | **VARAM** | **FM, ZM** | Nav vērtējams. Darbības, kuras veicot dabas resursu nodoklis nav jāmaksā, jo vide praktiski netiek piesārņota, kā arī par kādu vielu izmantošanu nav jāmaksā nodoklis |
| 2.6.3. | Nodokli nemaksā par termālo un tehnisko ūdeņu izmantošanu, kas pēc izmantošanas iesūknēti atpakaļ ūdeņu ieguves horizontā, nemainot ūdeņu ķīmisko sastāvu (izņemot atsāļošanu) *(likuma 5.panta 3.punkts)* | **VARAM** | **FM** | Nav vērtējams. Darbības, kuras veicot dabas resursu nodoklis nav jāmaksā, jo vide praktiski netiek piesārņota, kā arī par kādu vielu izmantošanu nav jāmaksā nodoklis. |
| 2.6.4. | Nodokli nemaksā par balasta smilšu novietošanu vietējās pašvaldības noteiktajās vietās *(likuma 5.panta 4.punkts)* | **VARAM** | **FM** | Nav vērtējams. Darbības, kuras veicot dabas resursu nodoklis nav jāmaksā, jo vide praktiski netiek piesārņota, kā arī par kādu vielu izmantošanu nav jāmaksā nodoklis. |
| 2.6.5. | Nodokli nemaksā par piesārņojuma ievadīšanu augsnes vai grunts filtrācijas slānī (absorbentā), ja attīrīšanas iekārtas projektā tā paredzēta kā piesārņojuma attīrīšanas metode *(likuma 5.panta 5.punkts)* | **VARAM** | **FM** | Nav vērtējams. Darbības, kuras veicot dabas resursu nodoklis nav jāmaksā, jo vide praktiski netiek piesārņota, kā arī par kādu vielu izmantošanu nav jāmaksā nodoklis. |
| 2.6.6. | Nodokli nemaksā par avārijas noplūdes dēļ nelikumīgi vidē nonākušo tā piesārņojuma apjomu, kuru atbildīgā persona savākusi vai neitralizējusi saskaņā ar Valsts vides dienesta noteiktajiem termiņiem un prasībām *(likuma 5.panta 6.punkts)* | **VARAM** | **FM** | Nav vērtējams. Darbības, kuras veicot dabas resursu nodoklis nav jāmaksā, jo vide praktiski netiek piesārņota, kā arī par kādu vielu izmantošanu nav jāmaksā nodoklis. |
| 2.6.7. | Nodokli nemaksā par gruntsūdeņu līmeņa pazemināšanas procesā atsūknētajiem ūdeņiem, ja to atsūknēšana saistīta ar derīgo izrakteņu ieguvi *(likuma 5.panta 7.punkts)* | **VARAM** | **FM** | Nav vērtējams. Darbības, kuras veicot dabas resursu nodoklis nav jāmaksā, jo vide praktiski netiek piesārņota, kā arī par kādu vielu izmantošanu nav jāmaksā nodoklis. |
| 2.6.8. | Nodokli nemaksā par ražošanas vajadzībām izlietotajiem ūdeņiem, ja tie pēc attīrīšanas izmantoti atkārtoti *(likuma 5.panta 8.punkts)* | **VARAM** | **FM** | Nav vērtējams. Darbības, kuras veicot dabas resursu nodoklis nav jāmaksā, jo vide praktiski netiek piesārņota, kā arī par kādu vielu izmantošanu nav jāmaksā nodoklis. |
| 2.6.9. | Nodokli nemaksā par radioaktīvo vielu izmantošanu, kuras izmanto *(likuma 6.pants):*1. valsts iestādes, kuras atbilstoši savām funk­cijām nodrošina *(likuma 6.panta pirmā daļa)*:
2. radiācijas drošības un kodoldrošības uzraudzību un kontroli;
3. metroloģiju;
4. gatavību radiācijas avārijām;
5. radiometrisko kontroli uz valsts robežas;
6. ārstniecības iestā­des, kurām šīs vielas nepieciešamas onkoloģisko, kardioloģisko un kardioķirurģisko slimību ārstēšanā un diagnostikā, mātes un bērna veselības aprūpes nodrošināšanā, nieru transplantācijā un ar HIV inficēto pacientu aprūpes nodrošināšanā atbilstoši valsts programmām, kā arī citu slimību ārstēšanā un diagnostikā *(likuma 6.panta otrā daļa)*
 | **VARAM** | **FM** | Nav vērtējams. Izņēmums ir pamatots ar radioaktīvo vielu pielietojumu noteiktajās sfērās (radiācijas drošība, uzraudzība un kontrole, ārstniecības iestādes). |
|  | 1. radioaktīvo atkritumu apglabāšanas un pārvaldības komercsabiedrības *(likuma 6.panta trešā daļa)*;
2. iekārtā, ja pirkuma līgumā ir ietvertas garantijas izlietoto jonizējošā starojuma avotu nosūtīšanai atpakaļ ražotājvalstij *(likuma 6.panta ceturtā daļa)*;
3. demonstrēšanai izstādēs, gadatirgos vai līdzīgos pasākumos un tās ievestas Latvijā uz laikposmu, kas nepārsniedz 30 dienas *(likuma 6.panta piektā daļa)*
 | **VARAM** | **FM** |  |
| 2.6.10. | Nodokli nemaksā par oglekļa dioksīda emisijām*:*1. stacionāri tehnoloģiskās iekārtas operatoriem un gaisa kuģu operatoriem, kuri ir iekļauti ES emisijas kvotu tirdzniecības sistēmā un izpilda likuma "[Par piesār­ņojumu](https://likumi.lv/ta/id/6075-par-piesarnojumu)" prasības par emisijas kvotu nodošanu *(likuma 10.panta pirmā daļa)*;
2. kas rodas, izmantojot atjaunojamos energoresursus likuma "[Par piesārņojumu](https://likumi.lv/ta/id/6075-par-piesarnojumu)" [2.pielikumā](https://likumi.lv/ta/id/6075-par-piesarnojumu#piel2) minētajās stacionārajās tehnoloģiskajās iekārtās (arī tādās, kurās ražošanas jauda vai saražotās produkcijas apjoms nepārsniedz likuma "[Par piesārņojumu](https://likumi.lv/ta/id/6075-par-piesarnojumu)" [2.pielikumā](https://likumi.lv/ta/id/6075-par-piesarnojumu#piel2) minētos rādītājus) *(likuma 10.panta otrā daļa)*
 | **VARAM** | **FM, EM** | Nav vērtējams. Izņēmums pamatots ar Eiropas Savienības emisijas kvotu tirdzniecības sistēmu piemērošanu. Uzņēmumi, kam ir pienākums piedalīties Eiropas Savienības emisiju tirdzniecības sistēmā, sedz visus izdevumus, kas saistīti ar dalību šajā sistēmā, savukārt pārējiem uzņēmumiem, kuriem nav pienākums piedalīties šajā sistēmā, ir jāmaksā nodoklis. |

***Avots****: Dabas resursu nodokļa likums*

**7.Transportlīdzekļa ekspluatācijas nodokļa atvieglojumi un atbrīvojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums** |
| --- | --- | --- | --- | --- |
| 2.7.1. | Transportlīdzekļa ekspluatācijas nodokli nemaksā par transportlīdzekli, kurš ir vai tiek reģistrēts diplomātiskās, konsulārās vai starptautiskās organizācijas pārstāvniecības vai tādas personas īpašumā, turējumā vai valdījumā, kurai ir diplomātiskās vai konsulārās privilēģijas un imunitātes *(likuma 6.panta pirmās daļas 3.punkts)* | **ĀM** | **FM** | Atvieglojums balstīts uz starptautiskajām saistībām. Pēc būtības nav vērtējams. |
| 2.7.2. | Transportlīdzekļa ekspluatācijas nodokli nemaksā par transportlīdzekli, kurš ir vai tiek reģistrēts kā operatīvais transportlīdzeklis *(likuma 6.panta pirmās daļas 5.punkts)* | **FM****VM, IeM** | **AM, SM, VARAM, TM**  | Operatīvie transportlīdzekļi tiek reģistrēti dažādu institūciju lietošanā/īpašumā neatliekamu un ar sabiedrisko drošību saistītu funkciju veikšanai (VM, IeM u.c.). |
| 2.7.3. | Transportlīdzekļa ekspluatācijas nodokli nemaksā par laiku, kad transportlīdzeklis normatīvajos aktos paredzētajos gadījumos tas bijis apķīlāts un tā izmantošana ceļu satiksmē bijusi liegta *(likuma 6.panta pirmās daļas 6.punkts)* | **SM** | **FM, TM** | Nav atvieglojums. Izriet no taisnīgas nodokļu sistēmas veidošanas principiem. Ar nodokli apliek transportlīdzekli, kas tiek izmantots ceļu satiksmē Latvijā. |
| 2.7.4. | Transportlīdzekļa ekspluatācijas nodokli nemaksā par iepriekšējo periodu, ja transportlīdzeklis normatīvajos aktos noteiktajā kārtībā bijis atzīts par bezīpašnieka mantu. Iegādājoties šādu transportlīdzekli, transportlīdzekļa ekspluatācijas nodokli par kārtējo gadu maksā jaunais īpašnieks *(likuma 6.panta pirmās daļas 7.punkts)* | **SM** | **FM** | Nav atvieglojums. Izriet no taisnīgas nodokļu sistēmas veidošanas principiem. Ar nodokli apliek transportlīdzekli, kas tiek izmantots ceļu satiksmē Latvijā. |
| 2.7.5. | Transportlīdzekļa ekspluatācijas nodokli nemaksā par laiku, kad transportlīdzeklis noziedzīga nodarījuma rezultātā, ko apliecina procesa virzītāja vai ārvalsts kompetentās iestādes izsniegti dokumenti vai informācija reģistrā par transportlīdzekli, nav bijis nodokļa maksātāja rīcībā *(likuma 6.panta pirmās daļas 8.punkts)* | **SM, IeM** | **FM** | Nav atvieglojums. Izriet no taisnīgas nodokļu sistēmas veidošanas principiem. Ar nodokli apliek transportlīdzekli, kas tiek izmantots ceļu satiksmē Latvijā. |
| 2.7.6. | Transportlīdzekļa ekspluatācijas nodokli nemaksā par laiku, kad Latvijā reģistrēts transportlīdzeklis bijis izvests no Latvijas un bijis reģistrēts ārzemēs *(likuma 6.panta pirmās daļas 9.punkts)* | **SM** | **FM** | Nav atvieglojums. Izriet no taisnīgas nodokļu sistēmas veidošanas principiem. Ar nodokli apliek transportlīdzekli, kas tiek izmantots ceļu satiksmē Latvijā. |
| 2.7.7. | Transportlīdzekļa ekspluatācijas nodokli nemaksā par laiku, kad transportlīdzeklis noņemts no uzskaites atsavināšanai Latvijā vai izvešanai no Latvijas vai transportlīdzekļa reģistrācija pārtraukta uz laiku, nododot numura zīmes, vai arī transportlīdzeklis izslēgts no reģistra *(likuma 6.panta pirmās daļas 14.punkts)* | **SM** | **FM** | Nav atvieglojums. Izriet no taisnīgas nodokļu sistēmas veidošanas principiem. Ar nodokli apliek transportlīdzekli, kas tiek izmantots ceļu satiksmē Latvijā. |
| 2.7.8. | Transportlīdzekļa ekspluatācijas nodokli nemaksā par transportlīdzekli, kuru transportlīdzekļa īpašnieka maksātnespējas administrators noņem no uzskaites atsavināšanai Latvijā vai izvešanai no Latvijas, vai transportlīdzekli, kura reģistrāciju pārtrauc uz laiku, nododot numura zīmes *(likuma 6.panta pirmās daļas 17.punkts)* | **TM, SM** | **FM** | Nav atvieglojums.Izriet no nodokļu sistēmas veidošanas principiem. Ar nodokli apliek transportlīdzekli, kas tiek izmantots Latvijā. |
| 2.7.9. | Transportlīdzekļa ekspluatācijas nodokli nemaksā par vienu transportlīdzekli, kurš ir vai tiek reģistrēts īpašumā, turējumā vai valdījumā Sabiedroto spēku štāba loceklim vai viņa apgādājamam, ja šī persona nav Latvijas pilsonis vai pastāvīgais iedzīvotājs *(likuma 6.panta pirmās daļas 18.punkts)* | **AM** | **FM** | Atvieglojums balstīts uz starptautiskajām saistībām (Parīzes protokola papildu nolīgums). Pēc būtības nav vērtējams.  |

***Avots****: Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likums*

**8.Uzņēmumu vieglo transportlīdzekļu nodokļa atvieglojumi**

| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums**  |
| --- | --- | --- | --- | --- |
| 2.8.1. | Nodokli nemaksā par transportlīdzekli, kurš ir operatīvais transportlīdzeklis vai tiek reģistrēts par operatīvo transportlīdzekli *(likuma 14.panta pirmās daļas 1.punkts)* | **FM, IeM, VM** | **AM, SM, VARAM, TM** | Operatīvie transportlīdzekļi nodrošina neatliekamu un ar sabiedrisko drošību saistītu funkciju veikšanu. |
| 2.8.2. | Nodokli nemaksā par transportlīdzekļiem, kurus nodokļa maksātājs izmanto tikai un vienīgi savas saimnieciskās darbības vajadzībām un deklarējis reģistrā *(likuma 14.panta pirmās daļas 5.punkts)* | **FM** |  | Nodokļa mērķis ir piemērot to komersantiem, kuri izmanto transportlīdzekli ne tikai saimnieciskās darbības veikšanai, bet arī darbinieku personīgajām vajadzībām, līdz ar to komersanti, kuri izmanto transportlīdzekli tikai saimnieciskajām vajadzībām nav ar nodokli apliekama mērķgrupa. Pēc būtības nav vērtējams. |
| 2.8.3. | Nodokli nemaksā par laiku, kad transportlīdzeklis noziedzīga nodarījuma rezultātā, ko apliecina procesa virzītāja vai ārvalsts kompetentās iestādes izsniegti dokumenti vai informācija reģistrā par transportlīdzekli, nav bijis nodokļa maksātāja rīcībā *(likuma 14.panta pirmās daļas 7.punkts)* | **SM, IeM** | **FM** | **Nav atvieglojums.** Izriet no nodokļu sistēmas veidošanas principiem. Ar nodokli apliek transportlīdzekli, kas tiek izmantots Latvijā. |
| 2.8.4. | Nodokli nemaksā par laiku, kad transportlīdzeklis normatīvajos aktos paredzētajos gadījumos bijis apķīlāts un tā izmantošana ceļu satiksmē bijusi liegta *(likuma 14.panta pirmās daļas 8.punkts)* | **SM** | **FM, TM** | **Nav atvieglojums.** Izriet no nodokļu sistēmas veidošanas principiem. Ar nodokli apliek transportlīdzekli, kas tiek izmantots Latvijā. |
| 2.8.5. | Nodokli nemaksā par laiku, kad transportlīdzeklis noņemts no uzskaites atsavināšanai Latvijā vai izvešanai no Latvijas vai transportlīdzekļa reģistrācija pārtraukta uz laiku, nododot numura zīmes *(likuma 14.panta pirmās daļas 9.punkts)*  | **SM** | **FM** | **Nav atvieglojums.** Izriet no nodokļu sistēmas veidošanas principiem. Ar nodokli apliek transportlīdzekli, kas tiek izmantots Latvijā. |
| 2.8.6. | Nodokli nemaksā par laiku, kad Latvijā reģistrēts transportlīdzeklis bijis izvests no Latvijas un bijis reģistrēts ārzemēs *(likuma 14.panta pirmās daļas 12.punkts)* | **SM** | **FM** | **Nav atvieglojums.** Izriet no nodokļu sistēmas veidošanas principiem un novērš dubultu aplikšanu ar nodokļiem. Ar nodokli apliek transportlīdzekli, kas tiek izmantots Latvijā.  |
| 2.8.7. | Nodokli nemaksā par transportlīdzekli, kuru transportlīdzekļa īpašnieka maksātnespējas administrators noņem no uzskaites atsavināšanai Latvijā vai izvešanai no Latvijas, vai transportlīdzekli, kura reģistrāciju pārtrauc uz laiku, nododot numura zīmes *(likuma 14.panta pirmās daļas 13.punkts)* | **TM, SM** | **FM** | **Nav atvieglojums**. Izriet no nodokļu sistēmas veidošanas principiem. Ar nodokli apliek transportlīdzekli, kas tiek izmantots Latvijā. |
| 2.8.8. | Nodokli nemaksā komersants vai ārvalsts komersanta filiāle, vai zemnieku saimniecība par fiziskās personas transportlīdzekli, kurš tiek lietots uz nomas līguma pamata un par kuru šai personai, izmaksājot nomas maksu par transportlīdzekli, ietur iedzīvotāju ienākuma nodokli likumā "Par iedzīvotāju ienākuma nodokli" noteiktajā kārtībā *(likuma 14.panta pirmās daļas 14.punkts)* | **FM** | **ZM** | **Nav atvieglojums**. Izriet no nodokļu sistēmas veidošanas principiem un novērš dubultu aplikšanu ar nodokļiem (nodokli nepiemēro, ja tiek maksāts iedzīvotāju ienākuma nodoklis). |
| 2.8.9. | Nodokli nemaksā komersants vai ārvalsts komersanta filiāle, vai zemnieku saimniecība par tādu transportlīdzekli, kas tiek lietots, pamatojoties uz nomas līgumu, kurš noslēgts ar fizisko personu, kas reģistrēta Valsts ieņēmumu dienestā kā saimnieciskās darbības veicēja un patstāvīgi rezumējošā kārtībā aprēķina un iemaksā iedzīvotāju ienākuma nodokli no nomas maksas par transportlīdzekli likumā "Par iedzīvotāju ienākuma nodokli" noteiktajā kārtībā." *(likuma 14.panta pirmās daļas 15.punkts)* | **FM** | **ZM** | **Nav atvieglojums**. Izriet no nodokļu sistēmas veidošanas principiem un novērš dubultu aplikšanu ar nodokļiem (nodokli nepiemēro, ja tiek maksāts iedzīvotāju ienākuma nodoklis). |

***Avots:*** *Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likums*

**9.Elektroenerģijas nodoklis**

|  |  |  |  |  |
| --- | --- | --- | --- | --- |
| **N.p.k.** | **Nodokļa atvieglojumi** | **Atbildīgā institūcija** | **Līdzatbildīgā institūcija** | **Pamatojums** |
| 2.9.1. | No nodokļa ir atbrīvota elektroenerģija, ko izmanto saistībā ar diplomātiskajām vai konsulārajām attiecībām *(likuma 6.panta trešās daļas 1.punkts)* | **FM** | **ĀM** | Obligāti ieviešams Direktīvas 2008/118/EK 12.panta 1.punkta “a” un “b” apakšpunktā un Vīnes konvencijā noteiktais. |
| 2.9.2. | No nodokļa ir atbrīvota elektroenerģija, ko izmanto starptautiskajām organizācijām, kas par tādām atzītas to valstu iestādēs, kurās šīs organizācijas atrodas, kā arī šo organizāciju biedriem saskaņā ar starptautiskajām šo organizāciju dibināšanas konvencijām vai to mītnes zemes nolīgumiem *(likuma 6.panta trešās daļas 2.punkts)* | **FM** | **ĀM** | Obligāti ieviešams Direktīvas 2008/118/EK 12.panta 1.punkta “b” apakšpunktā noteiktais. |
| 2.9.3. | No nodokļa ir atbrīvota elektroenerģija, ko izmanto jebkuras Ziemeļatlantijas līguma organizācijas dalībvalsts bruņotajiem spēkiem, izņemot dalībvalsti, kurā iekasē elektroenerģijas nodokli, kā arī bruņotajiem spēkiem, kas minēti Eiropas Padomes 1990.gada 3.decembra lēmuma [90/640/EEK](http://eur-lex.europa.eu/eli/dec/1990/640?locale=LV) [1.pantā](http://likumi.lv/doc.php?id=150692#p1), šo bruņoto spēku patēriņam un civilpersonālam, kas tos pavada, vai šo bruņoto spēku virtuves vai ēdnīcu vajadzībām *(likuma 6.panta trešās daļas 3.punkts)* | **FM** | **AM** | Obligāti ieviešams Direktīvas 2008/118/EK 12.panta 1.punkta “c” apakšpunktā noteiktais. |
| 2.9.4. | No nodokļa ir atbrīvota elektroenerģija, ko izmanto patēriņam saskaņā ar līgumiem, kas noslēgti ar ārvalstīm, kuras nav dalībvalstis, vai starptautiskajām organizācijām, ja vien attiecībā uz atbrīvojumu no pievienotās vērtības nodokļa šāds līgums ir atļauts vai apstiprināts *(likuma 6.panta trešās daļas 4.punkts)* | **FM** | **ĀM** | Obligāti ieviešams Direktīvas 2008/118/EK 12.panta 1.punkta “e” apakšpunktā noteiktais. |
| 2.9.5. | No nodokļa ir atbrīvota elektroenerģija, ko izmanto ielu apgaismošanas pakalpojumu sniegšanai *(likuma 6.panta piektā daļa)* | **FM** | **EM** | Obligāti ieviešams Direktīvas 2003/96/EK 17.panta 1.punktā “a” apakšpunktā noteiktais. |

***Avots:*** *Elektroenerģijas nodokļa likums*

# **Nobeiguma secinājumi un priekšlikumi**

* 1. 2018.gada 31.maijā Valsts kontroles publicēja revīzijas ziņojumu *“Nodokļu atlaides – neredzamie budžeta izdevumi”*, kas veikts pamatojoties uz Valsts kontroles Revīzijas un metodoloģijas departamenta 2017.gada 19.oktobra revīzijas uzdevumu Nr.2.4.1-41/2017.
	2. Revīzijā konstatēto nepilnību novēršanai Valsts kontrole ir sniegusi divus ieteikumus FM, lai nodrošinātu, ka nodokļu atvieglojumi ir sasaistīti ar valsts mērķiem un prioritātēm un nodokļu atvieglojumi darbojas pilnvērtīgi un saskaņoti ar pārējo nozarēs pieejamo atbalstu, risinot konkrētas problēmas.
	3. Lai izpildītu Valsts kontroles 1.ieteikumu, FM sadarbībā ar nozaru ministrijām un institūcijām ir izstrādājusi “*Plānu spēkā esošo nodokļu atvieglojumu mērķu un sasnieguma rādītāju definēšanai*”.
	4. Latvijā šobrīd tiek piemēroti 309 nodokļu atvieglojumi dažādās nozarēs. 2018.gadā kopējais būtiskāko nodokļu atvieglojumu apmērs bija 2 253,8 milj. *euro*, kas ir vairāk kā 1/3 daļa jeb 37,7% no analizēto nodokļu kopējiem ieņēmumiem un 7,63% no IKP.
	5. FM izstrādātajā Plānā ir iekļauti spēkā esošie nodokļu atvieglojumi, kuri sagrupēti divās kategorijās: 1.kategorija “*Nodokļu atvieglojumi, kuriem mērķis un sasnieguma rādītāji ir definējami”,* 2.kategorija “*Nodokļu atvieglojumi, kuriem mērķis un sasnieguma rādītāji nav definējami”.*
	6. Nodokļu atvieglojumiem, kuriem mērķi un sasnieguma rādītāji ir definējami, Plānā ir noteiktas atbildīgās institūcijas un termiņi spēkā esošo nodokļu atvieglojumu pārskatīšanai, definējot to mērķus, kā arī nosakot konkrētus sasnieguma rādītājus, kas ļautu novērtēt mērķu sasniegšanas pakāpi.
	7. 116 spēkā esošajiem nodokļu atvieglojumiem atbilstoši laika grafikam no 2021.gada 30.jūnija līdz 2022.gada 30.decembrim tiks definēti mērķi un sasnieguma rādītāji, bet 191 nodokļu atvieglojumiem ir sniegts pamatojums, kādēļ mērķis un sasnieguma rādītāji nav definējami.
	8. Vairākas nozaru ministrijas un institūcijas iebilst būt atbildīgās atsevišķu nodokļu atvieglojumu mērķu un sasnieguma rādītāju definēšanā, līdz ar to joprojām pastāv domstarpības, kā panākt kompromisu atbildīgo institūciju noteikšanā.
	9. FM kā vadošā valsts pārvaldes iestāde finanšu nozarē, kas ir atbildīga par nodokļu politikas izstrādi, ir iesaistīta visu Plānā iekļauto nodokļu atvieglojumu izvērtēšanā kā atbildīgā, vai kā līdzatbildīgā institūcija.
	10. Lai nodrošinātu Valsts kontroles ieteikumu izpildi, tiek sagaidīts, ka Informatīvā ziņojuma plāna “Plāns spēkā esošo nodokļu atvieglojumu mērķu un sasnieguma rādītāju definēšanai” 1. kategorijā “Nodokļu atvieglojumi, kuriem mērķis un sasniedzamie rādītāji ir definējami” noteiktās nozaru ministrijas arī turpmāk veidojot nozaru politiku un, ieviešot jaunus nodokļu atvieglojumus, izvērtēs visu nozarei pieejamo finansējumu kopumā, t.i. ne tikai pieejamos nodokļu atvieglojumus, bet arī pārējo piešķirto valsts atbalstu.

Finanšu ministrs Jānis Reirs

V.Jureviča 67095560

Viktorija.Jurevica@fm.gov.lv

A.Kaļāne 67095491

Astra.Kalane@fm.gov.lv

S.Āmare-Pilka 67095510

Solvita.Amare-Pilka@fm.gov.lv

1. *OECD (2010).Tax expenditures in OECD countries, OECD publishing with reference to Anderson, B. (2008)* [↑](#footnote-ref-1)
2. *Schick A., Performance Budgeting and Accrual Budgeting: Decision Rules or Analytic Tools, 2007* [↑](#footnote-ref-2)
3. *OECD, Seminar “Tax Incentives – Promises and Pitfalls”* [↑](#footnote-ref-3)
4. *OECD, „Policy Framework for Investment”, 2006*

 *A.Klemm, „Causes, Benefits, and Risks of Business Tax Incentives”, 2009* [↑](#footnote-ref-4)
5. Saskaņā ar Eiropas Savienības Padomes direktīvas 2011/85/ES par prasībām dalībvalstu budžeta struktūrām (2011.gada 8.novembris) 14.panta otrā daļu dalībvalstis dara zināmu sabiedrībai detalizētu informāciju par nodokļu atvieglojumu ietekmi uz budžeta ieņēmumiem.

**Pieejams**: <https://www.fm.gov.lv/files/nodoklupolitika/NA_novertejums_2018_FINAL.docx>) [↑](#footnote-ref-5)
6. **Pieejams**: <http://tap.mk.gov.lv/mk/mksedes/saraksts/protokols/?protokols=2017-10-03#42> [↑](#footnote-ref-6)
7. **Pieejama**: <https://www.pkc.gov.lv/sites/default/files/inline-files/pkc_rokasgramata_090316_web.pdf> [↑](#footnote-ref-7)